
Cuvânt înainte 


Acum un an, totul se prăbuşise în jurul meu. Muncisem până la epuizare, tatăl meu 
murise pe neaşteptate, iar relaţiile mele cu colegii de muncă şi cu cei dragi mie erau 
foarte rele. Puţine lucruri ştiam atunci, mai ales faptul că cea mai mare disperare 
avea să fie cel mai mare dar. 


Am primit o licărire a unui Mare Secret - Secretul vieţii. Licărirea a venit dintr-o 
carte veche de o sută de ani, pe care mi-a dat-o fiica mea Hayley. Am început să caut 
drumul Secretului de-a lungul istoriei. Nu puteam să-i cred pe toţi oamenii care au 
ştiut acest lucru. Erau cei mai mari oameni din istorie: Platon, Shakespeare, Newton, 
Hugo, Beethoven, Lincoln, Emerson, Edison, Einstein. 


Neîncrezătoare, am întrebat: „De ce nu ştie oricine acest lucru?” Mă frământă o 
dorinţă arzătoare de a împărtăşi lumii Secretul şi am început să caut printre trăitorii 
de astăzi oameni care cunoşteau Secretul. 


Au început să apară unul câte unul. Deveneam asemenea unui magnet: cum am 
început să caut, marii maeştri în viaţă erau atraşi unul după altul către mine. 


Atunci când descopeream un Învățător, acela era într-o perfectă continuitate cu 
următorul. Dacă eram pe un drum greşit, altceva îmi capta atenţia şi, prin acea 
diversiune, apărea următorul mare învăţător. Dacă solicitam „accidental” o conexiune 
greşită în timpul unei căutări pe internet, aveam să primesc totuşi o informaţie vitală. 
În câteva săptămâni, refăcusem drumul Secretului de-a lungul secolelor şi-i 
descoperisem pe cei care practicau Secretul în zilele noastre. 


Ideea vizionară de a dezvălui lumii Secretul într-un film mi se fixase în minte şi, 
următoarele două luni, echipa de producţie a filmului şi a emisiunii de televiziune 
învățase Secretul. Era absolut necesar ca fiecare membru al echipei să-l cunoască, 
fiindcă, fără cunoaşterea lui, ceea ce tocmai încercam să realizăm ar fi fost imposibil. 


Nu aveam asigurat pentru film nici măcar un singur învăţător, însă ştiam Secretul 
şi, cu deplină credinţă, am zburat din Australia în Statele Unite, unde locuiau cei mai 
mulţi dintre aceşti învăţători. Peste şapte săptămâni, echipa Secretului filmase cu 
cincizeci şi cinci dintre cei mai mari învăţători, de-a lungul şi de-a latul Statelor Unite, 
în peste 120 de ore de film. Cu fiecare pas, cu fiecare respiraţie, foloseam Secretul 
pentru a crea Secretul. Pur şi simplu atrăgeam orice lucru necesar şi pe oricine către 
noi. După opt luni, a avut loc lansarea filmului Secretu/. 


Pe măsură ce filmul străbătea lumea, au început să vină către noi întâmplări cu 
minuni: oamenii ne scriau cum s-au vindecat de dureri cronice, de depresie, de 
diferite boli, cum au mers pentru prima dată după accident, ba chiar cum s-au sculat 
de pe patul de moarte. Am primit mii de relatări despre felul în care Secretul a fost 
folosit pentru dobândirea unor mari sume de bani sau pentru primirea prin poştă a 
unor mandate poştale neaşteptate. Oamenii au folosit Secretul pentru a obţine casele 
visate, parteneri de viaţă, maşini, slujbe şi promovări în slujbă, şi am primit multe 
relatări despre afaceri care s-au transformat în bine după câteva zile de la aplicarea 
Secretului. Am primit descrieri emoţionale ale unor relaţii tensionate în care erau 
implicaţi copii şi armonia a fost restabilită. 


Unele din cele mai minunate întâmplări ale căror relatări le-am primit veneau de la 
copii care folosiseră Secretul pentru a atrage ceea ce doreau, inclusiv note bune la 
şcoală şi prieteni. Secretul i-a inspirat pe medici să-şi împărtăşească cunoştinţele 
pacienţilor; universităţile şi şcolile - studenţilor; cluburile de sănătate - clienţilor; 
bisericile aparţinând tuturor cultelor şi centrele de spiritualitate - comunităţilor. 
Secretul este sărbătorit în case din lumea întreagă, pe măsură ce oamenii 
împărtăşesc cunoştinţele cu cei pe care-i iubesc şi cu familiile lor. Secretul a fost 
folosit pentru a atrage lucruri de toate felurile - de la unele fleacuri la zece milioane 
de dolari. Toate acestea s-au petrecut în cele câteva luni de la lansarea filmului. 


Atunci când am făcut filmul, intenţia mea a fost - şi încă este - ca el să aducă 
bucurie miliardelor de oameni din lumea întreagă. Echipa care a făcut filmul trăieşte 
în fiecare zi realizarea acestei intenţii, fiindcă primim mii de scrisori din toată lumea, 
de la oameni aparţinând tuturor raselor şi naționalităților, care îşi exprimă 
recunoştinţa pentru bucuria de a cunoaşte Secretul. Nu există nici un singur lucru pe 
care să nu-l puteţi face cu această cunoaştere. Indiferent cine sunteţi sau unde vă 
aflaţi, Secretul vă poate da orice doriţi. 


Douăzeci şi doi de învăţători uimitori apar în această carte. Cuvintele lor au fost 
filmate în locuri diferite din Statele Unite, în diferite momente, şi totuşi ei vorbesc de 
parcă ar fi o singură voce. Această carte cuprinde cuvintele învăţătorilor Secretului, 
dar şi întâmplările minunate ale Secretului în acţiune. V-am împărtăşit toate căile, 
scurtăturile şi indicaţiile discrete pe care le-am învăţat, astfel încât puteţi trăi viaţa pe 
care o visaţi. 


Veţi observa că, de-a lungul întregii cărţi, în unele locuri am scris cu literă mare 
cuvântul „Dumneavoastră”. Motivul pentru care am făcut acest lucru este că am dorit 
ca dumneavoastră cititorul, să simţiţi şi să ştiţi că am creat această carte pentru 
Dumneavoastră. Mă adresez dumneavoastră personal atunci când spun 
Dumneavoastră. Intenţia mea este să simţiţi o legătură personală cu aceste pagini, 
fiindcă Secretul a fost creat pentru Dumneavoastră. 


Pe măsură ce veţi parcurge paginile acestei cărţi şi veţi învăţa Secretul, veţi 
ajunge să cunoaşteţi cum puteţi fi, cum puteţi avea sau cum puteţi face orice doriţi. 
Veţi ajunge să ştiţi cine sunteţi într-adevăr. Veţi ajunge să cunoaşteţi adevărata 
măreție care vă aşteaptă. 


Mulţumiri 


Cu cea mai adâncă recunoştinţă, doresc să mulţumesc tuturor persoanelor care au 
intrat în viaţa mea şi m-au inspirat, m-au influenţat şi m-au luminat prin prezenţa lor. 


De asemenea, aş vrea să mulţumesc şi să-mi exprim recunoştinţa, pentru 
contribuţia la călătoria mea şi la realizarea acestei cărţi, următorilor oameni: 


Pentru Împărtăşirea cu generozitate a înţelepciunii, iubirii şi scânteii lor divine, 
aduc omagiu co-autorilor Secretului. John Assaraf, Michael Bernard Beckwith, Lee 
Brower, Jack Canfield, Dr. John Demartini, Marie Diamond, Mike Dooley, Bob Doyle, 
Hale Dwoskin, Morris Goodman, Dr. John Gray, Dr. John Hagelin, Bill Harris, Dr. Ben 
Johnson, Loral Langemeier, Lisa Nichols, Bob Proctor, James Ray, David Schirmer, 
Marci Shimoff, Dr. Joe Vitale, Dr. Denis Waitley, Neale Donald Walsch şi Fred Alan 


Wolf, doctor în filozofie. 


Minunatelor fiinţe umane care constituie echipa de producţie a Secretului: Paul 
Harrington, Glenda Bell, Skye Byrne şi Nic George. 


De asemenea, lui Drew Heriot, Daniel Kerr, Damian Corboy, şi tuturor celor care au 
călătorit alături de noi în timpul realizării filmului Secretul. 


Membrilor firmei Gozer Media, pentru crearea graficii superbe şi pentru 
impregnarea lor cu sentimental Secretului: James Armstrong, Shamus Hoare şi Andy 
Lewis. 


Coordonatorul executive al Secretului, Bob Rainone, care ne-a fost trimis din 
ceruri. 

Lui Michael Gardiner şi echipei de jurişti şi de consilieri, în timpul călătoriilor din 
Australia şi Statele Unite. 


Echipei care administrează web-site-ul Secretului: Dan Hollings, John Herren şi 
tuturor celor de la Powerful Intentions (intenţii puternice) care administrează şi 
coordonează Forumul Secretului, alături de oamenii minunaţi de pe forum. 


Marilor întrupări şi maeştrilor învăţători din trecut, ale căror scrieri aprind focul viu 
al dorinţei în lăuntrul meu. Am păşit în umbra măreției lor şi îi onorez pe fiecare dintre 
ei. Mulţumiri deosebite lui Robert Collier şi Editurii Robert Collier Publications, lui 
Wallace Wattles, Charles Haanel, Joseph Campbell şi Fundaţiei Joseph Campbell, 
Prentice Mulford, Genevieve Behrend şi Charles Fillmore. 


Lui Richard Cohn şi Cynthia Black de la Editura Beyond Words (Dincolo de cuvinte) 
şi lui Judith Curr de la Editura Simon & Schuster, pentru că şi-au deschis inimile şi au 
primit cu bucurie Secretul. Pentru munca lor de editori: lui Henry Covi şi Julie 
Steigerwaldt. 


Pentru generozitatea cu care ne-au împărtăşit întâmplările lor: Cathy Goodman; 
Susan Sloate şi Colin Halm, Susan Morrice - director la Belize Natural Energy, Jeannie 
MacKay şi Joe Sugarman. 


Pentru Învățăturile lor inspiratoare: lui Dr. Robert Anthony, lui Jerry şi Esther Hicks 
şi învățăturilor lui Abraham, David Cameron Gikandi, John Harricharan, Catherine 
Ponder, Gay şi Katie Hendricks, Stephen MR Covey, Eckhart Tolle şi Debbie Ford. 
Pentru generosul lor sprijin: lui Chris şi Janet Attwood, Marcia Martin, membrilor 
Transformational Leaders Council, Spiritual Cinema Circle, personalului de la Agape 
Spiritual Center, asistenţilor şi colaboratorilor tuturor învăţătorilor care au participat la 
realizarea Secretului. 


Scumpilor mei prieteni, pentru dragostea şi sprijinul lor: Marcy Koltun-Crilley, 
Margaret Rainone, Athena Golianis şi John Walker, Elaine Bate, Andrea Keir, Michael şi 
Kendra Abay. Şi minunatei mele familii: Peter Byrne; dragilor mele surori: Jan Child, 
pentru nepreţuitul ei ajutor la realizarea acestei cărţi, Pauline Vernon, Kaye Izon 
(decedată), şi Glenda Bell, care este mereu alături de mine, cu dragoste şi sprijin fără 
limite. Vajnicei şi frumoasei mele mame, Irene Izon şi memoriei tatălui meu, Ronald 
Izon, a cărui lumină şi dragoste continuă să strălucească în vieţile noastre. 


Şi în sfârşit fiicelor mele, Hayley and Skye Byrne. Lui Hayley, care a răspuns de 
începutul vieţii mele şi de adevărata ei călătorie şi lui Skye, care a fost pe urmele 


mele în realizarea acestei cărţi şi care a editat şi a transformat în mod strălucit 
cuvintele mele. Fiicele mele sunt nestematele vieţii mele şi îmi luminează fiecare 
clipă pe care o sorb, prin însăşi existenţa lor. 


1. Secretul dezvăluit 


BOB PROCTOR - filozof, scriitor şi instructor personal 
„Secretul vă dă tot ce doriți: fericire, sănătate şi bunăstare.” 


DR. JOE VITALE - metafizician, specialist în marketing şi scriitor. 
„Puteţi avea, puteți face sau puteți fi orice doriți.” 


JOHN ASSARAF - impresar şi expert în domeniul afacerilor. 
„Puteţi avea orice alegeți, indiferent de dimensiune. ” 
„In ce fel de casă doriți să trăiţi? Vreti să fiți milionar? Ce fel de 


afacere doriți să desfăşurați? Doriţi să aveți mai mult succes? Ce doriți 
de fapt?” 


DR. JOHN DEMARTINI - filozof, chiropractician, vindecător şi specialist în 
transformarea personală. 


„Acesta este Marele Secret al Vietii.” 


DR. DENIS WAITLEY - psiholog şi instructor în domeniul potenţialului mental 
„Conducătorii din trecut care deţineau Secretul voiau să păstreze 
puterea şi să nu o împartă cu nimeni. Ei doreau ca oamenii să nu 
cunoască Secretul. Oamenii se duceau la muncă, munceau, se 
întorceau acasă. Făceau o muncă de rutină, fiind lipsiți de putere, 
pentru că Secretul era deţinut de câțiva oameni.” 


În cursul istoriei, mulţi oameni au năzuit să cunoască Secretul şi au fost mulţi care 
au găsit o cale de a răspândi cunoaşterea în lume. 


MICHAEL BERNARD BECKWITH - vizionar şi fondator al Centrului Spiritual 
Internaţional Agape 


„Am văzut multe minuni care au avut loc în vieţile oamenilor. Minuni 
financiare, minuni în domeniul vindecării unor boli fizice sau mentale, 
în obținerea armoniei în relaţiile umane...” 


JACK CANFIELD - scriitor, profesor, instructor în managementul vieţii personale 
şi în domeniul stimulării motivaţiei 


„Toate acestea s-au întâmplat datorită ştiinţei de a aplica Secretul.” 


1.1. Care este Secretul 


BOB PROCTOR 


Probabil ați stat şi v-aţi întrebat: „Care este Secretul?” Vă voi spune 
cum am ajuns să-l înțeleg. 


Noi toți lucrăm cu o singură putere infinită. Toţi ne călăuzim după 
exact aceleaşi legi. Legile naturale ale universului sunt atât de exacte 
încât putem să construim fără dificultate chiar şi nave spațiale, putem 
trimite oameni pe Lună şi putem calcula momentul aterizării cu 
precizie de o fracțiune de secundă. 


Oriunde ne-am afla - în India, Australia, Noua Zeelandă, la 
Stockholm, Londra, Toronto, Montreal sau New York - toți lucrăm cu o 
singură putere. Cu o singură Lege. Este legea atracției! 


Secretul este legea atracției! 


Tot ce apare în propria viața este atras de către dumneavoastră. Şi 
toate sunt atrase datorită imaginilor pe care le aveți în minte. Este 
vorba de ceea ce gândiţi. Orice vă vine în gând atrageţi către 
dumneavoastră. 


„Orice gând al dumneavoastră este un lucru real - o forță.” 
Prentice Mulford (1834-1891) 


Cei mai mari învăţători care au trăit vreodată ne-au spus că legea atracției este 
cea mai puternică lege din Univers. 


Poeți cum ar fi William Shakespeare, Robert Browning şi William Blake au transpus 
acest adevăr în poezie. Muzicieni ca Ludwig van Beethoven l-au exprimat prin muzica 
lor. Pictori ca Leonardo da Vinci l-au zugrăvit în picturile lor. Mari gânditori printre 
care Socrate, Platon, Ralph Waldo Emerson, Pitagora, Sir Francis Bacon, Sir Isaac 
Newton, Johann Wolfgang von Goethe şi Victor Hugo l-au împărtăşit prin învăţăturile şi 
prin scrierile lor. Numele lor au devenit nemuritoare şi existenţa lor legendară a 
străbătut secolele. 


Religiile, cum ar fi hinduismul, tradiţiile hermetice, buddhismul, iudaismul, 
creştinismul şi islamismul, şi civilizațiile precum cea babiloniană şi egipteană, ne-au 
transmis acest adevăr prin scrierile şi povestirile lor. Consemnată de-a lungul timpului 
sub toate formele, legea atracției poate fi găsită în vechile scrieri din toate veacurile. 
A fost scrisă în piatră în anul 3000 î. Hr. Chiar dacă unii năzuiau să dobândească 
această cunoaştere, iar unii o deţineau într-adevăr, ea a existat întotdeauna şi oricine 
o putea descoperi. 


Legea atracției a existat de la începuturile timpului. A fost din totdeauna şi va fi 
întotdeauna. 


Este legea care determină ordinea deplină a universului, orice moment şi orice 
întâmplare din viaţa dumneavoastră. Oricine şi orice aţi fi şi oriunde v-aţi afla, legea 
atracției vă modelează întreaga experienţă de viaţă şi această lege atotputernică 
acţionează prin intermediul gândurilor dumneavoastră. Sunteţi cei care chemaţi ca 
legea atracției să acţioneze şi faceţi acest lucru prin gândurile dumneavoastră. 


În anul 1912, Charles Haanel descria legea atracției drept „cea mai importantă şi 
cea mai fără de greş dintre legile de care depinde întregul sistem al creaţiei.” 


BOB PROCTOR 
Oamenii înţelepţi au ştiut-o întotdeauna. Vechii babilonieni o ştiau. E 
vorba de un grup mic de oameni aleşi. 


Marea prosperitate a vechilor babilonieni a fost bine cercetată de oamenii de 
ştiinţă. Aceştia erau cunoscuţi şi pentru că au realizat una din Cele Şapte Minuni ale 
Lumii Antice, Grădinile Suspendate din Babilon. Prin înţelegerea şi aplicarea legilor 
Universului, ei au devenit unul din cele mai prospere popoare din istoria omenirii. 


BOB PROCTOR 
De ce credeți că 1% din populația lumii câştigă aproximativ 96% din 
toți banii aflați în circulație? Credeţi că este o întâmplare? Aşa sunt 
concepute lucrurile. Ei înțeleg ceva. Ei înțeleg Secretul, iar acum 
Secretul vă va fi prezentat şi dumneavoastră. 


Oamenii care au atras bunăstarea în vieţile lor au folosit Secretul, fie conştient, fie 
inconştient. Se gândesc la belşug şi bunăstare şi nu permit unor gânduri opuse să se 
înrădăcineze în mintea lor. Gândurile lor dominante sunt legate de bunăstare. Ei 
cunosc doar bunăstarea şi nimic altceva nu există în gândurile lor. Că sunt sau nu 
conştienţi de asta, gândurile lor dominante privind bunăstarea sunt cele care le aduc 
bunăstarea. Este legea atracției în acţiune. 


Un exemplu perfect pentru a demonstra Secretul şi legea atracției în acţiune este 
următorul: s-ar putea să fi cunoscut oameni care au dobândit o avere considerabilă, 
au pierdut-o complet şi, în scurt timp, au acumulat din nou o avere importantă. Ce s-a 
întâmplat în aceste cazuri: că erau sau nu conştienţi, gândurile lor dominante erau 
legate de bunăstare; aşa au dobândit averea prima dată. Apoi au permis unor gânduri 
de teamă că şi-ar putea pierde averea să se strecoare în gândurile lor, până când 
acestea au devenit dominante. Apoi, treptat, gândurile de bunăstare au slăbit, au 
ajuns să domine gândurile de teamă că ar putea pierde şi astfel au pierdut totul. 
Totuşi, după ce au pierdut totul, teama de pierdere le-a dispărut, iar gândurile de 
prosperitate au ajuns din nou să domine în mintea lor. Şi bunăstarea a revenit. 


Legea atracției răspunde gândurilor dumneavoastră, indiferent care ar fi ele. 


1.2. Lucrurile asemănătoare se atrag 


JOHN ASSARAF 
Pentru mine, cea mai simplă cale de a vedea legea atracției este să 
mă gândesc la mine ca la un magnet, ştiind că un magnet atrage. 


Sunteţi cel mai puternic magnet din univers! Aveţi în dumneavoastră o putere 
magnetică mai puternică decât orice pe lume şi această putere magnetică 
inepuizabilă este emisă prin intermediul gândurilor. 


BOB DOYLE - scriitor şi specialist în Legea atracției 
_ In esență, legea atracției spune că lucrurile asemănătoare se atrag. 
Insă vorbim de fapt la nivel de gândire. 


Legea atracției spune că lucrurile asemănătoare se atrag şi deci, atunci când 
gândim ceva, atragem gânduri asemănătoare către noi. lată câteva exemple, prin 
care s-ar putea să fi experimentat legea atracției în viaţa dumneavoastră: 


Aţi început vreodată să vă gândiţi la ceva în legătură cu care nu eraţi fericiţi şi, cu 
cât vă gândeaţi mai mult, cu atât lucrurile păreau că merg mai rău? S-a întâmplat aşa 
deoarece, dacă păstraţi mai mult timp un gând, legea atracției vă aduce imediat alte 
gânduri asemănătoare. In câteva minute, atât de multe gânduri nefericite s-au 
îndreptat spre dumneavoastră, încât situaţia părea să se înrăutăţească. Cu cât vă 
gândeaţi mai mult la ea, cu atât deveneaţi mai tulburat. 


S-ar putea să fi trăit atragerea unor gânduri asemănătoare atunci când aţi ascultat 
un cântec şi apoi aţi observat că nu mai puteţi „să vă scoateţi cântecul din minte”. 
Cântecul continua „să fie cântat” în mintea dumneavoastră. Atunci când ascultați acel 
cântec, chiar dacă nu v-aţi dat seama, îi acordaţi întreaga atenţie şi vă concentrați 
gândirea asupra lui. In timp ce făceaţi asta, atrăgeaţi cu putere mai multe gânduri 
asemănătoare acelui cântec şi acordaţi din ce în ce mai multe gânduri cântecului, 
creând un adevărat cerc vicios. 


JOHN ASSARAF 
Datoria noastră ca oameni este să perseverăm în gândurile legate 
de ceea ce vrem, să lămurim în minte ceea ce dorim şi, pornind de 
aici, începem să invocăm una din cele mai importante legi ale 
Universului, legea atracției. Devenim ceea ce gândim cel mai mult, 
însă şi atragem ceea ce gândim cel mai mult. 


Viaţa dumneavoastră este chiar acum o reflectare a gândurilor din trecut. Acestea 
cuprind toate lucrurile importante, dar şi toate lucrurile pe care nu le socotiți prea 
importante. Din moment ce atrageţi lucrurile la care vă gândiţi cel mai mult, e uşor să 
vedeţi ce gânduri dominante aţi avut în legătură cu orice subiect din viaţa 
dumneavoastră, pentru că este ceea ce aţi trăit, cel puţin până acum. Dar acum 
învăţaţi Secretul şi, cu această cunoaştere, puteţi schimba totul. 


BOB PROCTOR 
Dacă vedeţi un lucru cu mintea, îl veți putea ţine şi în mână. 


Dacă puteţi concepe mental ceea ce doriţi şi acest gând poate deveni dominant, 
acel lucru sau fenomen va apărea în viaţa dumneavoastră. 


MIKE DOOLEY - scriitor şi orator de nivel internaţional 
Și acest principiu poate fi rezumat în doar trei cuvinte simple: 
Gândurile se materializează! Sau: Gândurile devin lucruri! 


Prin intermediul celei mai puternice legi, gândurile dumneavoastră se 
materializează în propria viaţă. Gândurile se transformă în lucruri! Spuneţi-vă acest 
lucru din nou şi permiteţi-i să vă pătrundă in conştiinţă. Gândurile devin lucruri! 


JOHN ASSARAF 
Ceea ce nu înțeleg cei mai mulți oameni este că un gând are o 
anumită frecvență. Putem măsura un gând. Şi astfel, dacă veți avea 
acel gând din nou şi din nou, dacă vă imaginati că aveţi maşina cea 
nouă, banii de care aveti nevoie, că înființaţi compania visată sau că 
vă găsiți sufletul pereche... dacă vă imaginati alte gânduri 
asemănătoare, emiteţi acea frecvenţă în mod constant. 


DR. JOE VITALE 
Gândurile trimit acest semnal magnetic ce trasează drumul paralel 
de întoarcere către dumneavoastră. 


„Gândul predominant sau atitudinea mentală constituie magnetul 
şi legea spune că lucrurile asemănătoare se atrag; aşadar, 
atitudinea mentală va atrage în mod invariabil acele condiții care 
corespund naturii sale.” 

Charles Haanel (1866-1949) 


Gândurile sunt magnetice şi ele au o anumită frecvenţă. În timp ce gândiţi, acele 
gânduri sunt trimise în Univers şi ele atrag „magnetic” toate lucrurile sau fenomenele 
care au aceeaşi frecvență. Toate trimit semnale înapoi la sursă. Şi sursa sunteţi 
Dumneavoastră. 


Gândiţi-vă la acest lucru în felul următor: înţelegem că turnul de transmisie al unui 
post de televiziune emite pe o anumită frecvenţă, care se transformă în imagini în 
televizorul dumneavoastră. Cei mai mulţi dintre noi nu înţeleg de fapt cum 
funcţionează, însă ştim că fiecare canal are o frecvenţă specifică şi atunci când 
acordăm aparatul pe acea frecvenţă, vedem imaginile transmise pe ecranul 
televizorului. Alegem frecvenţa selectând canalul şi recepţionăm imaginile transmise 
pe acel canal. Dacă vrem să vedem alte emisiuni la televizorul nostru, schimbăm 
canalul şi ne acordăm pe o nouă frecvenţă. 


Dumneavoastră sunteţi un turn de transmisie uman şi sunteţi mai puternic decât 
orice turn de televiziune realizat vreodată pe pământ. Sunteţi cel mai puternic turn de 
transmisie din Univers. Transmisia dumneavoastră vă creează viaţa şi creează lumea. 
Frecvența pe care transmiteţi depăşeşte limitele oraşelor, ţărilor, ale lumii, şi 
reverberează în întregul Univers. Şi dumneavoastră transmiteţi acea frecvenţă cu 
propriile gânduri! 


Imaginile pe care le primiţi din transmisia gândurilor dumneavoastră nu sunt pe 
ecranul televizorului din sufragerie, ci chiar imaginile vieții dumneavoastră! Gândurile 
creează frecvenţa şi atrag lucruri asemănătoare acestei frecvenţe şi apoi sunt emise 
înapoi către dumneavoastră ca imagini vii. Dacă vreţi să schimbaţi ceva în viaţa 
dumneavoastră, schimbaţi canalul şi frecvenţa prin schimbarea gândurilor. 


„Vibraţiile forțelor mentale sunt cele mai fine şi, prin urmare, cele 
mai puternice dintre toate cele manifestate în cursul vieții.” 
Charles Haanel 


BOB PROCTOR 
Vizualizaţi-vă că trăiţi în belşug şi veţi atrage belşugul. Procedeul 
funcționează întotdeauna, cu orice persoană. 


Pe măsură ce vă gândiţi că trăiţi în belşug, vă hotărâți viaţa, cu putere şi în mod 
conştient, prin legea atracției. Dar atunci apare cea mai evidentă şi mai stânjenitoare 
întrebare: „De ce nu trăieşte fiecare dintre noi viaţa visurilor sale?” 


1.3. Atrageți lucrurile bune în locul celor rele 


JOHN ASSARAF 
lată în ce constă problema. Cei mai mulţi oameni se gândesc la 
ceea ce nu vor să li se întâmple şi se întreabă de ce tocmai asta li se 
întâmplă mereu şi mereu. 


Singurul motiv pentru care oamenii nu au ceea ce doresc este că se gândesc mai 
mult la ceea ce nu vor decât la ceea ce vor. Ascultaţi-vă gândurile şi ascultați 
cuvintele pe care le spuneţi. Legea are valoare absolută şi nu există greşeli. 


O epidemie mai gravă decât orice flagel pe care l-a cunoscut omenirea bântuie de 
secole. Este epidemia „nu vreau”. Oamenii păstrează vie această epidemie atunci 
când gândesc, vorbesc, acţionează şi se concentrează asupra a ceea ce „nu vor”. Dar 
aceasta este generaţia care va schimba istoria, pentru că noi primim cunoaşterea 
care ne va elibera de această epidemie! Procesul începe cu dumneavoastră şi puteţi 
deveni un pionier al acestui nou curent de gândire, gândind şi spunând pur şi simplu 
ceea ce doriţi. 


BOB DOYLE 

Legea atracției nu tine seama dacă percepeți un anumit lucru sau 
fenomen ca fiind bun sau rău, ori dacă îl doriți sau nu. Ea răspunde 
gândurilor dumneavoastră. Astfel, dacă suntem preocupați de o 
datorie foarte mare, îngrozindu-ne în privința ei, acesta este semnalul 
pe care îl transmitem în Univers. „Mă simt foarte rău din cauza datoriei 
pe care o am.” Afirmaţi acest lucru doar pentru dumneavoastră, îl 
simtiti la fiecare nivel al ființei. Acelaşi lucru îl veţi obţine în 
continuare. 


Legea atracției este o lege a naturii. Este impersonală şi nu face distincţie între 
lucrurile bune şi cele rele. Primeşte gândurile dumneavoastră şi reflectă înapoi acele 
gânduri ca experienţe de viaţă. Legea atracției vă redă pur şi simplu tot ceea ce 
gândiţi. 


LISA NICHOLS - scriitoare şi susținătoare a dezvoltării personale 
Legea atracției este într-adevăr „ascultătoare”. Când vă gânaliţi la 
lucrurile pe care le doriți şi vă concentrați asupra lor cu toată atenția, 
atunci legea atracției vă va da exact ceea ce doriţi, de fiecare dată. 
Atunci când vă concentrați asupra lucrurilor pe care nu le vreți - „nu 


vreau să întârzii, nu vreau să întârzii” - legea atracției nu „aude” că nu 
vreţi. Ea manifestă lucrurile la care vă gândiţi şi aşa se va întâmpla de 
fiecare dată. Legea atracției nu este influenţată de ceea ce dorim sau 
nu dorim. Când ne concentrăm asupra unui lucru, indiferent care ar fi, 
îi provocăm într-adevăr manifestarea. 


Când vă concentrați gândurile asupra unui lucru pe care îl doriţi şi menţineţi acea 
concentrare, în acel moment, cereţi ceea ce vreţi celei mai mari puteri din Univers. 
Legea atracției nu ţine seama de diferitele forme de negaţie exprimate la nivel verbal 
sau non-verbal. Atunci când folosiţi expresii negative, iată ce primiţi, conform legii 
atracției: 


„Nu vreau să vărs ceva pe hainele astea, nu vreau să le pătez.” 
„Vreau să vărs ceva pe hainele astea şi vreau să pătez şi alte 
lucruri.” 


„Nu vreau să am o tunsoare urâtă.” 
„Vreau tunsori urâte.” 


„Nu vreau să fiu amânat.” 
„Vreau amânări.” 


„Nu vreau ca această persoană să se poarte nepoliticos cu mine.” 
„Vreau ca această persoană şi altele să se poarte nepoliticos cu 
mine” 
„Nu vreau ca restaurantul să ne servească pe gratis.” 
„Vreau ca restaurantele să ne servească pe gratis.” 


„Nu vreau ca aceşti pantofi să-mi facă bătături.” 
„Vreau să-mi facă bătături pantofii.” 


„Nu vreau să fac toate aceste lucruri.” 
„Vreau să fac mai multe lucruri decât pot.” 


„Nu vreau să răcesc, să iau răceala.” 
„Vreau să iau răceala şi vreau să iau şi altele.” 


„Nu vreau să mă cert.” 
„Vreau să mă cert în continuare.” 


„Nu-mi vorbi mie aşa.” 
„Vreau să-mi vorbeşti aşa şi vreau ca şi alții să-mi vorbească aşa.” 
Legea atracției vă aduce lucrurile la care vă gândiţi - asta e situaţia! 


BOB PROCTOR 
Legea atracției acționează întotdeauna, indiferent dacă credeți sau 
nu credeţi în ea, dacă o înțelegeţi sau nu. 


Legea atracției este legea creaţiei. Specialiştii în fizica cuantică ne spun că întregul 
Univers a apărut din gândire! Vă creaţi viaţa prin gânduri şi prin legea atracției şi 


fiecare persoană face la fel. Ea nu acţionează doar dacă ştiţi ceva despre ea. A 
acţionat întotdeauna în viaţa dumneavoastră şi în viaţa oricărui om de-a lungul 
istoriei. Atunci când conştientizați această lege importantă, deveniți conştienţi cât 
de puternici sunteţi, fiind capabili să vă GÂNDIŢI propria viaţă. 


LISA NICHOLS 

Acţionează pe măsură ce gândiţi. De câte ori gândurile vi se 
revarsă, legea atracției acționează. Atunci când vă gândiţi la trecut, 
legea atractiei acţionează. Atunci când vă gândiţi la prezent sau la 
viitor, legea atracției acţionează, de asemenea. Este un proces 
continuu. Nu puteţi să apăsați pe butonul „pauză“ ori pe butonul 
„stop”. Acţionează întotdeauna, pe măsură ce gânaliți. 


Fie că vă daţi seama, fie că nu, gândiţi în cea mai mare parte a timpului. Dacă 
vorbiţi sau ascultați ce spune cineva, gândiţi. Dacă citiţi ziarul sau vă uitaţi la 
televizor, gândiţi. Atunci când vă amintiţi întâmplări din trecut, gândiţi. Când plănuiţi 
ceva pentru viitor, gândiţi. Când conduceţi automobilul, gândiţi. Când vă pregătiţi să 
începeţi o nouă zi, dimineaţa, gândiţi. Pentru mulţi dintre noi, singurul interval de 
timp în care nu gândim este atunci când dormim; totuşi, legea atracției continuă să 
acţioneze pe baza ultimelor noastre gânduri de dinaintea momentului în care am 
adormit. Aşadar, faceţi în aşa fel încât ultimele dumneavoastră gânduri, înainte de a 
adormi, să fie gânduri bune. 


MICHAEL BERNARD BECKWITH 
Creaţia are loc permanent. De fiecare dată când cineva are un gând 
nou sau rămâne concentrat asupra unui gând vechi, este în procesul 
creației. Ceva se va manifesta din acele gânduri. 


Ceea ce gândiţi acum vă creează viaţa din viitor. Vă creaţi viaţa cu gândurile 
dumneavoastră. Deoarece gândiţi tot timpul, creaţi tot timpul. Ceea ce gândiţi cel mai 
mult sau lucrurile asupra cărora vă concentrați cel mai mult se vor manifesta, 
constituind propria dumneavoastră viaţă. 


Asemenea tuturor legilor naturii, această lege se manifestă în deplină perfecţiune. 
Vă creaţi propria viaţă. Orice semănaţi, veţi culege! Gândurile sunt seminţele, iar 
recolta pe care o veţi culege depinde de seminţele pe care le plantați. 


Dacă vă plângeţi, legea atracției va aduce în viaţa dumneavoastră mai multe 
situaţii de care să vă plângeţi. Dacă ascultați plângerile altcuiva şi vă concentrați 
asupra lor, simpatizaţi cu ele, sunteţi de acord cu ele, în acel moment atrageţi mai 
multe situaţii de care să vă plângeţi. 


Legea atracției reflectă pur şi simplu şi vă trimite înapoi exact lucrurile sau 
fenomenele asupra cărora vă concentrați gândurile. Cu această cunoaştere extrem de 
puternică, puteţi schimba complet orice circumstanţă şi orice eveniment din viaţă, 
schimbându-vă felul în care gândiţi. 


BILL HARRIS - profesor şi fondator al institutului de cercetări CENTERPOINTE 
Aveam un student numit Robert, care urma online un curs de-al 


meu, ceea ce presupunea acces la adresa mea electronică. 

Robert era homosexual. In email-urile trimise către mine, el descria 
toate realitățile cumplite din viața sa. La locul de muncă, colegii se 
coalizau împotriva lui. Era mereu stresat de felul urât în care se purtau 
cu el. Când mergea pe stradă, era acostat de oamenii care nu-i 
sufereau pe homosexuali şi care doreau să-l jignească într-un anumit 
fel. Dorea să devină comediant şi, când avea spectacole comice 
improvizate, spectatorii îl şicanau în legătură cu opțiunile sale sexuale. 
Întreaga viață îi era plină de nefericire şi de suferință şi totul se 
concentra în jurul ideii că era atacat fiindcă era homosexual. 


Am început să-i arăt că se concentra asupra a ceea ce nu dorea. l- 
am cerut să-şi îndrepte din nou atenția asupra email-urilor pe care mi 
le trimisese: „Citeşte-le din nou. Observă toate lucrurile pe care nu le 
doreşti, dintre cele despre care mi-ai relatat. Pot să-ți spun că eşti 
foarte pătimaş, iar atunci când te concentrezi asupra unui lucru cu 
multă pasiune, faci astfel încât lucrurile să se precipite!” 


Apoi studentul meu a început să se concentreze asupra lucrurilor pe 
care le dorea din tot sufletul şi chiar s-a străduit să încerce un nou mod 
de a gândi. Ceea ce s-a întâmplat în următoarele şase până la opt 
săptămâni a fost o adevărată minune. Toţi oamenii din biroul lui, care 
îl hărțuiseră până atunci, fie s-au mutat în alt compartiment, fie au 
părăsit definitiv compania, fie au început să-l lase în pace definitiv. A 
început să-i placă la locul de muncă. Pe stradă, nimeni nu-l mai 
deranja. Parcă nu mai erau acolo. La spectacolele comice improvizate 
pe care le susținea, a început să fie răsplătit cu aplauze şi nimeni nu-l 
mai şicana! 


Întreaga lui viaţă s-a schimbat, pentru că, în loc să se concentreze 
asupra lucrurilor pe care nu le dorea, de care se temea, pe care voia 
să le evite, s-a concentrat pe ceea ce dorea. 


Viaţa lui Robert s-a schimbat fiindcă el şi-a schimbat gândurile. El emite în Univers 
o frecvenţă nouă, diferită. Universul trebuie să furnizeze imaginile noii frecvenţe, 
indiferent cât de imposibilă ar putea să pară situaţia. Noile gânduri ale lui Robert au 
devenit noua lui frecvenţă, iar imaginile întregii sale vieţi s-au schimbat. 


Viaţa este în mâinile dumneavoastră. Indiferent în ce situaţie sunteţi acum, 
indiferent ce s-a întâmplat în viaţa dumneavoastră, puteţi începe să vă alegeţi 
propriile gânduri şi vă puteţi schimba viaţa. Nu există situaţie fără speranţă. Fiecare 
circumstanţă din viaţa dumneavoastră poate fi schimbată! 


1.4. Puterea minţii dumneavoastră 


MICHAEL BERNARD BECKWITH 
Atrageţi către dumneavoastră gândurile predominante asupra 
cărora vă concentrați, indiferent dacă acele gânduri sunt conştiente 


sau inconştiente. Aceasta e piatra de încercare. 


Indiferent dacă aţi fost sau nu conştienţi de gândurile dumneavoastră în trecut, 
acum deveniți conştienţi. Chiar acum, prin cunoaşterea Secretului, vă treziţi dintr-un 
somn adânc şi deveniți conştienţi! Conştienţi de importanţa cunoaşterii, conştienţi de 
lege, conştienţi de puterea pe care o aveţi prin gândurile dumneavoastră. 


DR. JOHN DEMARTINI 
Dacă privim cu atenție, când e vorba de Secret, de puterea minţii şi 
de puterea intenţiei în viaţa de zi cu zi, totul se află în jurul nostru. Tot 
ce trebuie să facem este să deschidem ochii şi să privim. 


LISA NICHOLS 
Puteţi vedea manifestările legii atracției oriunde. Atrageți totul către 
dumneavoastră. Oamenii, locurile de muncă, circumstanțele, 
sănătatea, prosperitatea, datoriile, bucuria, automobilul pe care îl 
conduceţi, comunitatea în care trăiţi. Şi toate le atrageţi ca un magnet. 
Atrageți lucrurile la care vă gândiţi. Intreaga dumneavoastră viață este 
manifestarea gândurilor care au trecut, vă trec şi vă vor trece prin cap. 


Trăim într-un univers al includerii, nu al excluderii. Nimic nu este exclus din legea 
atracției. Viaţa dumneavoastră este o oglindă a gândurilor dominante pe care le aveţi. 
Toate fiinţele de pe această planetă funcţionează conform legii atracției. Oamenii se 
deosebesc doar prin faptul că au o minte înzestrată cu discernământ. Ei îşi pot folosi 
liberul arbitru, voinţa liberă, pentru a-şi alege gândurile. Ei au puterea de a gândi sub 
controlul voinţei şi de a-şi crea întreaga viaţă cu ajutorul minţii lor. 


DR. FRED ALAN WOLF - cercetător în domeniul fizicii cuantice, conferenţiar şi 
scriitor cu numeroase premii 

Nu vă vorbesc doar din punctul de vedere al gândurilor pline de 
dorințe sau al nebuniei imaginare. Vă vorbesc într-o înțelegere mai 
profundă, fundamentală. 

Fizica cuantică începe într-adevăr să clarifice această descoperire, 
care susține că nu putem avea un univers fără ca mintea să intervină 
în el şi că mintea modelează de fapt lucrurile pe care le percepem. 


Dacă vă gândiţi la analogia conform căreia sunteţi cel mai puternic turn de 
transmisie din Univers, veţi vedea corelaţia perfectă cu afirmaţiile făcute de dr. Wolf. 
Spiritul gândeşte şi imaginile sunt emise înapoi către fiinţă ca experienţă de viaţă. Nu 
numai că vă creaţi viaţa prin propriile gânduri, dar gândurile dumneavoastră 
contribuie puternic la crearea lumii. Dacă vă gândiţi că sunteţi neînsemnaţi şi că nu 
aveţi nicio putere în această lume, mai gândiţi-vă o dată. Spiritul şi mintea 
dumneavoastră modelează de fapt lumea înconjurătoare. 


Cercetările şi descoperirile uluitoare ale fizicii cuantice din ultimii optzeci de ani 
ne-au permis o înţelegere mai amplă a puterii nebănuite de creaţie a spiritului şi a 
minţii umane. Aceste rezultate se corelează perfect cu afirmaţiile celor mai mari 
spirite ale lumii, între care Carnegie, Emerson, Shakespeare, Bacon, Krishna şi 


Buddha. 


BOB PROCTOR 
Dacă nu înțelegeți această lege nu înseamnă că ar trebui să o 
respingeți. Puteţi să nu înțelegeţi principiile electricității şi să vă 
bucurati totuşi de beneficiile ei. Nu ştiu cum funcționează. Dar ştiu că, 
aşa cum puteți pregăti masa cu ajutorul electricității, la fel puteți 
pregăti şi omul cu ajutorul legii atracției! 


MICHAEL BERNARD BECKWITH 
Uneori, atunci când oamenii încep să înțeleagă Marele Secret, se 
înspăimântă de toate gândurile negative pe care le au. Ei trebuie să 
conştientizeze ceea ce s-a dovedit în mod ştiinţific, şi anume că un 
gând pozitiv este de sute de ori mai puternic decât un gând negativ. 
Acest lucru elimină neliniştea care s-ar putea să apară. 


De fapt, este nevoie de multe gânduri negative şi de un mod de gândire 
consecvent negativ pentru ca această negativitate să se manifeste în viaţa 
dumneavoastră. Totuşi, dacă persistaţi în gândirea negativă o anumită perioadă de 
timp, manifestările negative vor apărea în viaţa dumneavoastră. Dacă vă faceţi griji 
în legătură cu gândurile negative pe care le aveţi, veţi atrage mai multă nelinişte 
privind gândurile negative şi le veţi multiplica în acelaşi timp. Hotărâţi chiar acum că 
veţi avea doar gânduri bune. Totodată, transmiteţi Universului că toate gândurile 
dumneavoastră bune sunt puternice şi că orice gând negativ este slab. 


LISA NICHOLS 

Slavă Domnului că există un răgaz, că nu toate gânaurile 
dumneavoastră se transformă imediat în realitate. Ar fi o mare 
problemă dacă s-ar întâmpla aşa. Răgazul este în favoarea 
dumneavoastră. El vă permite să evaluaţi din nou lucrurile, să vă 
gândliți la ceea ce vreți şi să faceţi o nouă alegere. 


Întreaga putere de a vă crea propria viaţă vă stă la dispoziţie chiar acum, fiindcă în 
acest moment gândiţi. Dacă aţi avut cumva unele gânduri care nu vor fi benefice 
atunci când se vor manifesta, atunci puteţi chiar acum să vă schimbaţi modul de 
gândire. Puteţi şterge gândurile anterioare prin înlocuirea lor cu gânduri bune. 
Răgazul de timp vă avantajează, pentru că puteţi avea gânduri noi şi puteţi emite o 
nouă frecvenţă, acum! 


DR. JOE VITALE 
Doriţi să deveniți conştienţi de propriile gânduri, să vă alegeți 
gândurile cu grijă şi să vă simtiti bine făcând asta, fiindcă sunteți 
capodopera propriei dumneavoastră vieţi. Sunteţi un Michelangelo al 
propriei vieţi. David pe care îl sculptați sunteți chiar dumneavoastră. 


Un mod de a deveni stăpân al propriei stări de spirit este să învăţaţi cum să vă 
liniştiţi spiritul şi mintea. Fără excepţie, fiecare învăţător din această carte foloseşte 


meditaţia ca practică zilnică. Abia după ce am descoperit Secretul, mi-am dat seama 
cât de puternică poate fi meditaţia. Meditaţia ne linişteşte spiritul şi mintea, ne ajută 
să ne controlăm gândurile şi ne revitalizează trupul. Vestea cea mare este că nu 
trebuie să rezervaţi meditaţiei ore întregi. Pentru început, un timp de meditaţie de trei 
până la zece minute zilnic poate fi incredibil de benefic pentru a dobândi controlul 
asupra propriilor gânduri. 


Pentru a deveni conştienţi de gândurile dumneavoastră, puteţi să vă stabiliţi 
intenţia, obiectivul: „Sunt stăpânul gândurilor mele;” Spuneţi acest lucru cât mai des, 
meditaţi asupra lui, şi pe măsură ce sunteţi consecvenţi în această intenţie, prin legea 
atracției trebuie să deveniți ceea ce doriţi. 


Acum primiţi cunoaşterea care vă va permite să creaţi cea mai măreaţă „versiune” 
a Dumneavoastră. Posibilitatea acestei versiuni există deja pe frecvenţa „celei mai 
măreţe versiuni a Dumneavoastră”. Hotărâţi ce vreţi să fiţi, să faceţi şi să aveţi, 
cugetaţi generând gândurile potrivite, emiteţi frecvenţa corespunzătoare, iar viziunea 
pe care o aveţi va deveni propria dumneavoastră viaţă. 


1.5. Secretul pe scurt 


+ Marele Secret al Vieţii este legea atracției. 


e Legea atracției spune că lucrurile asemănătoare se atrag, astfel încât un 
gând atrage către dumneavoastră gânduri asemănătoare. 


e Gândurile sunt magnetice şi au o anumită frecvență. Pe măsură ce gândiţi, 
ele sunt transmise în Univers şi atrag „magnetic” toate lucrurile care sunt pe 
aceeași frecvență. Orice emisie se întoarce la sursă - la dumneavoastră. 


e Sunteţi asemenea unui turn de transmisie uman, care transmite pe frecvența 
gândurilor dumneavoastră. Dacă vreţi să schimbaţi ceva in propria viaţă, 
schimbaţi frecvenţa prin schimbarea gândurilor dumneavoastră. 


e Gândurile dumneavoastră actuale vă creează viaţa din viitor. Lucrurile la 
care vă gândiţi cel mai mult sau asupra cărora vă concentrați cel mai mult se vor 
manifesta ca experiența dumneavoastră de viaţă. 


+ Gândurile dumneavoastră se materializează. 


2. Secretul simplificat 


MICHAEL BERNARD BECKWITH 
Trăim într-un univers în care există legi, exact aşa cum există legea 
gravitației. Dacă aţi cădea dintr-o sau de pe o clădire, indiferent dacă 
sunteţi un om bun sau un om rău, v-aţi lovi de sol. 
Legea atracției este o lege a naturii. Este la fel de imparţială şi de 
impersonală ca şi legea gravitaţiei. Este precisă şi riguroasă. 


DR. JOE VITALE 

Tot ce vă înconjoară acum în viaţă, inclusiv lucrurile de care vă 
plângeți, au fost atrase de dumneavoastră. Acum ştiu că, la prima 
vedere, o să fie ceva ce nu vă place să auziti. O să spuneti imediat: „N- 
am atras eu accidentul de automobil. Nu l-am atras eu pe Clientul 
acesta mofturos care îmi face probleme. Nu am atras eu datoriile, în 
mod special.” Şi eu sunt aici, în fața dumneavoastră, şi să vă spun: „Ba 
da, le-aţi atras.” E unul din conceptele cele mai greu de acceptat, Însă, 
după ce ați ajuns să-l acceptați, vă va transforma viața. 


Adeseori, atunci când oamenii aud pentru prima dată această parte a Secretului, ei 
îşi amintesc unele evenimente din istorie în care s-au pierdut foarte multe vieţi şi li se 
pare de neconceput faptul că atât de mulţi oameni să se fi lăsat atraşi „de ei înşişi” în 
acel eveniment. Prin legea atracției, ei trebuie să fi fost pe aceeaşi frecvenţă cu 
evenimentul. Asta nu înseamnă în mod obligatoriu că s-au gândit la exact acelaşi 
eveniment, însă frecvenţa gândurilor lor s-a acordat cu frecvenţa evenimentului. Dacă 
oamenii cred că pot fi în locul nepotrivit, la momentul nepotrivit, şi că nu pot controla 
circumstanţele exterioare, acele gânduri de teamă, de izolare şi de neputinţă, dacă 
persistă, pot atrage oamenii în locul nepotrivit, la momentul nepotrivit. 


Aveţi o opţiune chiar în acest moment. Vreţi să credeţi că există doar o întâmplare 
a atracției şi că unele lucruri rele vi se pot întâmpla oricând? Vreţi să credeţi că puteţi 
fi în locul nepotrivit, la momentul nepotrivit? Că nu puteţi controla circumstanţele? 

Sau vreţi să credeţi şi să ştiţi că experienţa de viaţă se află în propriile mâini şi că 
doar lucruri bune v-ar putea apărea în viaţă, fiindcă acesta este felul în care gândiţi? 
Aveţi o opţiune şi orice alegeţi să gândiţi va deveni experienţa dumneavoastră de 
viaţă. 

Nimic nu poate intra în experienţa dumneavoastră de viaţă fără să fi fost chemat 
prin gânduri persistente. 


BOB DOYLE 
Cei mai mulți dintre noi atrag anumite lucruri din neglijență, din 
greşeală. Credem că nu le controlăm. Gândurile şi sentimentele 
noastre sunt „trecute pe pilot automat” şi astfel orice lucru este atras 
de noi din neglijență. 


Nimeni nu ar atrage vreodată ceva nedorit, în mod deliberat. Fără cunoaşterea 


Secretului, este uşor să vedem cum anumite lucruri nedorite pot apărea în viaţa 
noastră sau în vieţile altor oameni. 

Acest lucru se întâmplă datorită incapacității de a conştientiza marea putere 
creatoare a gândurilor noastre. 


DR. JOE VITALE 
Acum, dacă auziţți acest lucru pentru prima dată, s-ar putea să aveți 
un sentiment de felul: „O, trebuie să-mi urmăresc gândurile? O să am 
mult de lucru.” Aşa va părea la început, dar abia de acum încolo 
începe distracţia, veselia. 


Ce nostim că sunt multe scurtături către Secret şi că puteţi alege acele scurtături 
care sunt cele mai potrivite pentru dumneavoastră. Citiţi mai departe şi veţi vedea 
cum. 


MARCI SHIMOFF - scriitoare, conferenţiară pe plan internaţional şi conducătoare 
în domeniul transformării 
Este imposibil să urmărim fiecare gând pe care îl avem. Cercetătorii 
spun că avem circa şaizeci de mii de gânduri pe zi. Vă puteti închipui 
cât de obosiţi v-aţi simţi dacă ati incerca să controlati toate aceste 
şaizeci de mii de gânduri? Din fericire, există o cale mai uşoară, prin 
sentimentele noastre. Sentimentele noastre ne arată ce gândim. 


Importanţa sentimentelor nu trebuie exagerată. Sentimentele sunt cel mai 
important instrument care vă ajută să vă creaţi viaţa. Gândurile sunt cauza primară a 
oricărui lucru sau fenomen. Orice vedeţi şi trăiţi în această lume, cuprinzând aici şi 
sentimentele, constituie doar efectul gândurilor. Cauza se află întotdeauna în 
gândurile dumneavoastră. 


BOB DOYLE 
Emoţiile sunt un dar incredibil, pe care îl avem pentru a ne înştiința 
ce gândim. 


Sentimentele vă spun foarte repede ce gândiţi. Gândiţi-vă la momentele în care 
sentimentele dumneavoastră au suferit o prăbuşire bruscă - poate atunci când aţi 
primit o veste proastă. Acea senzaţie în stomac sau în plexul solar se instalează 
imediat. Astfel, sentimentele şi senzațiile sunt semnale imediate care vă arată ce 
gândiţi. 

Vreţi să deveniți conştienţi de felul în care vă simţiţi şi să vă acordaţi cu felul în 
care vă simţiţi, pentru că este cea mai rapidă cale de a şti ce gândiţi. 


LISA NICOLS 
Aveţi două serii de sentimente: sentimente bune şi sentimente rele. 
Și cunoaşteţi diferența dintre cele două, fiindcă unele vă fac să vă 
simtiti bine şi celelalte vă fac să vă simtiti rău. Depresia, mânia, 
resentimentul, vinovăția sunt acele sentimente care nu vă fac să vă 
simtiti bine. Acelea sunt sentimentele rele. 


Nimeni nu vă poate spune dacă vă simţiţi bine sau rău, fiindcă sunteţi singura 
persoană care ştie cum vă simţiţi în orice moment. Dacă nu sunteţi sigur cum vă 
simtiti, întrebaţi-vă: „Cum mă simt?” Puteţi să vă puneţi această întrebare de mai 
multe ori pe zi şi, pe măsură ce vi-o puneţi, veţi deveni mai conştient de felul în care 
vă simtiti. 

Cel mai important lucru pe care trebuie să-l ştiţi este că e imposibil să vă simţiţi 
rău şi să aveţi în acelaşi timp gânduri bune. Acest lucru ar sfida legea, deoarece 
gândurile vă provoacă sentimentele. Dacă vă simţiţi rău înseamnă că ceea ce gândiţi 
vă face să vă simţiţi rău. 

Gândurile vă determină frecvenţa şi sentimentele vă spun imediat pe ce frecvenţă 
sunteţi. Atunci când vă simţiţi rău, sunteţi pe o frecvenţă care atrage mai mult lucruri 
rele. Legea atracției trebuie să răspundă emițând înapoi către dumneavoastră mai 
multe imagini de lucruri rele şi de lucruri care vă fac să vă simţiţi rău. 


Când vă simţiţi rău şi nu faceţi niciun efort să vă schimbaţi gândurile şi vă simţiţi 
mai bine, de fapt spuneţi: „Aduceţi-mi mai multe circumstanţe care mă vor face să 
mă simt rău. Mai aduceţi-mi!” 


LISA NICOLS 
Alternativa este să avem emoții bune şi sentimente bune. Ştim când 
apar, fiindcă ne fac să ne simţim bine. Patos, bucurie, recunoştinţă, 
dragoste. Inchipuiţi-vă că ne-am putea simţi în acel fel în fiecare zi. 
Atunci când sărbătorim sentimentele bune, atragem către noi mai 
multe sentimente bune şi lucruri care ne fac să ne simţim bine. 


BOB DOYLE 
E într-adevăr atât de simplu. „Ce atrag eu în acest moment?” Ei 
bine, cum vă simţiţi? „Mă simt bine.” Foarte bine, tine-o tot aşa. 


Este imposibil să te simţi bine şi în acelaşi timp să ai gânduri negative. Dacă vă 
simţiţi bine, asta se datorează faptului că aveţi gânduri bune. Vedeţi, puteţi avea 
orice doriţi în viaţă, fără limite. Dar există un secret: trebuie să vă simţiţi bine. Şi dacă 
vă gândiţi bine, nu e oare asta tot ce doriţi? Legea este într-adevăr perfectă. 


MARCI SHIMOFF 
Dacă vă simtiti bine, vă creaţi un viitor în afara propriilor dorinţe. 
Dacă vă simtiti rău, vă creați un viitor care nu corespunde dorințelor 
dumneavoastră. In cursul zilei, legea atracției acționează în orice clipă. 
Tot ceea ce gândim şi simțim ne creează viitorul. Dacă sunteți 
îngrijorați sau vă e teamă, aduceți mai multe griji şi temeri în propria 
viață, de-a lungul zilei. 


Când vă simţiţi bine, trebuie să aveţi gânduri bune. Sunteţi pe calea cea bună şi 
emiteţi o frecvenţă puternică, ce atrage spre dumneavoastră mai multe lucruri care 
vă vor face să vă simţiţi bine. Bucuraţi-vă de acele momente în care vă simţiţi bine şi 
„mulgeţi-le”. Conştientizaţi că, atunci când vă simţiţi bine, atrageţi mai multe lucruri 


bune către dumneavoastră. 
Să facem un pas mai departe. Ce-aţi zice dacă sentimentele noastre ar fi de fapt 
comunicarea prin care Universul ne face să ştim ceea ce gândim. 


JACK CANFIELD 
Sentimentele noastre sunt un mecanism de feedback care ne 
înştiințează dacă suntem sau nu pe drumul cel bun şi mergem sau nu 
în direcţia cea bună. 


Reţineţi că doar gândurile sunt cauza primară a tuturor lucrurilor. Astfel, un gând 
puternic şi persistent este trimis imediat în Univers. Acel gând se acordă magnetic cu 
frecvenţa asemănătoare şi în câteva secunde, vă retrimite valoarea acelei frecvenţe 
prin sentimentele pe care le trăiţi. Cu alte cuvinte, sentimentele sunt comunicarea 
Universului prin care sunteţi înştiinţaţi pe ce frecvenţă sunteţi de fapt. Sentimentele 
sunt mecanismul de feedback al frecvenţei dumneavoastră. 


Atunci când vă simţiţi bine Universul vă comunică drept răspuns: „Gândiţi bine.” 
La fel, atunci când vă simţiţi rău, Universul vă transmite ca răspuns: „Gândiţi rău.” 


Atunci când vă simţiţi rău, Universul vă spune de fapt: „Atenţie! Schimbaţi-vă felul 
de a gândi acum. Se înregistrează o frecvenţă negativă. Schimbaţi frecvenţa. 
Numărătoarea inversă până la transformarea în realitate a început. Atenţie!” 


Data viitoare când vă simţiţi rău sau aveţi emoţii negative, ascultați semnalul pe 
care îl primiţi de la Univers. În acel moment, blocati venirea către dumneavoastră a 
lucrurilor bune, fiindcă sunteţi pe o frecvenţă negativă. Schimbaţi-vă gândurile şi 
gândiţi despre ceva bun şi, atunci când vor începe să vină sentimentele şi senzațiile 
de bine, veţi ști că acest lucru se datorează faptului că v-aţi comutat pe o nouă 
frecvenţă, iar universul v-a confirmat acest lucru prin sentimente şi senzaţii mai bune. 


BOB DOYLE 
Obtineti mai de grabă ceea ce simtiti, nu neapărat ceea ce gândiţi. 


lată de ce oamenii tind să se angajeze într-o spirală dacă se 
împiedică atunci când se ridică din pat. Intreaga zi continuă în acelaşi 
fel. Nu au niciun indiciu că o simplă comutare a emoțiilor le poate 
schimba întreaga zi şi întreaga viață. 


Dacă începeți ziua bine şi păstraţi această senzație deosebită, atâta 
timp cât nu permiteti vreunui lucru să vă schimbe starea de spirit, veți 
continua să atrageți, prin legea atracției, mai multe situații şi mai mulți 
oameni care să sprijine acea senzație fericită. 


Toţi am avut experienţa acelor zile sau acelor momente în care lucrurile rele vin 
unul după altul. Reacţia în lanţ începea cu un gând, fie că eram sau nu conştienţi de 
asta. Un singur gând rău atrăgea mai multe gânduri rele, frecvenţa se fixa pe această 
situaţie şi în cele din urmă ceva începea să meargă rău. Apoi, pe măsură ce 
reacţionam la acel lucru care mergea rău, atrăgeam mai mute lucruri care mergeau 
rău. Reacţiile nu fac altceva decât să atragă acţiuni asemănătoare, şi reacţia în lanţ 
trebuie să continue până când vă comutaţi de la acea frecvenţă prin schimbarea 


intenţionată a gândurilor dumneavoastră. 


Vă puteţi comuta gândurile la ceea ce doriţi şi, prin sentimentele pe care le aveţi, 
primiţi confirmarea că v-aţi schimbat frecvenţa, iar legea atracției reţine această nouă 
frecvenţă şi o trimite înapoi sub forma noilor imagini ale vieţii dumneavoastră. 


Acum iată la ce puteţi „înhăma” aceste sentimente, pe care le puteţi folosi pentru 
a realiza cu mai multă forţă ceea ce doriţi în viaţă. 


Puteţi folosi în mod deliberat sentimentele şi senzațiile dumneavoastră pentru a 
transmite o frecvenţă şi mai puternică, adăugând sentiment la ceea ce doriţi. 


MICHAEL BERNARD BECKWITH 
Puteţi începe chiar acum să vă simtiti sănătoşi. Puteţi începe să vă 
simtiti prosperi. Puteţi începe să simtiti dragostea care vă înconjoară, 
chiar dacă nu o observați. Şi ceea ce se va întâmpla este că Universul 
va corespunde naturii cântecului dumneavoastră. Universul va 
corespunde naturii acelui sentiment interior şi se va manifesta în 
consecință, pentru că acesta este felul în care vă simtiti. 


Deci cum vă simţiţi acum? Gândiţi-vă câteva clipe la felul cum vă simţiţi. Dacă nu 
vă simţiţi atât de bine pe cât aţi dori, concentraţi-vă asupra sentimentelor şi 
senzaţiilor profunde şi înălţaţi-le intenţionat. 


Pe măsură ce vă concentrați intens asupra sentimentelor şi senzaţiilor cu intenţia 
de a vă ridica personal, le puteţi înălța cu putere. O cale este să închideţi ochii 
(împiedicând pătrunderea elementelor care vă distrag), să vă concentrați pe 
sentimentele şi senzațiile interioare şi să zâmbiţi timp de un minut. 


LISA NICHOLS 
Gândurile şi sentimentele dumneavoastră vă creează viata. Aşa va 
fi întotdeauna. Garantat! 


La fel ca legea gravitaţiei, legea atracției nu „greşeşte” niciodată. Nu vedeţi porci 
zburând pentru că legea gravitaţiei a greşit şi a uitat să manifeste forţa gravitaţiei 
asupra porcilor în această zi. De asemenea, nu există excepţii de la legea atracției. 
Dacă vi se întâmplă ceva, dumneavoastră aţi atras acel lucru, prin gânduri 
persistente. Legea atracției este riguroasă. 


MICHAEL BERNARD BECKWITH 
E greu de crezut, dar atunci când începeţi să vă deschideţi spre 
aceste lucruri, opțiunile disponibile sunt extraordinare. Asta înseamnă 
că orice s-a făcut cu ajutorul gândului în viața dumneavoastră poate fi 
desfăcut printr-o modificare a conştiinţei. 


Aveţi puterea să schimbaţi orice, fiindcă dumneavoastră sunteţi cel care alege 
gândurile şi care simte senzațiile. 


| „Va creați propriul univers pe parcurs.” | 


| Winston Churchill | 


DR. JOE VITALE 
Este într-adevăr important să vă simtiti bine, fiindcă această stare 
de bine este cea care transmite un semnal în Univers şi începe să 
atragă mai mult din el către dumneavoastră. 
Aşadar, cu cât vă simtiti mai bine, cu atât mai mult veţi atrage acele 
lucruri care vă ajută să vă simtiti bine şi care vă permit să urcați din ce 
în ce mai sus. 


BOB PROCTOR 
Atunci când vă simtiti doborât, ştiţi că puteţi schimba situația într-o 
clipă? Ascultaţi o muzică plăcută sau începeţți să cântați - asta vă va 
schimba emoțiile. Sau gândiţi-vă la ceva frumos. Gândiţi-vă la un 
copilaş sau la cineva pe care îl iubiți cu adevărat şi stăruiți asupra 
acelui gând. Păstraţi acel gând în minte, împiedicaţi orice alt gând să-i 
ia locul. Vă garantez că veți începe să vă simtiti bine. 


Faceţi o listă cu câteva Pârghii Secrete pe care le aveţi la îndemână. Prin Pârghii 
Secrete înţeleg acele lucruri care vă pot schimba senzațiile într-o clipă. Poate fi vorba 
de amintiri frumoase, de evenimente viitoare, de momente vesele, de scene din 
natură, de o persoană iubită, de muzica favorită. Deci, dacă simţiţi că sunteţi furioşi 
sau frustraţi, ori nu vă simţiţi bine, apelaţi la lista de Pârghii Secrete şi concentraţi-vă 
asupra uneia din ele. Diferite lucruri vă vor influenţa în momente diferite, şi dacă ceva 
nu merge, folosiţi altul. Vă trebuie doar un minut sau două pentru a vă schimba 
concentrarea care să vă schimbe pe dumneavoastră şi frecvenţa dumneavoastră de 
emisie. 


2.1. Dragostea: cea mai mare emoție 


JAMES RAY - filozof, conferenţiar, scriitor şi creator de programe de prosperitate 
şi de creştere a potenţialului uman 
Principiul stării de bine este valabil şi pentru animalele de companie 
din familia dumneavoastră, de exemplu. Animalele sunt minunate, 
fiindcă vă pun într-o stare emoţională deosebită. Atunci când vă 
manifestati iubirea fată de animalul de companie, acest sentiment va 
aduce bunătate şi generozitate în viața dumneavoastră. Şi ce dar 
prețios este acesta. 


„Combinația dintre gând şi iubire este cea care constituie forța 
irezistibilă a legii atractiei.” 
Charles Haanel 


Nu există în Univers putere mai mare decât cea a iubirii. Sentimentul iubirii are 
cea mai înaltă frecvenţă la care puteţi emite. Dacă aţi putea cuprinde fiecare gând în 
iubire, dacă aţi putea iubi orice şi pe oricine, viaţa dumneavoastră s-ar transforma 


fundamental. 

De fapt unii dintre cei mai mari gânditori din trecut se refereau la legea atracției 
numind-o legea iubirii. Şi dacă vă gândiţi bine, veţi înţelege de ce. Dacă aveţi gânduri 
rele despre altcineva, veţi trăi acele gânduri rele materializate în propria viaţă. Nu 
puteţi răni pe altcineva cu gândul, fără să vă răniţi singuri. Dacă aveţi gânduri de 
iubire, ghiciţi cine va avea beneficiile - dumneavoastră! Prin urmare, dacă starea 
dumneavoastră predominantă este iubirea, legea atracției sau legea iubirii vor 
răspunde cu cea mai mare forţă, deoarece sunteţi pe cea mai înaltă frecvenţă 
posibilă. Cu cât este mai mare iubirea pe care o simţiţi şi o emiteţi, cu atât mai mare 
este puterea pe care o puteţi folosi. 


„Principiul care dă gândului puterea dinamică de a se corela cu 
obiectul său şi de a stăpâni, deci, orice experiență omenească 
adversă, este legea atracției, adică o altă denumire a iubirii. Este un 
principiu etern şi fundamental inerent tuturor lucrurilor, în orice 
sistem filozofic, în orice religie, în orice Ştiinţă. Nu te poti îndepărta 
de legea iubirii. Sentimentul este cel care dă vitalitate gândului. 
Sentimentul este dorinţă şi dorința este iubire. Gândul impregnat cu 
iubire devine invincibil.” 

Charles Haanel 


MARCI SHIMOFF 
Odată ce începeti să înțelegeți şi să vă stăpâniţi într-adevăr 
gândurile şi sentimentele, veti începe să vedeti cum vă creați propria 
realitate. Aici se află libertatea şi toata puterea dumneavoastră. 


Marci Shimoff împărtăşeşte un minunat citat din marele Albert Einstein: „Cea mai 
importantă întrebare pe care orice fiinţă umană şi-o poate pune este: „Este oare 
acesta un Univers prietenos?” 

Cunoscând legea atracției, singurul răspuns este: „Da, Universul este prietenos.” 
De ce? Pentru că atunci când răspundeţi astfel, prin legea atracției, trebuie să trăiţi 
această realitate. Albert Einstein şi-a pus această întrebare puternică deoarece 
cunoştea Secretul. El ştia că, punând această întrebare, ne-ar putea forţa să gândim 
şi să facem o opţiune. Ne-a dat o foarte mare ocazie doar punând această întrebare. 

Pentru a duce şi mai departe intenţia lui Einstein, puteţi afirma şi proclama: 
„Acesta este un Univers măreț. Universul îmi aduce toate lucrurile bune. Universul 
conspiră pentru mine în toate privinţele. Universul mă sprijină în tot ceea ce fac. 
Universul răspunde imediat tuturor nevoilor mele.” Să ştiţi că acesta este un Univers 
prietenos! 


JACK CANFIELD 
De când am aflat Secretul şi am început să-l aplic în propria viață, 
viața mea a devenit într-adevăr magică. Cred că felul de viață pe care 
fiecare îl visează este cel pe care îl trăiesc eu zi de zi. Locuiesc într-o 
vilă în valoare de patru milioane şi jumătate de dolari. Am o soţie „să-ţi 
dai viața pentru ea”. Am fost în vacanță în cele mai fabuloase locuri 
din lume. Am urcat pe munți. Am explorat. Am participat la safari. Şi 


toate acestea s-au întâmplat şi continuă să se întâmple, datorită 
faptului că ştiu cum să aplic Secretul. 


BOB PROCTOR 
Viața poate fi absolut fenomenală, ar trebui să fie şi va fi, atunci 
când veţi începe să folosiți Secretul. 


Aceasta este viaţa dumneavoastră şi ea aşteaptă să o descoperiţi! Până acum s-ar 
putea să vă fi gândit că viaţa este grea şi că este o luptă; aşadar, prin legea atracției, 
veţi fi trăit viaţa din greu, ca o luptă. Incepeţi chiar acum să strigaţi Universului: 
„Viaţa este uşoară! Toate lucrurile bune vin către mine!” 

Există un adevăr profund în interiorul dumneavoastră, care a aşteptat să-l 
descoperiţi, şi acest Adevăr este acesta: meritaţi toate lucrurile bune pe care viaţa vi 
le poate oferi. Ştiţi acest lucru prin firea lucrurilor, fiindcă vă simţiţi rău atunci când vă 
confruntaţi cu lipsa lucrurilor bune. Toate lucrurile bune constituie dreptul vostru din 
naştere! Sunteţi creatorul vostru şi legea atracției este instrumentul minunat cu 
ajutorul căruia creaţi orice doriţi iu viaţă. Bine aţi venit în domeniul magic al vieţii şi în 
propria Dumneavoastră măreție! 


2.2. Secretul pe scurt 


e Legea atracției este o lege a naturii. Este la fel de imparțială ca şi legea 
gravitaţiei. 


e Nimic nu apare în viața dumneavoastră fără să fi fost chemat prin gânduri 
persistente. 


e Pentru a şti ce gândiţi, puneţi-vă întrebarea cum vă simtiti. Emoţiile sunt 
instrumente de valoare, care vă spun pe loc ceea ce gândiţi. 


° Este imposibil să vă simtiti rău şi să aveţi în acelaşi timp gânduri bune. 


e Gândurile vă determină frecvența şi sentimentele, iar senzațiile vă spun 
imediat pe ce frecvență sunteţi. Atunci când vă simtiti rău, sunteţi pe o frecvență 
care atrage mai multe lucruri rele. Atunci când vă simtiti bine, atrageţi către 
dumneavoastră, cu putere, mai multe lucruri bune. 


e Pârghiile Secrete, cum ar fi amintiri plăcute, scene din natură sau muzica 
preferată, vă pot schimba sentimentele şi senzațiile şi vă pot comuta frecvența 
într-o clipă. 


e Sentimentul iubirii are cea mai înaltă frecvenţă pe care o puteţi emite. Cu cât 
este mai mare iubirea pe care o simtiti şi o emiteți cu atât mai mare va fi puterea 
pe care o puteți folosi. 


3. Cum să folosim secretul 


Sunteţi un creator şi este uşor să creezi folosind legea atracției. Cei mai mari 
învăţători şi cele mai importante entităţi întrupate au luat parte la Procesul Creaţiei 
prin activitatea lor minunată, în mii de forme. Unii mari învăţători au creat povestiri 
pentru a demonstra cum funcţionează Universul. Înţelepciunea cuprinsă în povestirile 
lor a fost transmisă de-a lungul secolelor şi a devenit legendară. Mulţi oameni care 
trăiesc astăzi nu-şi dau seama că esenţa acestor povestiri este însuşi adevărul vieţii. 


JAMES RAY 
Dacă vă gândiţi la Aladdin şi la lampa sa, Aladdin ia lampa, o şterge 
de praf şi apare Duhul, care spune întotdeauna un singur lucru: 
„Dorinţa ta este poruncă pentru mine!” 


Povestea continuă cu îndeplinirea celor trei dorințe, însă dacă 
mergem spre originile povestirii, descoperim că nu există nicio limită 
pentru dorințele noastre. 

Să ne gândim la asta. 


Acum, să luăm această metaforă şi s-o aplicăm în viața 
dumneavoastră. Amintiţi-vă că Aladdin este cel care întotdeauna cere 
ceea ce doreşte. Apoi aveți Universul întreg, care este Duhul. Tradițiile 
l-au numit în multe feluri - sfântul înger păzitor, eul superior. Putem sã- 
i punem orice etichetă şi puteţi alege una care se potriveşte cel mai 
bine în cazul dumneavoastră, dar toate tradiţiile ne-au spus că e ceva 
mai mare decât noi. Şi Duhul spune un singur lucru: 

„Dorinţa ta este poruncă pentru mine!” 


Această minunată povestire demonstrează că întreaga dumneavoastră viaţă şi 
toate elementele acestei vieţi au fost create de Dumneavoastră. Duhul a răspuns pur 
şi simplu la fiecare poruncă a dumneavoastră. Duhul este legea atracției şi ea este 
întotdeauna prezentă şi ascultă întotdeauna orice gândiţi, spuneţi şi faceţi. Duhul 
presupune că orice lucru la care vă gândiţi, îl şi doriţi! Că orice lucru despre care 
vorbiţi, îl doriţi! Că orice faceţi, doriţi! Sunteţi Stăpânul Universului, iar Duhul este 
acolo să vă slujească. Duhul nu vă discută niciodată poruncile. Gândiţi ceva şi Duhul 
începe imediat să pună în mişcare Universul, prin oameni, circumstanţe şi evenimente 
pentru a vă îndeplini dorinţa. 


3.1. Procesul de creaţie 
Procesul de creaţie folosit în aplicarea Secretului, care a fost luat din Noul 
Testament, din Biblie, este un ghid uşor de aplicat pentru a crea ceea ce doriţi prin 
trei paşi simpli. 


Pasul 1: Cereti 


LISA NICHOLS 
Primul pas este să cereţi. Faceţi o comandă Universului, da-ţi-i 
ordin. Inştiințaţi Universul despre ceea ce vreți. Universul răspunde 
gândurilor dumneavoastră. 


BOB PROCTOR 
Ce vreţi în mod real? Luaţi loc şi scrieţi ce vreti pe o coală de 
hârtie. Scrieţi la timpul prezent. Puteţi începe scriind: „Sunt atât de 
fericit, de recunoscător acum pentru că...” Şi apoi explicati cum vreți 
să vă fie viața, în fiecare domeniu al ei. 


Trebuie să alegeţi ce vreţi, dar trebuie mai întâi să vă lămuriţi ce vreţi. Este 
obligaţia dumneavoastră. Dacă nu sunteţi lămuriţi, legea atracției nu vă poate aduce 
ceea ce doriţi. Veţi emite o frecvenţă eterogenă şi puteţi atrage doar rezultate 
amestecate. Pentru prima dată în viaţă, poate, clarificaţi ce vreţi cu adevărat. Acum, 
ştiind că puteţi fi, puteţi avea sau puteţi face orice şi că nu există limite, ce doriţi? 


Cererea este primul pas în Procesul de Creaţie, deci faceţi-vă un obicei să cereţi. 
Dacă aveţi de făcut o alegere şi nu ştiţi pe ce cale să mergeţi, cereţi. N-ar trebui 
niciodată în viaţă să nu ştiţi ce aveţi de făcut. Cereţi doar! 


DR. JOE VITALE 
Este într-adevăr nostim. Este ca şi cum Universul ar fi catalogul 
dumneavoastră. Il răsfoiți şi spuneți: „Mi-ar plăcea să am această 
experiență, mi-ar plăcea să am acest produs şi mi-ar plăcea să am o 
persoană ca aceasta.” Este rândul Dumneavoastră să comandati ceva 
Universului. Este cu adevărat aşa de uşor. 


Nu trebuie să cereţi de mai multe ori. Cereţi doar o dată. Este exact cum aţi 
comanda ceva dintr-un catalog. Trebuie să comandaţi ceva o singură dată. Nu faceţi o 
comandă şi apoi vă îndoiţi că acea comandă a fost primită şi mai comandaţi o dată şi 
încă o dată şi încă o dată. Comandaţi o singură dată. La fel se întâmplă cu Procesul de 
Creaţie. Primul Pas este pur şi simplu să clarificaţi ceea ce doriţi. Clarificând lucrurile 
în mintea dumneavoastră, aţi cerut deja. 


Pasul 2: Credeţi 


LISA NICHOLS 
Pasul al doilea este să credeți. Credeţi că deja vă aparține. Aveţi 
ceea ce îmi place să numesc o credință fermă. Credinţa în lumea 
nevăzută. 


Trebuie să credeţi că aţi primit. Trebuie să ştiţi că ceea ce doriţi este al 
dumneavoastră din clipa în care aţi cerut. Trebuie să aveţi credinţa deplină şi 
absolută. Dacă aţi făcut o comandă din catalog, nu aveţi nicio grijă că nu veţi primi 
ceea ce aţi comandat şi continuaţi-vă viaţa. 


„Consideraţi lucrurile pe care le doriți ca şi cum ar fi deja ale 
dumneavoastră. Să ştiţi că vor veni atunci când veţi avea nevoie de 
ele. Apoi lăsați-le să vină. Nu vă frământaţi şi nu vă îngrijorați 
datorită lor. Nu vă gânaliţi că le duceti lipsa. Gândiţi-vă la ele ca şi 
cum ar fi ale dumneavoastră, v-ar aparține, le-aţi avea deja în 
posesie.” 

Robert Collier (1885-1950) 


În momentul în care cereţi, credeţi şi ştiţi că aveţi deja, în lumea nevăzută, ceea 
ce aţi cerut, întregul Univers trimite acel lucru în lumea văzută. Trebuie să acţionaţi, 
să vorbiţi şi să gândiţi ca şi cum aţi primi acel lucru acum. De ce? Universul este o 
oglindă şi legea atracției reflectă înapoi către dumneavoastră propriile gânduri 
dominante. Credeţi că nu are rost să consideraţi că aţi primit deja? 

Dacă în gândurile dumneavoastră se strecoară observaţia că nu aţi primit încă, 
veţi continua să atrageţi starea adecvată. Trebuie să credeţi că aveţi deja lucrul dorit. 
Trebuie să credeţi că l-aţi primit deja. Trebuie să emiteţi frecvenţa sentimentului că 
aţi primit ceva, pentru ca acele imagini să vină în viaţa dumneavoastră. Când faceţi 
asta, legea atracției va mobiliza toate circumstanţele, toţi oamenii şi toate 
evenimentele, ca să primiţi ceea ce doriţi. 


Atunci când vă rezervaţi cazarea pentru concediu, când vă comandaţi un 
automobil nou sau cumpăraţi o casă nouă, ştiţi că acele lucruri sunt ale 
dumneavoastră. Nu v-aţi duce să faceţi o altă rezervare pentru aceeaşi perioadă, să 
cumpăraţi o altă maşină sau o altă casă. Dacă aţi câştigat la loterie sau aţi primit o 
moştenire, chiar dacă nu aţi primit încă banii, ştiţi că sunt ai dumneavoastră. Acesta 
este sentimentul credinţei că acel lucru vă aparţine. Este sentimentul credinţei că l-aţi 
primit deja. Solicitaţi lucrurile pe care le doriţi simțind şi crezând că sunt ale 
dumneavoastră. Atunci când faceţi asta, legea atracției va mobiliza puternic toate 
circumstanţele, toţi oamenii şi toate evenimentele pentru ca dumneavoastră să 
primiţi ceea ce doriţi. 


Cum puteţi ajunge să credeţi? Începeţi prin a simula, prin a vă preface. Fiţi 
asemenea unui copil, faceţi-vă că credeţi. Acţionaţi ca şi cum aţi fi dobândit deja ceea 
ce doriţi. În timp ce simulaţi, veţi începe să credeţi că aţi primit. Duhul răspunde tot 
timpul gândurilor dumneavoastră predominante, nu doar în momentul în care cereţi 
ceva. lată de ce, după ce aţi cerut, trebuie să continuaţi să credeți şi să ştiţi. Aveţi 
credinţă. Încrederea că aveţi ce doriţi, acea credinţă neclintită, este cea mai mare 
putere a dumneavoastră. Atunci când credeţi că primiţi, vă pregătiţi şi veţi vedea că 
minunea începe! 


„Puteţi avea ceea ce doriţi - dacă ştiţi să-i formati matricea în 
propriile gânduri. Nu există vis care să nu poată deveni realitate, 
dacă învățați să folosiți Forța Creatoare care acţionează prin 
dumneavoastră. Metoda care funcţionează pentru unul va funcţiona 
pentru toţi. Cheia puterii constă în a folosi ceea ce aveți... în mod 
liber, pe deplin... şi deci în deschiderea largă a canalelor pentru ca 
mai multă Forță Creatoare să curgă, să vină către dumneavoastră.” 

Robert Collier 


DR. JOE VITALE 
Universul va începe să se reordoneze pentru ca lucrurile să se 
întâmple aşa cum doriți. 


JACK CANFIELD 
Cei mai mulţi dintre noi nu ne-am permis niciodată să dorim ceea ce 
vrem cu adevărat, deoarece nu putem vedea cum se va materializa 
dorința noastră. 


BOB PROCTOR 
Dacă veti face doar o mică cercetare, va deveni evident că oricine a 
realizat vreodată ceva, nu ştia cum avea să se întâmple. Ştia doar că o 
va face. 


DR. JOE VITALE 
Nu trebuie să ştiţi cum veți realiza un anumit lucru. Nu trebuie să 
ştiţi cum se va reordona Universul. 


Cum se va întâmpla, cum va face Universul să materializeze ceea ce doriţi, nu 
este preocuparea sau treaba dumneavoastră. Permiteţi Universului să o facă pentru 
dumneavoastră. Atunci când încercaţi să descoperiţi cum se va întâmpla, emiteţi o 
frecvenţă care conţine o lipsă de credinţă - adică nu credeţi că aveţi deja ceea ce 
doriţi. 

Vă gândiţi că trebuie să aveţi acel lucru şi nu credeţi că Universul îl va face pentru 
dumneavoastră. Felul cum se întâmplă nu e partea care vă revine în Procesul 
Creator. 


BOB PROCTOR 
Nu ştiţi cum vi se va arăta. Veţi atrage calea de realizare. 


LISA NICHOLS 
Cea mai mare parte a timpului, atunci când nu vedem lucrurile pe 
care le-am cerut, ne simţim frustrati. Suntem dezamăgiţi. Şi începem 
să ne îndoim. Indoiala aduce cu sine un sentiment de dezamăgire. 
Luaţi acea îndoială şi schimbaţi-o. Recunoaşteţi acel sentiment şi 
înlocuiți-l cu sentimentul unei credințe neclintite. „Ştiu că este pe 
drum.” 


Pasul 3: Primiţi 


LISA NICHOLS 
Pasul al treilea - şi ultimul din acest proces - este să primiți. 
Începeți să vă simtiti minunat. Închipuiţi-vă cum vă veti simţi atunci 
când va sosi ceea ce ați cerut. Simtiti acum. 


MARCI SHIMOFF 
Și în acest proces este important să vă simtiti bine, să fiți fericiţi, 
deoarece atunci când vă simtiti bine, vă acordati pe frecvența 
corespunzătoare propriei dorințe. 


MICHAEL BERNARD BECKWITH 
Trăim într-un Univers sensibil. Dacă veţi crede ceva doar în plan 
intelectual, dar nu aveți sentimentul corespunzător care să întemeieze 
acel lucru, nu veţi avea putere suficientă pentru a materializa ceea ce 
doriți în viață. Trebuie să simtiti ceea ce vreți. 


Cereţi o singură dată, credeţi că aţi primit şi tot ce aveţi de făcut pentru a primi 
este să vă simţiţi bine. Atunci când va simţiţi bine, sunteţi pe frecvenţa de recepţie. 
Sunteţi pe frecvenţa tuturor lucrurilor bune care vin spre dumneavoastră şi veţi primi 
ceea ce aţi cerut. N-ar trebui să cereţi nimic care, fiind primit, nu v-ar face să vă 
simţiţi bine, nu-i aşa? Prin urmare, acordaţi-vă pe frecvenţa senzaţiei de bine şi veţi 
primi ceea ce doriţi. 


O cale rapidă de a vă acorda pe acea frecvenţă este să spuneţi: „Primesc acum. 
Primesc toate lucrurile bune în viaţa mea, acum. Primesc [completaţi dorința 
dumneavoastră] acum.” Şi simtiti. Simţiţi ca şi cum aţi fi primit. 


O prietenă dragă, Marcy, este una dintre cele mai de succes persoane în realizarea 
propriilor dorinţe şi ea simte tot ce doreşte. Simte ceea ce ar trebui să simtă pentru a 
dobândi ceea ce a cerut. Simte tot ce există. Nu ţine să ştie cum, când sau unde, ea 
simte doar şi apoi ceea ce doreşte se manifestă. 


Deci, simtiti-vă bine acum. 


BOB PROCTOR 

Atunci când transformati acea fantezie în realitate, sunteți în 
situația să construiți fantezii din ce în ce mai ample. Şi acesta, 
prietene, este Procesul Creației. 


„Şi toate câte le veți cere rugându-vă cu credință, le veti primi.” 
Matei 21:22 


De aceea vă spun: „Pe toate câte le cereti rugându-vă, să credeți 
că le-aţi şi primit, şi le veti avea.” 
Marcu 11:24 


BOB DOYLE 
Legea atracției, studierea şi punerea în practică a legii atracției 
înseamnă doar să vă imaginati ce anume vă va ajuta să trăiţi senzația 
că aveţi acum lucrul dorit. Duceţi-vă şi conduceţi maşina dorită. 
Mergeti şi faceți cumpărături pentru casa dorită. Intraţi în acea casă. 
Faceți tot ce trebuie pentru a genera senzațiile că deţineţi acel lucru 
acum şi rețineți-le; tot ce puteți face pentru a realiza acel lucru şi care 


vă va ajuta să atrageți la propriu acel lucru în viața dumneavoastră. 


Atunci când simtiti că aveţi deja acel lucru în acest moment şi senzaţia este la fel 
de reală ca şi cum l-aţi avea deja, credeţi că l-aţi primit şi-l veţi primi. 


BOB DOYLE 

S-ar putea să vă treziti şi să fie chiar aici. Să se manifeste. Sau ați 
putea să aveti vreo idee inspirată despre ce trebuie să faceți. Fireşte 
că n-ar trebui să spuneți: „Bine, aş putea să fac asta aşa, dar nu mi-ar 
face plăcere.” Nu sunteți pe drumul cel bun în acest caz. 

S-ar putea uneori să fie nevoie de acţiune, însă dacă actionati în 
concordanță cu ceea ce Universul încearcă să vă aducă, vă veți simti 
împlinit. vă veți simţi atât de viu. Timpul se va opri. Ati putea să faceți 
asta toată ziua. 


Acțiune este un cuvânt care poate implica „muncă” pentru unii oameni, dar 
acţiunea inspirată nu va crea deloc senzaţia de muncă. Diferenţa dintre acţiunea 
inspirată şi acţiune este aceasta: acţiunea inspirată este atunci când acţionaţi pentru 
a primi. Dacă sunteţi în acţiune pentru a încerca şi a face ca ceva să se întâmple, aţi 
alunecat înapoi. Acţiunea inspirată este lipsită de efort şi vă simţiţi minunat, fiindcă 
sunteţi pe frecvenţa de recepţie. 


Imaginaţi-vă viaţa ca un râu care curge repede. Atunci când acţionaţi pentru a 
face ca un anumit lucru să se întâmple e ca şi cum aţi merge contra curentului. Veţi 
avea senzaţia că e greu şi că sunteţi ca într-o luptă. Atunci când acţionaţi pentru a 
primi de la Univers ceea ce doriţi e ca şi cum aţi pluti duşi de curent. Va fi o senzaţie 
de lipsă de efort. Aceasta este senzaţia produsă de acţiunea inspirată şi de plutirea în 
„curentul” Universului şi al vieţii. 


Uneori nici măcar nu veţi conştientiza că aţi folosit „acţiunea” până după ce veţi fi 
primit, fiindcă vă simţiţi atât de bine acţionând. Veţi privi atunci înapoi şi veţi vedea 
minunea şi matricea prin care Universul v-a îndreptat către ceea ce doriţi şi, de 
asemenea, a adus către dumneavoastră ceea ce aţi dorit. 


DR. JOE VITALE 
Universului îi place viteza. Nu amânaţi. Să nu aveţi remuşcări şi 
reevaluări faţă de decizia luată. Nu vă îndoiti Când se ivește 
ocazia,când apare elanul, când se manifestă imboldul interior intuitiv, 
actionati. E datoria dumneavoastră. Şi este tot ce aveți de făcut. 


Aveţi încredere în instinctele dumneavoastră. Universul este cel care vă inspiră. 
Universul comunică pe frecvenţa de recepţie cu dumneavoastră. Dacă aveţi un 
sentiment intuitiv sau instinctiv, urmaţi-l şi veţi descoperi că Universul vă îndreaptă 
forţele magnetice pentru a primi ceea ce aţi cerut. 


BOB PROCTOR 
Veţi atrage orice aveți nevoie. Dacă aveți nevoie de bani, îi veţi 
atrage. Dacă aveți nevoie de oameni, îi veţi atrage. Dacă aveti nevoie 


de o anumită carte, o veţi primi. Trebuie să fiți atenți la lucrurile de 
care sunteţi atraşi, fiindcă pe măsură ce păstraţi în minte imagini ale 
lucrurilor pe care le doriți, veti fi atraşi către acele lucruri şi ele vor fi 
atrase către dumneavoastră. Dar se materializează pur şi simplu cu şi 
prin dumneavoastră. Şi se întâmplă asta prin legea atracției. 


Amintiţi-vă că sunteţi asemenea unui magnet, care atrage totul spre sine. Când v- 
aţi clarificat în propria minte ceea ce doriţi, aţi devenit un magnet care atrage acele 
lucruri spre dumneavoastră, iar acele lucruri manifestă şi ele forţe magnetice ca 
răspuns. Cu cât practicaţi mai mult şi începeţi să vedeţi legea atracției aducându-vă 
lucrurile dorite, cu atât mai mare şi mai puternic va deveni magnetul, fiindcă veţi 
adăuga puterea credinţei, a încrederii şi a cunoaşterii. 


MICHAEL BERNARD BECKWITH 
Puteţi începe cu nimic, şi din nimic, şi din nicio cale, o cale va fi 
creată. 


Nu aveţi nevoie decât de Dumneavoastră şi de abilitatea de a gândi lucrurile ca 
existând. Tot ce s-a inventat şi s-a creat de-a lungul istoriei omenirii a început cu un 
singur gând. Acel gând a creat o cale şi s-a manifestat din lumea nevăzută către 
lumea văzută. 


JACK CANFIELD 

Gândiţi-vă la conducerea unui automobil prin noapte. Farurile bat 
doar la o sută până la două sute de metri în faţă şi puteti parcurge tot 
drumul din California până la New York prin întuneric, pentru că tot 
ceea ce trebuie să vedeţi sunt doar cei două sute de metri din câmpul 
vizual luminat. La fel şi viața tinde să se desfăşoare în fata noastră. 
Dacă avem încredere măcar în faptul că următorii două sute de metri 
se vor desfăşura în fata noastră şi apoi următorii două sute de metri, 
viața noastră va continua să se desfăşoare. Și în cele din urmă vă va 
duce la destinaţie către orice doriţi cu adevărat, fiindcă doriţi acel 
lucru. 


Aveţi încredere în Univers. Aveţi încredere şi aveţi credinţă. Eu nu aveam într- 
adevăr nicio idee despre felul în care voi transpune pe ecran cunoaşterea Secretului. 
Am urmărit doar realizarea viziunii, am văzut clar rezultatul în mintea mea, l-am 
simţit cu toată puterea, şi tot ce aveam nevoie pentru a crea Secretul a venit către 
noi. 


„Faceţi primul pas cu credință. Nu trebuie să vedeți întreaga 


scară. Faceți doar primul pas.” 
Dr. Martin Luther King Jr. (1929-1968) 


3.2. Secretul şi trupul dumneavoastră 


Să vedem cum putem folosi Procesul Creaţiei pentru cei care simt că au un surplus 


de greutate şi vor să slăbească. 


Primul lucru pe care trebuie să-l ştiţi este că, dacă vă concentrați pe pierderea în 
greutate, veţi atrage nevoia de a avea de pierdut şi mai multe kilograme decât acum; 
prin urmare, scoateţi-vă din minte că „trebuie să slăbiţi”. Acesta este adevăratul 
motiv pentru care regimurile de slăbit nu dau rezultate. Fiindcă vă concentrați pe 
pierderea în greutate, atrageţi în mod obligatoriu către dumneavoastră necesitatea 
de a trebui să slăbiţi în continuare. 


Al doilea lucru pe care trebuie să-l ştiţi este că supragreutatea este o condiţie 
creată de gândurile dumneavoastră în legătură cu ea. Pentru a exprima lucrurile în 
termenii cei mai exacţi şi mai temeinici, dacă cineva este supraponderal, faptul se 
datorează „gândurilor privind grăsimea”, indiferent dacă persoana respectivă este 
sau nu conştientă de asta. O persoană nu poate să aibă „gânduri privind supleţea” şi 
să fie gras, ceea ce ar sfida legea atracției. 


Atunci când oamenilor li se spune că au o tiroidă „înceată”, un metabolism lent 
sau o tendinţă ereditară spre supragreutate, toate acestea sunt forme simulate ale 
gândurilor privind supragreutatea. Dacă acceptaţi toate aceste explicaţii ca fiind 
valabile la propria persoană şi credeţi în ele, acestea vor deveni experienţa dumnea- 
voastră şi vor continua să atragă o creştere în greutate. 


După naşterea celor două fiice ale mele, aveam un surplus de greutate şi ştiu că 
acest lucru se datora faptului că ascultasem şi citisem mesaje care susțineau că e 
greu să slăbeşti după naşterea primului copil, ba chiar şi mai greu după naşterea celui 
de-al doilea. Chemam către mine exact acele gânduri despre supragreutate şi ele au 
devenit experienţa mea de viaţă. Acumulam într-adevăr „osânză” şi cu cât observam 
că acumulez, cu atât atrăgeam mai multă. Deşi sunt mică de statură, ajunsesem la o 
greutate de aproape 70 de kilograme, şi asta din cauza gândurilor privind 
supragreutatea. 


Gândul cel mai comun pe care oamenii îl susţin, şi l-am susţinut şi eu, este că 
mâncarea ar fi răspunzătoare de creşterea în greutate. Este o credinţă care nu vă 
serveşte deloc şi, după părerea mea de acum, este o prostie! Mâncarea nu este 
răspunzătoare de faptul că luăm în greutate. Gândul dumneavoastră că mâncarea 
este răspunzătoare face ca aceasta să contribuie la procesul de acumulare. Amintiţi- 
vă că doar gândurile sunt cauza primară a oricărui lucru şi că restul constituie doar 
efectele acestor gânduri. Gândiţi optim şi rezultatul va fi cu siguranţă ajungerea la o 
greutate optimă. 


Nu mai ţineţi seama de acele gânduri care vă limitează. Mâncarea nu vă poate 
face să vă îngrăşaţi, decât dacă dumneavoastră gândiţi aşa. 


Definiţia greutăţii optime sau perfecte este greutatea care vă face să vă simtiti 
bine. Nu contează părerea altcuiva. Este greutatea cu care vă simțiţi bine. 


Aproape sigur cunoaşteţi oameni slabi care mănâncă mult şi care declară cu 
mândrie: „Pot să mănânc orice şi oricât doresc şi am întotdeauna greutatea optimă.” 
lar Duhul Universului spune imediat: „Dorinţa ta este poruncă pentru mine!” 


Pentru a atrage dobândirea greutăţii optime şi a trupului perfect, folosind Procesul 
de Creaţie, urmaţi aceşti paşi: 


Pasul 1: Cereti 


Stabiliţi clar ce greutate vreţi să aveţi. Imaginaţi-vă cum veţi arăta atunci când veţi 
avea greutatea optimă. Luaţi fotografii cu dumneavoastră când aveaţi greutatea 
ideală, dacă aveţi astfel de imagini, şi uitaţi-vă cât mai des la ele. Dacă nu aveţi astfel 
de fotografii, luaţi imagini ale unui corp aşa cum aţi dori să aveţi şi priviţi-le cât mai 
des. 


Pasul 2: Credeţi 


Trebuie să credeţi că veţi primi şi că aveţi deja greutatea optimă. Trebuie să vă 
închipuiţi, să simulaţi şi să acţionaţi ca şi cum aţi avea greutatea ideală. Trebuie să vă 
priviţi dobândind, „primind” greutatea optimă. 


Scrieţi greutatea dumneavoastră optimă pe o bucată de hârtie şi fixaţi-o pe locul 
unde cântarul indică greutatea, sau nu vă mai cântăriţi deloc. Nu contraziceţi ceea ce 
aţi cerut, prin gândurile, vorbele şi faptele dumneavoastră. Nu cumpăraţi haine 
pentru greutatea actuală. Aveţi încredere şi concentraţi-vă asupra hainelor pe care le 
veţi cumpăra. „Atragerea” greutăţii optime este asemănătoare cu efectuarea unei 
comenzi din catalogul Universului. Răsfoiţi catalogul, alegeţi greutatea ideală, faceţi 
comanda şi apoi ea vă va fi livrată. 


Stabiliţi-vă intenţia de a privi, de a admira şi de a lăuda în gând oamenii care au 
trupuri cu greutatea pe care o consideraţi ideală. 

Căutaţi-i şi, în timp ce-i admiraţi şi trăiţi senzațiile produse de greutatea oprimă, o 
„chemaţi” către dumneavoastră. Dacă vedeţi oameni supraponderali, faceţi-vă că nu-i 
băgaţi în seamă, dar comutaţi-vă imediat mintea la imaginile dumneavoastră cu 
trupul perfect şi trăiţi senzațiile corespunzătoare. 


Pasul 3: Primiţi 


Trebuie să vă simţiţi bine. Trebuie să vă simţiţi bine cu Dumneavoastră înşivă. Este 
important, deoarece nu puteţi atrage greutatea ideală dacă vă simţiţi rău în propriul 
trup acum. Dacă vă simţiţi rău în propriul trup, este o senzaţie foarte puternică şi veţi 
continua să atrageţi senzaţia că vă simţiţi rău în propriul trup. Nu vă veţi schimba 
niciodată trupul dacă sunteţi prea critici cu el şi îi găsiţi defecte, şi de fapt veţi atrage 
doar o mai mare creştere în greutate. Gândiţi-vă la toate lucrurile perfecte legate de 
propria persoană. Pe măsură ce aveţi gânduri perfecte, pe măsură ce vă simţiţi bine 
în propriul trup, sunteţi pe frecvenţa greutăţii optime şi „chemaţi perfecțiunea”. 


Wallace Wattles ne împărtăşeşte un sfat minunat despre felul cum trebuie să 
mâncăm, într-una din cărţile sale. El recomandă ca, atunci când mâncăm, să ne 
concentrăm pe mestecarea completă a hranei. Nu lăsaţi mintea „să umble” şi trăiţi 
deplin senzaţia că mâncaţi, fără a-i permite să se concentreze pe alte preocupări. Fiţi 
prezenţi în propriul trup şi bucuraţi-vă de toate senzațiile oferite de mestecarea şi de 
înghiţirea hranei. Încercaţi data viitoare când mâncaţi. Când sunteţi pe deplin prezenţi 
în propriul trup în timp ce mâncaţi, savoarea hranei este atât de intensă şi de 
minunată; atunci când permiteţi minţii „să bată câmpii”, savoarea aproape că 


dispare. Sunt convinsă că, dacă am putea să mâncăm hrana „în prezent”, concentrați 
pe deplin asupra experienţei plăcute de a mânca, hrana ar fi perfect asimilată, iar 
rezultatul trebuie să fie perfecțiunea trupurilor noastre. 


Sfârşitul poveştii despre greutatea mea este că acum îmi menţin greutatea optimă 
de aproximativ 60 de kilograme şi pot să mănânc orice. Prin urmare, concentraţi-vă 
pe greutatea dumneavoastră ideală! 


3.3. Cât timp durează acest proces? 


DR. JOE VITALE 
Un alt lucru despre care oamenii îşi pun întrebări este: „Cât durează 
până când se materializează automobilul, relația, banii pe care-i 
dorim?”. Nu am nicio carte cu reguli, în care se spune că o să dureze 
treizeci de minute, trei zile sau treizeci de zile. Este mai mult o 
problemă de aliniere, de acordare cu frecvența Universului. 


Timpul e doar o iluzie. Einstein ne-a spus asta. Dacă acum aţi auzit pentru prima 
dată acest lucru, s-ar putea să vi se pară greu de conceput, fiindcă vedeţi toate 
lucrurile petrecându-se într-o succesiune - unul după altul. Ceea ce ne spun savanții 
din domeniul fizicii cuantice, şi Einstein, este că toate lucrurile se petrec simultan. 
Dacă puteţi înţelege că nu există timp şi acceptaţi acest concept, veţi vedea că orice 
doriţi în viitor există deja. Dacă toate lucrurile există în acelaşi timp, atunci există 
deja versiunea paralelă a dumneavoastră cu ceea ce doriţi! 


Universului nu-i trebuie timp pentru a materializa ceea ce doriţi. Orice răgaz pe 
care îl trăiţi se datorează intervalului de timp, „amânării” pe care o generaţi atunci 
când vă puneţi în situaţia de a crede, de a şti şi de a simţi că aveţi deja lucrul dorit. 
Este timpul în care vă acordaţi cu frecvenţa a ceea ce doriţi. Când sunteţi pe acea 
frecvenţă, atunci va apărea ceea ce doriţi. 


BOB DOYLE 
Dimensiunile nu înseamnă nimic în Univers. Nu mai este greu să 
atragem, la nivel ştiinţific, ceva pe care îl considerăm uriaş către ceva 
pe care îl considerăm infinit de mic. 


Universul face totul cu efort zero. larba nu se străduieşte să 
crească. O face fără efort. Universul este perfect proiectat. 


Totul depinde de ceea ce este în spiritul şi în mintea 
dumneavoastră. Depinde ce stabiliți atunci când spuneți: „E ceva 
mare, important, o să ia ceva timp.” Şi: „E ceva mic, uşor. O să dureze 
o oră.” Acestea sunt regulile noastre, pe care noi le definim şi le 
stabilim. Nu există reguli conform Universului. Dumneavoastră trăiţi 
senzațiile de a avea acum ceea ce doriți; Universul va răspunde, orice 
i-ați cere. 


Nu există timp pentru Univers, aşa cum nu există dimensiuni. Este la fel de uşor să 
obţii un dolar sau un milion de dolari. Este acelaşi proces, şi singurul motiv pentru 


care unul poate fi obţinut mai repede şi celălalt mai încet este că dumneavoastră 
gândiţi că un milion de dolari e o sumă mare de bani şi că un dolar nu înseamnă mare 
lucru. 


BOB DOYLE 
Unor oameni le este mai uşor cu lucrurile mărunte şi noi le spunem 
deci uneori să înceapă cu ceva puțin important, cum ar fi o ceaşcă de 
cafea. Propuneţi-vă „să atrageţi” o ceaşcă de cafea astăzi. 


BOB PROCTOR 
Imaginaţi-vă că vorbiti cu un vechi prieten, pe care nu l-aţi mai 
văzut de mult timp. Într-un fel sau altul, altcineva începe să vă 
vorbească despre acea persoană. Acea persoană o să vă telefoneze 
sau veți primi o scrisoare de la ea. 


Calea cea mai uşoară de a experimenta şi de a vă convinge de legea atracției este 
să începeţi cu lucruri mici. Permiteţi-mi să vă împărtăşesc o întâmplare cu un tânăr 
care exact asta a făcut. A urmărit filmul Secretul şi a hotărât să înceapă cu ceva mic. 


Şi-a creat în minte imaginea unei pene şi a căutat să fie sigur că este ceva unic. A 
creat anumite semne pe acea pană pentru a şti fără niciun dubiu că, dacă ar privi-o, 
ea ar veni către el prin folosirea intenţionată, de către el, a legii atracției. 


Peste două zile, tocmai voia să intre într-o clădire foarte înaltă de pe o stradă din 
New York City. A spus că nu ştie de ce, dar s-a întâmplat să se uite în jos. Chiar la 
picioarele sale, la intrarea în acel zgârie-nori din New York City, era pana! Nu orice 
pană, ci exact pana pe care şi-o imaginase. Era exact ca în imaginea pe care şi-o 
crease în minte, cu toate acele semne unice. În acea clipă a ştiut, fără urme de 
îndoială, că legea atracției acţionase în toată splendoarea sa. El şi-a dat seama de 
capacitatea uimitoare şi de puterea de a atrage ceva către sine doar prin puterea 
minţii sale. Cu deplină credinţă, el a ajuns acum să creeze lucruri mult mai 
importante. 


DAVID SCHIRMER - instructor privind investiţiile, profesor şi specialist în 
domeniul bunăstării 

Oamenii sunt uimiţi cum îmi găsesc locurile de parcare. Am făcut 
asta exact din clipa în care am înțeles pentru prima dată Secretul. 
Vizualizam un spațiu de parcare exact unde doream să parchez şi, în 
95% din cazuri, locul de parcare era liber şi eu trebuia doar să parchez 
maşina. În 5% din cazuri, aveam de aşteptat un minut sau două, până 
când o maşină pleca din parcare şi eu intram în locul rămas liber. Am 
făcut asta tot timpul. 


Acum puteţi înţelege de ce o persoană care spune: „Găsesc întotdeauna locuri de 
parcare”, chiar le găseşte. Sau de ce o persoană care spune: „Sunt într-adevăr 
norocos, câştig de fiecare dată”, reuşeşte mereu ceea ce doreşte. Astfel de oameni îşi 
creează așteptări pozitive. Începeţi prin a vă aştepta la lucruri mari şi, pe măsură ce 
o faceţi, vă veţi crea viaţa anticipând-o. 


3.4. Creaţi-vă ziua anticipat 


Puteţi folosi legea atracției pentru a vă crea anticipat întreaga viaţă, chiar 
începând cu următorul lucru pe care-l aveţi de făcut astăzi. Prentice Mulford, un 
profesor ale cărui scrieri ne împărtăşesc atât de multe puncte de vedere privind legea 
atracției şi cum să o folosim, ne demonstrează cât de important este să ne gândim 
anticipat ziua. 


„Atunci când vă spuneți: „O să am o vizită plăcută sau o călătorie 
plăcută”, trimiteţi, înaintea trupului dumneavoastră, pur şi simplu, 
elemente şi forțe care vor face în aşa fel încât vizita sau călătoria să 
fie plăcută. Atunci când, înaintea vizitei călătoriei sau 
cumpărăturilor, sunteți într-o dispozitie proastă, vă e teamă sau 
presimţiți ceva neplăcut, trimiteţi înaintea dumneavoastră forțe 
nevăzute care vor crea un anumit fel de situaţii neplăcute. 
Gândurile noastre, sau, cu alte cuvinte, starea noastră de spirit, 
funcționează întotdeauna, „stabilind” anticipat lucrurile bune sau 
rele din viața noastră.” 

Prentice Mulford 


Prentice Mulford a scris aceste cuvinte în anii 1870. Ce deschizător de drumuri! 
Puteţi vedea cât de important este să gândiţi anticipat fiecare eveniment din fiecare 
zi. Aţi fi resimţit fără îndoială efectele situaţiei opuse când nu v-aţi gândit anticipat 
ziua, iar una din urmări a fost că a trebuit să vă grăbiţi şi să vă pripiţi. 


Dacă vă grăbiţi sau vă pripiţi, să ştiţi că acele gânduri şi acţiuni se bazează pe 
teamă (teama de întârziere) şi „vă stabiliţi” lucruri rele în faţa dumneavoastră. Cu cât 
veţi continua să vă grăbiţi, cu atât veţi atrage unul după altul lucrurile rele în calea 
dumneavoastră. În plus faţă de asta, legea atracției „stabileşte” şi mai multe 
circumstanţe viitoare care vă vor face să vă grăbiţi şi să vă pripiţi. Trebuie să vă 
opriți şi să vă comutaţi de la această frecvenţă. Gândiţi-vă câteva clipe şi schimbaţi- 
vă frecvenţa, dacă nu doriţi să „chemaţi” către dumneavoastră lucrurile rele. 


Mulţi oameni, în special în societăţile occidentale, irosesc timpul şi se plâng apoi 
că nu au destul timp. Bine, când cineva se plânge că nu are destul timp, asta se 
datorează legii atracției. Dacă alergaţi în jurul cozii, gândindu-vă că nu aveţi destul 
timp, din acest moment declaraţi stăruitor: „Am timp mai mult decât suficient”, şi 
schimbaţi-vă viaţa. 


De asemenea, puteţi transforma aşteptarea într-un interval de timp în care vă 
puteţi crea cu putere viitoarea viaţă. Data următoare când veţi fi pus în situaţia de a 
aştepta, folosiţi timpul şi imaginaţi-vă că aveţi toate lucrurile pe care le doriţi. Puteţi 
face asta oriunde şi oricând. Transformaţi orice situaţie de viaţă mai puţin plăcută 
într-una pozitivă! 


Faceţi-vă un obicei zilnic de a determina anticipat orice eveniment din viaţă, prin 
intermediul gândurilor. Ordonaţi forţele Universului în faţa dumneavoastră în tot ceea 
ce faceţi şi oriunde vă duceţi, gândind anticipat felul în care doriţi ca lucrurile să se 


desfăşoare. Atunci vă creaţi viaţa în mod premeditat. 


3.5. Secretul pe scurt 


e Asemenea Duhului chemat de Aladdin, legea atracției ne îndeplineşte orice 
poruncă. 


e Procesul Creaţiei vă ajută să creați ceea ce doriți cu trei paşi simpli: cereti, 
credeți şi primiţi. 


e A cere Universului ceea ce doriți este o ocazie de a vă lămuri ce vreți. Atunci 
când v-aţi clarificat spiritul şi mintea, ati cerut de fapt. 


e A crede înseamnă să actionati, să vorbiţi şi să gândiţi ca şi cum aţi fi primit 
deja ceea ce ați cerut. Atunci când emiteţi frecvența specifică receptării, legea 
atracției mobilizează oamenii, evenimentele şi circumstanțele pentru ca 
dumneavoastră să primiți ceea ce doriți. 


° A primi înseamnă să simtiti la fel cum ați simţi atunci când dorința v-ar fi 
împlinită. Simţindu-vă bine acum, vă comutați pe frecvenţa a ceea ce doriţi. 


e Pentru a slabi, nu vă concentrati pe „pierderea în greutate”. În schimb, 
concentrați-vă pe greutatea dumneavoastră ideală, perfectă. Trăiţi senzația că 
aveți greutatea optimă şi o veți „chema”. 


e Universul nu are nevoie de timp pentru a materializa ceea ce doriţi. Este la 
fel de uşor să materializeze un dolar sau un milion de dolari. 


e A începe cu lucruri mici, cum ar fi o ceaşca de cafea ori cu locurile de 
parcare, este o cale uşoară de a aplica legea atracției în tot ceea ce faceți. 
Manifestați-vă cu putere intenţia pentru a atrage lucruri mici. Pe măsură ce vă 
veți încerca puterea de a atrage, veți ajunge să creaţi lucruri mult mai 
importante. 


e Creaţi-vă anticipat fiecare zi, gândindu-vă la felul în care vreţi să se 
desfăşoare şi astfel vă veţi crea în mod premeditat întreaga viaţă. 


4. Procese puternice 


DR. JOE VITALE 
Mulţi oameni se simt blocați, limitați sau chiar prizonieri ai 
condițiilor în care trăiesc. Oricare ar fi condițiile dumneavoastră 
actuale, ele constituie doar realitatea de acum, iar aceasta va începe 
să se schimbe ca rezultat al aplicării Secretului. 


Realitatea sau viaţa dumneavoastră actuală este rezultatul gândurilor pe care le- 
aţi avut. Toate acestea se vor schimba complet imediat ce începeţi să vă schimbaţi 
gândurile şi sentimentele. 


„Faptul că un om se poate schimba... şi îşi poate determina 
destinul este concluzia oricărei minţi conştiente de puterea 
gândirii corecte” 

Christian D. Larson (1866-1954) 


LISA NICHOLS 

Atunci când doriți să vă schimbaţi conditiile în care trăiţi, trebuie 
mai întâi să vă schimbaţi modul de a gândi. De fiecare dată când vă 
uitati în cutia de scrisori aşteptându-vă să vedeți o factură, ghiciţi ce 
se va întâmpla - ea va fi acolo. În fiecare zi, plecaţi de acasă cu teama 
că veţi primi factura! Niciodată nu vă aşteptaţi la ceva măreț. Vă 
gândiţi la datorii, vă aşteptaţi la datorii. Cum datoriile se arată, n-o să 
credeţi că sunteţi nebuni. Şi în fiecare zi, vă confirmaţi ceea ce gânditi: 
Vor apărea datoriile? Da, vor apărea. Vor apărea datoriile? Da, vor 
apărea. Vor apărea datoriile? Da, vor apărea. De ce? Fiindcă vă 
aşteptaţi să apară. Ele apar, deoarece legea atracției ascultă 
întotdeauna de gândurile dumneavoastră. Faceţi-vă o favoare - 
aşteptați-vă să primiţi un cec! 


Aşteptările sunt o forţă de atracţie puternică, pentru că atrag lucrurile către 
dumneavoastră. Aşa cum spunea Bob Proctor, „Dorinţa vă conectează cu lucrurile 
dorite, iar aşteptările le atrag în viaţa dumneavoastră.” Aşteptaţi-vă la lucrurile pe 
care le doriţi şi nu la lucrurile pe care nu le doriţi. La ce vă aşteptaţi acum? 


JAMES RAY 

Cei mai mulți oameni privesc situația lor actuală şi spun: „lată cine 
sunt.” Dar nu e vorba de fapt de cine sunteți. E vorba de cine ați fost. 
Să spunem, de exemplu, că nu aveţi destui bani în contul bancar sau 
că nu aveţi relația pe care o doriţi, sau că starea de sănătate şi 
condiția fizică nu sunt cum ați vrea. Dar asta nu înseamnă cine sunteti; 
este rezultatul remanent al gânaurilor şi al acțiunilor dumneavoastră 
trecute. Trăiti permanent în lumea creată de gândurile şi acțiunile din 
trecut. Atunci când vă priviți situaţia actuală şi vă definiti prin ea, vă 


sortiti, vă condamnați să nu aveţi nimic mai mult decât aceleaşi lucruri 
în viitor. 


„Tot ce suntem este rezultatul a ceea ce am gândit.” 
Buddha (563-483 î. Hr.) 


Aş vrea să vă împărtăşesc un proces sugerat de marele învăţător Neville Goddard 
într-o conferinţă ţinută în 1954, cu titlul „Foarfeca de tăiat uscături la trecerea în 
revistă.” Acest proces a avut un efect profund asupra vieţii mele. Neville recomanda 
ca, la sfârşitul fiecărei zile, înainte de a vă duce la culcare, să regândiţi evenimentele 
zilei respective. Dacă unele evenimente sau momente nu s-au petrecut aşa cum aţi fi 
dorit, retrăiţi-le în gând într-un mod care vă face plăcere. Fiindcă recreaţi acele 
evenimente mental exact aşa cum doriţi, vă curăţaţi frecvenţa acelei zile şi emiteţi un 
nou semnal şi o nouă frecvenţă pentru ziua de mâine. Aţi creat astfel, în mod 
intenţionat, noi imagini pentru propriul viitor. Nu este niciodată prea târziu să 
schimbaţi acele imagini. 


4.1. Procesul puternic al recunoştinţei 


DR. JOE VITALE 

Ce puteţi face chiar în acest moment pentru a începe să vă 
schimbaţi viața? Primul şi cel mai important lucru este să faceți o listă 
a lucrurilor pentru care puteți fi recunoscători. Ceea ce vă va schimba 
energiile şi va începe să vă schimbe gândirea. Dacă până acum puteaţi 
să vă concentrați asupra a ceea ce nu doreați, asupra nemulțumirilor 
şi a problemelor proprii, când veţi face acest exercițiu, veţi merge într- 
o direcţie diferită. Incepeti prin a fi recunoscători pentru toate lucrurile 
care vă fac să vă simtiti bine. 


„Dacă este un gând nou pentru dumneavoastră faptul că 
recunoştinţa vă poate aduce mintea şi spiritul într-o mai mare 
armonie cu energiile creatoare ale Universului, consideraţi că 
este un gând bun şi veţi vedea că este adevărat.” 

Wallace Wattles (1860-1911) 


MARCI SHIMOFF 
Recunoştinţa este, în mod categoric, calea de a aduce mai multe în 
propria viață. 


DR. JOHN GRAY - psiholog, scriitor şi conferenţiar internaţional 
Fiecare bărbat ştie că atunci când soția îl apreciază pentru lucrurile 
mărunte pe care le face, ce vrea el să facă? Vrea să facă mai mult şi 
mai multe. E vorba întotdeauna de apreciere. Ea stimulează şi atrage 
sprijin. 


DR. JOHN DEMARTINI 


Facem să apară orice lucru la care ne gândim şi pentru care 
mulțumim. 


JAMES RAY 

Recunoştința a fost pentru mine un exercițiu foarte puternic. În fiecare 
dimineaţă, mă trezesc şi spun: „Mulțumesc.” In fiecare dimineaţă, când pun 
piciorul pe podea, spun: „Mulțumesc.” Și apoi încep să alerg printre lucrurile 
pentru care sunt recunoscător, în timp ce mă spăl pe dinţi şi îndeplinesc 
obligaţiile obişnuite din cursul dimineţii. Nu mă gândesc doar la ele şi nu le 
transform într-o activitate de rutină. Le scot în evidență şi trăiesc sentimente de 
recunoştinţă. 


Nu voi uita niciodată ziua în care l-am filmat pe James Ray împărtăşindu-ne 
puternicul său exerciţiu de recunoştinţă. Începând din acea zi, am făcut din procesul 
recunoştinţei, propus de James, propria mea viaţă. În fiecare dimineaţă, nu mă ridic 
din pat până nu trăiesc sentimente de recunoştinţă pentru o nouă zi şi pentru tot ce 
am primit în viaţă. Apoi, în timp ce mă dau jos din pat, când ating podeaua cu un 
picior, spun: „Thank” şi cu celălalt: „you” (Mulţumesc!). La fiecare pas, pe drumul 
spre baie, spun: „Mulţumesc.” Continui să spun şi să simt „Mulţumesc” atunci când 
fac duş şi mă pregătesc. Până când sunt pe deplin pregătită să-mi încep ziua, am 
spus deja „Mulţumesc” de sute de ori. 


Făcând acest lucru, îmi creez cu putere ziua ce va urma cu tot ce va cuprinde. Îmi 
stabilesc frecvenţa pentru acea zi şi îmi declar intenţia privind felul în care vreau să 
se desfăşoare acea zi, mai degrabă decât să mă dau cu greu jos din pat şi să dau voie 
„Zilei” să mă domine. Nu există un alt mod mai puternic de a vă începe ziua. Sunteţi 
creatorul propriei vieţi, deci începeţi prin a vă crea în mod intenţionat ziua! 


Recunoştinţa a fost un element fundamental al învățăturilor tuturor marilor 
personalităţi întrupate de-a lungul timpului. În cartea care mi-a schimbat viaţa, Ştiinţa 
de a deveni bogat, scrisă de Wallace Wattles în 1910, capitolul cel mai întins este 
consacrat recunoştinţei. Fiecare învăţător care contribuie la conturarea Secretului 
foloseşte recunoştinţa în viaţa de zi cu zi. Cei mai mulţi dintre ei îşi încep ziua cu 
gânduri şi sentimente de recunoştinţă. 


Joe Sugarman, un om minunat şi un întreprinzător de succes, a văzut filmul 
Secretul şi a luat legătura cu mine. Mi-a spus că i-au plăcut cel mai mult 
recomandările privind procesul de recunoştinţă şi că folosirea recunoştinţei a 
contribuit mult la tot ceea ce realizase el în viaţă. Cu tot succesul pe care l-a „atras” 
deja, el continuă să folosească zilnic recunoştinţa, chiar şi pentru cele mai mărunte 
lucruri. Atunci când găseşte un loc de parcare, el spune şi simte întotdeauna: 
„Mulţumesc.” Joe cunoaşte puterea recunoştinţei şi tot ce i-a adus aceasta, 
recunoştinţa devenind modul său de viaţă. 


Din tot ce am citit şi am trăit în propria viaţă, folosind Secretul, puterea 
recunoştinţei este mai presus de orice altceva. Dacă faceţi doar un singur lucru 
folosind cunoaşterea Secretului, folosiţi recunoştinţa până când devine modul 
dumneavoastră de viaţă. 


DR. JOE VITALE 


Imediat ce aţi început să simtiti altfel lucrurile deja făcute, veti 
începe să atrageţți mai multe lucruri bune. Mai multe lucruri pentru 
care să fiți recunoscători. Ati putea să priviţi în jur şi să spuneți: „Bine, 
nu am maşina pe care mi-o doresc. Nu am casa pe care mi-o doresc. 
Nu am soţul (soţia) pe care mi-l (mi-o) doresc.” Opriti! Înapoi! Toate 
astea sunt lucruri pe care nu le doriţi. Concentraţi-vă asupra lucrurilor 
pe care le aveti deja şi pentru care sunteți recunoscători. Poate fi 
vorba de ochii cu care citiți aceste rânduri. Pot fi hainele pe care le 
purtați. Da, s-ar putea să preferați altceva şi să obtineti altceva în 
curând, dacă începeţi să deveniți recunoscători pentru ceea ce aveți. 


„Mulți oameni, care îşi ordonează în mod adecvat viața în 
toate celelalte privințe, rămân prizonierii sărăciei datorită lipsei 
lor de recunoştinţă. ” 

Wallace Wattles 


Este imposibil să obţineţi mai multe lucruri în viaţă, daca sunteţi nerecunoscători 
faţă de ceea ce aveţi. De ce? Deoarece gândurile şi sentimentele pe care le emiteţi în 
timp ce sunteţi nerecunoscători sunt toate emoţii negative. Fie că e vorba de gelozie, 
de resentimente, de nemulţumire, de senzaţia de insuficient, acele sentimente nu vă 
pot ajuta să obţineţi ceea ce doriţi. 

Ele vă pot aduce doar mai mult din ceea ce nu doriţi. Acele emoţii negative vă 
blochează obţinerea lucrurilor bune pe care le doriţi. Dacă doriţi un automobil nou, 
dar nu sunteţi mulţumiţi de automobilul pe care îl aveţi, aceea va fi frecvenţa 
dominantă pe care o emiteţi. 


Fiţi recunoscători pentru ceea ce aveţi acum. Pe măsură ce începeţi să vă gândiţi 
la toate lucrurile din viaţă pentru care sunteţi recunoscători, veţi fi uimiţi de gândurile 
fără sfârşit care se întorc spre dumneavoastră în legătură cu şi mai multe lucruri 
demne de recunoştinţă. Trebuie să începeţi şi legea atracției va primi acele gânduri 
de recunoştinţă şi vă va dărui mai multe lucruri de acelaşi fel. Fixaţi-vă pe frecvenţa 
recunoştinţei şi toate lucrurile bune vor fi ale dumneavoastră. 


„Practicarea zilnică a recunoştinței este una din căile prin care 
bunăstarea va veni către dumneavoastră.” 
Wallace Wattles 


LEE BROWER - instructor şi specialist în domeniul bunăstării, scriitor şi profesor 
Cred că fiecăruia i se întâmplă din când în când să spună: „Lucrurile 
nu merg bine”, sau „Lucrurile merg prost.” Odată, când unele lucruri 
nu mergeau bine în familia mea, am găsit o piatră şi stăteam cu ea în 
mână. Am luat piatra, am pus-o în buzunar şi am spus: „De fiecare 
dată când voi atinge această piatră, mă voi gândi la ceva pentru care 
sunt recunoscător.” Astfel încât, în fiecare dimineaţă când mă scol, o 
iau de pe măsuță, o pun în buzunar şi trec în revistă lucrurile pentru 
care sunt recunoscător. Seara, ce fac? O scot din buzunar şi o pun la 
locul ei. 


Am avut unele experiențe uimitoare cu această idee. Un prieten din 
Africa de Sud m-a văzut punând piatra în buzunar. M-a întrebat: „Ce e 
asta?” l-am explicat şi a început să o numească piatra recunoştinţei. 
Peste două săptămâni, am primit de la el, din Africa de Sud, un email, 
în care spunea: „Fiul meu e pe moarte, din cauza unei boli rare. Este 
un tip de hepatită. Mi-aţi putea trimite trei pietre ale recunoştinței?” 
Erau doar pietre obişnuite, pe care le găsisem pe drum, deci i-am 
răspuns: „Desigur. ” A trebuit să mă asigur că pietrele erau deosebite şi 
m-am dus în albia unui pârâu, am ales pietrele potrivite şi i le-am 
trimis. 


Peste patru sau cinci luni, am primit de la prietenul meu un alt 
email, în care spunea: „Fiul meu se simte mai bine, e nemaipomenit. ” 
Și continua: „Dar să ştiţi ceva. Am vândut peste o mie de pietre ale 
recunoştinţei, cu zece dolari bucata şi am strâns toţi aceşti bani pentru 
acțiuni de caritate. vă mulțumesc foarte mult.” 


Aşadar, e foarte important să avem o „atitudine de recunoştinţă.” 


Marele om de ştiinţă Albert Einstein a revoluţionat modul în care concepem timpul, 
spaţiul şi gravitația. Ţinând seama de cunoştinţele şi de începuturile sale modeste, aţi 
fi crezut că-i era imposibil să obţină tot ceea ce a realizat. Einstein ştia o mare parte 
din Secret şi spunea „Mulţumesc” de sute de ori în fiecare zi. A mulţumit tuturor 
marilor oameni de ştiinţă de până la el pentru contribuţiile lor, care i-au permis să 
înveţe şi să realizeze şi mai multe lucruri în opera sa şi să devină, în cele din urmă, 
unul din cei mai mari oameni de ştiinţă care au trăit vreodată. 


Una din cele mai puternice utilizări ale recunoştinţei poate fi încorporată în 
Procesul de Creaţie pentru a da un nou impuls în împlinirea dorințelor. Aşa cum ne 
sfătuia Bob Proctor, la primul pas din Procesul de Creaţie, Cereti, începeţi prin a scrie 
ceea ce doriţi. „incepeţi fiecare propoziţie cu «Sunt atât de fericit şi de recunoscător 
acum pentru faptul că...» (şi completaţi cu câte o dorinţă).” 


Atunci când aduceţi mulţumiri ca şi când aţi fi primit deja ceea ce doriţi, emiteţi un 
semnal puternic către Univers. Acel semnal spune că aveţi deja ceea ce doriţi, pentru 
că manifestaţi recunoştinţă pentru asta acum. În fiecare dimineaţă, înainte de a vă da 
jos din pat, faceţi-vă un obicei din a manifesta sentimente de recunoştinţă anticipat 
pentru ziua nemaipomenită pe care o începeţi, ca şi cum aţi mulţumi la sfârşitul unei 
zile trecute. 


Din momentul în care am descoperit Secretul şi mi-am formulat viziunea de a 
împărtăşi lumii această cunoaştere, am adus mulţumiri în fiecare zi pentru filmul 
Secretul, care avea să aducă bucurie lumii. Nu aveam nicio idee despre felul în care 
am fi putut transpune această cunoaştere pe ecran, dar aveam încredere că vom 
„atrage” calea potrivită. M-am concentrat şi am ţinut să-mi ating obiectivul. Am 
manifestat sentimente de recunoştinţă anticipat. Şi pe măsură ce recunoştinţa 
devenea felul meu de a fi, stăvilarele se deschideau şi toate minunile pătrundeau în 
vieţile noastre. Pentru extraordinara echipă care a realizat filmul Secretul şi pentru 
mine, sentimentele noastre profunde de recunoştinţă continuă să se manifeste din 
toată inima până astăzi. Am devenit o echipă care emite recunoştinţă în orice clipă şi 


acest sentiment a devenit modul nostru de viaţă. 


4.2. Procesul puternic al vizualizării 


Vizualizarea este un proces pe care ni l-au transmis toţi marii învăţători şi toate 
marile entităţi întrupate de-a lungul secolelor, precum şi toţi marii învăţători care 
trăiesc în vremea noastră. În cartea sa Sistemul maestrului (Master Key System), 
scrisă în 1912, Charles Haanel ne dă douăzeci şi patru de exerciţii săptămânale 
pentru a stăpâni arta vizualizării. Şi mai important este faptul că întreaga lucrare 
Sistemul maestrului vă va ajuta să deveniți şi stăpânul (stăpâna) propriilor gânduri. 


Motivul pentru care vizualizarea este atât de puternică este că, prin crearea 
imaginilor mentale, văzându-vă ca şi cum aţi primit deja ceea ce doriţi, generaţi 
gânduri şi sentimente de recunoştinţă. Vizualizarea este pur şi simplu un gând 
puternic concentrat în imagini şi ea generează sentimente la fel de puternice. Atunci 
când vizualizaţi, emiteţi acea frecvenţă puternică în Univers. Legea atracției va prelua 
acel semnal puternic şi vă va retrimite acele imagini, exact aşa cum le-aţi vizualizat 
mental. 


DR. DENIS WAITLEY 
Am preluat procesul vizualizării din cadrul programului Apollo! şi l- 
am introdus în anii 1980 şi 1990 în programul de pregătire a sportivilor 
americani pentru Jocurile Olimpice. Programul a fost numit Repetiția 
Vizuală a Mişcării (Visual Motor Rehearsal). 


Atunci când vizualizati, materializaţi. lată un lucru interesant privind 
activitatea mentală: am luat atleți de nivel olimpic şi i-am pus să 
parcurgă probele sportive doar mental şi i-am monitorizat cu 
echipamente sofisticate de biofeedback. In mod incredibil, aceleaşi 
grupuri de muşchi funcționau identic în timp ce parcurgeau cursa 
mental, ca şi atunci când alergau efectiv pe pistă. Cum e posibil aşa 
ceva? Pentru că mintea nu poate distinge dacă faceți într-adevăr un 
lucru sau doar vă antrenați, simulati. Participarea mentală este la fel 
de puternică precum acțiunea fizică. 


Gândiţi-vă la inventatori şi la invențiile lor: fraţii Wright şi avionul lor, George 
Eastman şi pelicula cinematografică, Thomas Edison şi becul electric, Alexander 
Graham Bell şi telefonul. Singura cale prin care toate lucrurile au fost inventate sau 
create a fost imaginea vizualizată mental de un singur om. El a văzut-o clar şi, 
păstrând în minte imaginea acelui rezultat final, toate forţele Universului au contribuit 
la realizarea invenţiei sale, prin el. 


Aceşti oameni cunoşteau Secretul. Erau oameni care aveau o credinţă 
nestrămutată în lumea nevăzută şi care îşi cunoşteau puterea interioară cu care au 
determinat Universul să aducă invenţia lor în lumea vizibilă. Credinţa şi imaginaţia lor 
a fost cauza evoluţiei omenirii, iar noi culegem roadele minţilor lor creatoare în 
fiecare zi. 


1 Programul de pregătire al astronauţilor americani (n. tr.) 


S-ar putea să gândiţi: „Eu nu am o minte asemenea acestor mari inventatori.” De 
asemenea, s-ar putea să gândiţi: „E; îşi puteau imagina acele lucruri, dar eu nu pot.” 
Nu aţi putea fi mai departe de adevăr şi, pe măsură ce veţi continua această măreaţă 
descoperire a Secretului, veţi învăţa şi veţi vedea că aveţi nu doar o minte la fel de 
creatoare ca a lor, ci mult mai mult. 


MIKE DOOLEY 
Atunci când vizualizati, când acea imagine se desfăşoară în mintea 
dumneavoastră, concentraţți-vă întotdeauna doar pe rezultatul final. 


lată un exemplu. Priviţi dosul propriilor mâini chiar acum. Priviți-vă 
cu adevărat dosul mâinilor: culoarea pielii, pistruii, vasele de sânge, 
inelele, unghiile. Retineti toate acele detalii. Chiar înainte de a închide 
ochii, priviți mâinile, degetele, învăluindu-le în imaginea volanului 
noului dumneavoastră automobil. 


DR. JOE VITALE 
Este ca o experiență holografică - atât de reală în acest moment - 
încât nu mai simtiti că aveţi nevoie de un nou automobil, fiindcă simtiti 
ca şi cum l-aţi avea deja. 


Cuvintele scrise de dr. Vitale rezumă în mod strălucit poziţia pe care doriţi să o 
obţineţi atunci când vizualizaţi ceva. Dacă simţiţi ca o zdruncinătură atunci când 
deschideţi ochii în lumea fizică, vizualizarea dumneavoastră devine reală. Dar acea 
stare, acel plan, este real. Este câmpul în care toate sunt create şi lumea fizică este 
doar rezultatul câmpului real al întregii creaţii. lată de ce nu veţi mai simţi „ca şi 
cum” aţi avea nevoie, fiindcă vă acordaţi şi simţiţi câmpul real al creaţiei prin 
vizualizare. În acel câmp, aveţi totul acum. Atunci când veţi simţi acest lucru, veţi şti. 


JACK CANFIELD 
Sentimentul este cel care creează în realitate atracția, nu doar 
imaginea sau gândul. Mulţi oameni gândesc: „Dacă voi gândi pozitiv 
sau dacă voi vizualiza că am ce doresc, va fi suficient.” Însă dacă 
faceţi asta şi nu aveți încă sentimentul prosperității, al belşugului, sau 
sentimentul dragostei ori al bucuriei, nu veți crea puterea atracției. 


BOB DOYLE 
Trăiți senzația că vă aflaţi într-adevăr în acel automobil. Nu „doresc 
să pot avea acea maşină” sau „într-o zi o să am acea maşină”, fiindcă 
se asociază o cu totul altă senzaţie. Nu este o trăire în prezent. E în 
viitor. Dacă rămâneți în interiorul acelei senzații, veti fi întotdeauna în 
viitor. 


MICHAEL BERNARD BECKWITH 
Acum acea senzație şi acea privire interioară va începe să fie o uşă 
deschisă prin care puterea Universului va începe să se exprime, să se 
manifeste. 


„Ce este acea putere nu pot să spun. Tot ce ştiu este că ea 
există.” 
Alexander Graham Bell (1847-1922) 


JACK CANFIELD 
Nu e treaba noastră să ne imaginăm cum vom face un lucru. Felul în 
care vom realiza ceva apare din determinarea şi încrederea în ceea ce 
vrem. 


MIKE DOOLEY 
Universul se ocupă de căile prin care putem realiza ceva. El ştie 
întotdeauna calea cea mai scurtă, cea mai rapidă, cea mai armonioasă 
dintre dumneavoastră şi visul pe care îl aveti. 


DR. JOE VITALE 
Dacă lăsaţi problema realizării în seama Universului, veți fi surprinşi, 
uluiți chiar, de ceea ce veți primi. Aici au loc minunile şi actele magice. 


Învăţătorii Secretului sunt pe deplin conştienţi de elementele pe care le aduceţi în 
joc atunci când vizualizaţi. Când vedeţi imaginea în gând şi o simţiţi, ajungeţi în 
situaţia să credeţi că aveţi deja lucrul dorit. De asemenea, manifestaţi credinţă şi 
încredere în Univers, fiindcă vă concentrați pe rezultatul final şi trăiţi sentimentul că l- 
aţi dobândit deja, fără să mai acordaţi atenţie modului în care îl veţi realiza. Imaginea 
dumneavoastră mentală prezintă lucrul ca fiind deja împlinit. Senzaţiile 
dumneavoastră îl văd împlinit. Mintea şi întreaga stare de spirit îl văd ca deja 
întâmplat. Asta este arta vizualizării. 


DR. JOE VITALE 
Doriţi să faceţi asta aproape în fiecare zi, dar nu ar trebui să devină 
o rutină, o corvoadă. Ceea ce e într-adevăr important pentru întregul 
Secret este să vă simtiti bine. Doriţi să vă simtiti înveseliţi de întregul 
proces. Doriţi să vă meargă bine, să fiţi fericiţi, să vă simtiti cât mai 
bine posibil. 


Oricine are puterea de a vizualiza. Permiteţi-mi să vă dovedesc asta cu imaginea 
unei bucătării. Pentru ca experimentul să reuşească, înainte de orice trebuie să vă 
scoateţi din minte toate gândurile despre bucătăria proprie. Nu vă gândiţi la 
bucătărie. Curăţaţi-vă complet mintea de imaginile propriei bucătării, cu dulapurile, 
frigiderul, aragazul, faianţa şi chiar culorile. 


Aţi văzut o imagine mentală a bucătăriei, nu-i aşa? Bine, atunci doar aţi vizualizat- 
o! 


„Oricine vizualizează fie că ştie, fie că nu. Vizualizarea este 
marele secret al succesului.” 
Genevieve Behrend (1881-1960) 


lată o sugestie de vizualizare, pe care dr. John Demartini o împărtăşeşte în 
seminariile sale privind Experienţa Deschiderii de Noi Perspective. John spune că, 
dacă vă creaţi o imagine statică în minte, s-ar putea să fie greu să o menţineţi, deci 
creaţi multă mişcare în imaginea dumneavoastră mentală. 


Pentru a ilustra acest lucru, imaginaţi-vă din nou bucătăria şi, de această dată, 
închipuiţi-vă pe dumneavoastră intrând în acea bucătărie, ducându-vă la frigider şi 
punând mâna pe mânerul uşii, deschizând uşa, uitându-vă înăuntru şi găsind o sticlă 
cu apă rece. Întindeţi mâna spre ea şi luaţi-o. Puteţi simţi cât e de rece, în timp ce 
luaţi sticla în mână. Ţineţi sticla cu apă într-o mână şi cu cealaltă mână închideţi uşa 
frigiderului. Acum, când vizualizaţi bucătăria cu detalii şi cu elemente în mişcare, este 
mai uşor să vedeţi şi să menţineţi imaginea în minte, nu-i aşa? 


„Noi toți avem mai multă putere şi mai multe posibilităţi decât 
ne dăm seama, iar vizualizarea este una dintre cele mai mari 
puteri ale noastre.” 

Genevieve Behrend (1881-1960) 


4.3. Procese puternice în acţiune 


MARCI SHIMOFF 
Singura diferență dintre oamenii care trăiesc în acest fel, în magia 
vieții, şi ceilalți, este că oamenii care trăiesc în magia vieții au moduri 
dobândite, învățate, de a trăi. Ei şi-au făcut un obicei din a folosi legea 
atracției şi se petrec minuni cu ei oriunde s-ar duce. Pentru că îşi 
amintesc să o folosească. O folosesc tot timpul, nu doar întâmplător, în 
anumite momente. 


lată două întâmplări reale care demonstrează clar puternica lege a atracției şi 
matricea imaculată a Universului în acţiune. 


Prima întâmplare se referă la o femeie numită Jeannie, care a cumpărat un DVD cu 
filmul Secretul şi care urmărea filmul cel puţin o dată pe zi, astfel încât să absoarbă 
mesajul prin toate celulele corpului ei. A fost deosebit de impresionată de cuvintele lui 
Bob Proctor şi se gândea că ar fi minunat să-l înţeleagă. 

Într-o dimineaţă, Jeannie şi-a luat corespondenţa din cutia de scrisori şi, spre 
uimirea ei, poştaşul lăsase din greşeală corespondenţa lui Bob Proctor la adresa ei. 
Ceea ce nu ştia Jeannie era că Bob Proctor locuia la doar patru străzi de ea! Ba mai 
mult, casa ei avea acelaşi număr cu casa lui Bob. A dus imediat corespondenţa la 
adresa corectă. Vă puteţi imagina încântarea ei atunci când uşa s-a deschis, iar Bob 
Proctor a apărut în faţa ei? Bob este rareori acasă, deoarece călătoreşte în toată 
lumea pentru a ţine conferinţe, însă matricea Universului ştie perfect să aleagă 
momentul potrivit. Din momentul în care Jeannie s-a gândit cât de minunat ar fi dacă 
l-ar putea întâlni pe Bob Proctor, legea atracției a pus în mişcare oameni, 
circumstanţe şi evenimente din întreaga lume pentru ca acel gând să se împlinească. 


Cea de-a doua întâmplare se referă la un băiat de zece ani, numit Colin, care 
văzuse şi căruia îi plăcuse filmul Secretul. Familia lui Colin a făcut o vizită de o 


săptămână la Disney Land şi, în prima zi, au avut parte de cozi foarte lungi la 
obiectivele alese din parcul de distracţii. În acea seară, chiar înainte de a adormi, 
Colin s-a gândit: „Mâine mi-ar plăcea să merg la toate marile curse şi să nu stau deloc 
la coadă.” 

A doua zi, de dimineaţă, Colin şi familia sa erau la porţile Centrului Epcot atunci 
când s-a deschis parcul şi un reprezentant al companiei Disney s-a apropiat de ei şi i- 
a întrebat dacă ar vrea să fie Prima Familie a Zilei la Centrul Epcot. Asta însemna că 
aveau statut de persoane foarte importante (VIP), erau însoţite de un reprezentat al 
companiei şi aveau intrare rezervată la fiecare dintre marile curse din Centrul Epcot. 
Era tot ce dorise Colin, ba chiar mai mult decât îşi dorise! 

Sute de familii aşteptau să intre în Centrul Epcot în acea dimineaţă, dar Colin nu 
avea nici cel mai mic dubiu privind motivul pentru care familia sa fusese aleasă drept 
Prima Familie. El ştia că acest lucru se datora faptului că folosise Secretul. 

Imaginaţi-vă cum e să descoperi - la vârsta de zece ani - că puterea care pune 
lumea în mişcare se află în interiorul tău şi la îndemâna ta! 


„Nimic nu poate împiedica imaginea pe care aţi creat-o să 
devină realitate, cu excepția acelei puteri care i-a dat naştere - 
dumneavoastră înşivă.” 

Genevieve Behrend 


JAMES RAY 
Oamenii rețin o vreme ce au învățat şi vor să obțină rezultate la 
nivelul unui campion. Ei spun: „Sunt entuziasmat. Am văzut acest 
program şi îmi voi schimba viaţa.” Şi totuşi, rezultatele nu apar. Ele 
sunt aproape gata să iasă la suprafață, însă persoana priveşte doar la 
suprafață şi spune: „Nu merge.” Şi ştiţi de ce? Universul spune: 
„Dorinţa dumneavoastră este poruncă pentru mine” şi dispare. 


Atunci când permiteţi unei îndoieli să vi se strecoare în gând, legea atracției va 
alinia alte gânduri de îndoială. În clipa în care apare îndoiala, nu-i acordaţi atenţie şi 
lăsaţi-o să-şi caute de drum. Înlocuiţi-o cu un gând ferm: „Știu că primesc acum ceea 
ce doresc.” Şi simţiţi că aţi primit. 


JOHN ASSARAF 

Cunoscând legea atracției, am vrut să o pun într-adevăr în practică 
şi să văd ce s-ar întâmpla. In anul 1995, am început să creez ceva 
numit Panoul Viziunii, pe care pun ceea ce doresc să realizez sau ceea 
ce doresc să atrag, cum ar fi un automobil, un ceas sau un suflet 
pereche, şi pun o imagine a ceea ce doresc pe acest panou. In fiecare 
zi aveam să mă aşez la birou, să mă uit la panou şi să încep 
vizualizarea. Trebuia să ajung într-adevăr să trăiesc senzaţia că dorința 
mi s-a împlinit deja. 


Mă pregăteam să mă mut. Depozitasem toată mobila, toate cutiile, 
şi apoi m-am mutat de trei ori în ultimii cinci ani. In cele din urmă, am 
ajuns în California şi am cumpărat această casă, am renovat-o timp de 


un an şi apoi am adus toate lucrurile pe care le aveam în casa de 
acum cinci ani. Într-o dimineață, când fiul meu Keenan a intrat în biroul 
meu, una din cutiile care fuseseră sigilate timp de cinci ani era exact în 
dreptul pragului. El m-a întrebat: „Ce ai în aceste cutii, tati?”. Şi eu am 
spus: „Sunt Panourile cu viziunile mele.” Apoi m-a întrebat: „Ce este 
un Panou pentru viziuni?” l-am răspuns: Ei bine, e locul unde îmi pun 
obiectivele. Le decupez şi le pun pe toate acolo, ca obiective pe care 
vreau să le realizez în viaţă.” Fireşte că, la vârsta de cinci ani şi 
jumătate, el nu a înțeles, iar eu i-am spus: „Scumpule, dă-mi voie să-ţi 
arăt; va fi cel mai uşor să o fac.” 

Am tăiat banda adezivă, am deschis cutia şi pe un Panou pentru 
viziuni era imaginea unei case, aşa cum o vizualizasem cu cinci ani în 
urmă. Ceea ce era şocant era faptul că noi locuiam acum în acea casă. 
Nu o casă oarecare - cumpărasem casa visurilor mele, o renovasem şi 
nici nu mai ştiam. M-am uitat la acea casă şi am început să plâng, 
fiindcă doar atunci mi-am dat seama. Keenan m-a întrebat: „De ce 
plângi?” Am înțeles în cele din urmă cum acţionează legea atracției. 
Am înțeles în sfârşit puterea vizualizării. Am înțeles în sfârşit tot ceea 
ce citisem, tot ce realizasem în întreaga mea viață, felul în care mi-am 
edificat companiile. Lucrasem şi pentru casă, îmi cumpărasem casa 
visată şi nici nu mai ştiam.” 


„Imaginaţia este totul. Este previziunea atracţțiilor care vor 
veni în viată.” 
Albert Einstein (1879-1955) 


Puteţi lăsa imaginaţia să-şi facă de cap cu un Panou pentru Viziuni şi să aşezaţi pe 
el imaginile tuturor lucrurilor pe care le doriţi şi viziuni despre felul cum vreţi să vă fie 
viaţa. Asiguraţi-vă că puneţi Panoul Viziunii într-un loc unde să vă puteţi uita la el în 
fiecare zi, aşa cum a făcut John Assaraf. Trăiți senzaţia că aveţi deja acele lucruri 
chiar acum. Pe măsură ce primiţi şi manifestaţi recunoştinţă pentru ce aţi primit, 
puteţi să scoateţi imaginile şi să le înlocuiţi cu altele noi. Sper că realizarea unui 
Panou al Viziunii îi va inspira pe părinţii şi pe profesorii din toată lumea. 


Unul dintre oamenii care au participat la Forumul virtual de pe site-ul Secretului a 
pus o imagine din filmul pe DVD Secretul pe Panoul său pentru Viziuni. Văzuse 
Secretul, însă nu avea propriul exemplar al filmului. La două zile după ce îşi crease 
Panoul Viziunii, am fost inspirată să transmit un anunţ pe Forumul Secretului, oferind 
DVD-uri primilor zece înscrişi. El a fost unul din cei zece. A primit un DVD cu filmul 
Secretul după două zile de la punerea imaginii pe Panoul pentru Viziuni. Fie că e 
vorba de un DVD cu filmul Secretul, fie de o casă, bucuria de a crea şi de a primi este 
nemaipomenită! 


Alt exemplu foarte concludent de vizualizare se referă la cumpărarea unei case noi 
de către mama mea. În afara mamei, mai mulţi oameni depuseseră oferte pentru 
acea casă. Mama mea a hotărât să folosească Secretul pentru a deveni proprietara 
casei. S-a aşezat şi a început să-şi scrie numele şi noua adresă de cât mai multe ori. A 
continuat până a simţit că era propria adresă. Apoi şi-a imaginat cum îşi aranja mobila 


în noua locuinţă. La câteva ore după asta, a primit un telefon prin care era anunţată 
că oferta ei fusese acceptată. A fost foarte emoţionată, dar nu foarte surprinsă, 
fiindcă ştia că acea casă era a ei. Ce rezultat frumos! 


JACK CANFIELD 

Hotărâţi ce vreți. Credeţi că veţi obține. Credeţi că meritati şi 
credeţi că este posibil pentru dumneavoastră. Apoi închideti ochii timp 
de câteva minute în fiecare zi şi vizualizati că ati obținut deja ceea ce 
doriți, trăind senzaţia că ați primit deja. Detaşaţi-vă de această trăire 
şi concentraţi-vă pe faptul că sunteţi deja recunoscători şi că vă 
bucurați cu adevărat. Incepeţi-vă ziua transmițând Universului 
gândurile şi sentimentele dumneavoastră şi aveţi încredere că 
Universul vă va indica felul cum trebuie să-l manifestați. 


4.4. Secretul pe scurt 


e Aşteptările constituie o forță de atracție puternică. Aşteptaţi-vă să obtineti 
lucrurile pe care le doriţi şi nu vă aşteptaţi la lucrurile pe care nu le doriți. 


e Recunoştinţa este un proces puternic de schimbare a energiei şi de aducere 
în viața dumneavoastră a cât mai mult din ceea ce doriți. Fiţi recunoscători 
pentru ceea ce aveți deja şi veți atrage mai multe lucruri bune. 


e Mulţumind anticipat pentru ceea ce doriți, dați mai multă forță dorințelor şi 
trimiteţi un semnal mult mai puternic Universului. 


e Vizualizarea este procesul creării de imagini mentale în care vă bucurați de 
ceea ce doriți. Atunci când vizualizati, generati gânduri ṣi sentimente puternice că 
aveti acum ceea ce doriți. Legea atracției vă retrimite acea realitate, exact aşa 
cum ați văzut-o mental. 


e Pentru a folosi legea atracției în avantajul dumneavoastră, transformați-o 
într-un mod obişnuit de a fi, nu doar într-un eveniment momentan. 


e La sfârşitul fiecărei zile, înainte de a merge la culcare, faceti o trecere în 
revistă a evenimentelor prin care ati trecut în acea zi. Toate evenimentele sau 
momentele care nu au fost aşa cum doreaţi trebuie retrăite mental în felul în care 
ati fi dorit să se petreacă. 


5. Secretul folosit pentru 
obţinerea banilor 


„Orice poate concepe mintea... tot ea poate realiza” 
M. Clement Stone (1902-2002) 


JACK CANFIELD 

Secretul a însemnat o transformare reală pentru mine, fiindcă am 
crescut cu un tată foarte „negativ”, care mă învățase că oamenii 
bogați sunt cei care i-au jefuit pe toți ceilalţi şi că oricine avea bani 
înşelase pe cineva. Aşadar am crescut cu un număr mare de credințe 
greşite despre bani: că, dacă-i ai, te fac să devii rău, că doar oamenii 
răi au bani şi că banii nu cresc în copaci. „Cine crezi că sunt eu, 
Rockefeller?” era una din expresiile sale preferate. Şi astfel am crescut 
crezând într-adevăr că viaţa era grea. Doar când l-am întâlnit pe W. 
Clement Stone am început să-mi schimb radical viața. 


Atunci când lucram cu Stone, el spunea: „Vreau să-ți stabileşti un 
obiectiv atât de important încât, dacă îl realizezi, să-ți «bubuie mintea» 
şi să ştii că numai datorită învățăturilor transmise de mine ai realizat 
acel obiectiv.” Pe vremea aceea câştigam în jur de opt mii de dolari pe 
an, aşa că am spus: „Vreau să câştig o sută de mii de dolari pe an.” 
Acum, nu ştiu cum am putut să mă gândesc la asta. Nu vedeam nicio 
strategie, nicio posibilitate, însă am spus: „O să spun tuturor 
obiectivul, o să-l cred, o să mă port ca şi cum ar fi adevărat şi o să-l las 
să se împlinească.” Aşa am făcut. 


Unul din lucrurile pe care mi le transmitea era să închid în fiecare zi 
ochii şi să vizualizez scopurile ca şi cum le-aş fi realizat deja. Creasem 
de fapt o bancnotă de o sută de mii de dolari, pe care o fixasem pe 
tavan. Deci primul lucru, dimineaţa, priveam la tavan şi vedeam 
obiectivul, care îmi reamintea că asta era intenția mea. Apoi 
închideam ochii şi vizualizam acel stil de viață corespunzător unui 
venit de o sută de mii de dolari pe an. Destul de interesant, nu s-a 
întâmplat nimic important timp de vreo treizeci de zile. Nu aveam nici 
o idee extraordinară, nimeni nu-mi oferea mai mulți bani. 


După vreo patru săptămâni, am avut o idee de o sută de mii de 
dolari. Tocmai îmi venise în minte. Aveam o carte pe care o scrisesem 
şi am zis: „Dacă aş putea să vând patru sute de mii de exemplare din 
cartea mea cu prețul de un sfert de dolar exemplarul, asta ar însemna 
o sută de mii de dolari.” Cartea era gata, dar nu-mi trecuse ideea prin 
minte. (Unul din secrete este că, atunci când aveţi un gând inspirat, 
trebuie să aveti încredere în el şi să actionati pentru realizarea lui.) Nu 
ştiam cum aveam să vând patru sute de mii de exemplare. 


Atunci am văzut publicația National Enquirer /a supermarket. O 
văzusem de milioane de ori şi rămăsese doar un element de fundal. Şi 
deodată a sărit din fundal în prim-plan. M-am gândit: „Dacă cititorii ar 
afla de cartea mea, cu siguranță că patru sute de mii de oameni s-ar 
duce şi ar cumpăra-o.” 


După vreo şase săptămâni, am ținut o conferință la Hunter College 
din New York, în fața a şase sute de profesori, iar după conferință o 
femeie s-a apropiat de mine şi mi-a spus: „A fost o conferință grozavă. 
Vreau să vă iau un interviu. Permiteţi-mi să vă dau cartea mea de 
vizită.” Din cartea de vizită reieşea că era scriitoare colaboratoare 
externă, care îşi vindea textele publicației National Enquirer. Tema din 
„Zona crepusculară” mi-a trecut prin minte, fiindcă lucrurile mergeau 
într-adevăr. Acel articol a apărut şi vânzarea cărților a început. 


Ceea ce vreau să remarc este că atrăgeam în viața mea toate acele 
evenimente, inclusiv acea persoană. Ca să scurtez povestea, nu am 
câştigat o sută de mii de dolari în acel an. Am câştigat nouăzeci şi 
două de mii trei sute douăzeci şi şapte de dolari. Dar credeți că noi 
eram deprimati şi spuneam: „Nu merge”? Nu, noi spuneam: „Este 
uimitor!” Prin urmare, soția mi-a spus: „Dacă merge pentru o sută de 
mii, crezi că ar merge şi pentru un milion?” lar eu am spus: „Nu ştiu, 
dar aşa cred. Să încercăm.” 


Editorul mi-a scris un cec pentru plata drepturilor de autor la prima 
noastră carte Supă de pui pentru suflet 2. Și a adăugat chiar un chip 
zâmbitor la semnătură sa, fiindcă era primul cec de un milion de dolari 
pe care îl scrisese vreodată. 


Aşadar ştiu că „merge“ din propria experiență, fiindcă am dorit să-l 
pun la încercare. Funcţionează într-adevăr Secretul? L-am pus la 
încercare. A funcționat pe deplin şi acum îmi trăiesc altfel viața, în 
fiecare zi. 


Cunoaşterea Secretului, şi folosirea deliberată, intenţionată, a legii atracției sunt 
aplicabile oricărui aspect concret din viaţa dumneavoastră. Este acelaşi proces pentru 
orice doriţi să creaţi, iar subiectul banilor nu este diferit. 


Pentru a atrage bani, trebuie să vă concentrați pe bunăstare. Este imposibil să 
aduceţi mai mulţi bani în viaţa dumneavoastră atunci când observați că nu aveţi 
destui bani, deoarece asta înseamnă să generaţi gânduri că nu aveţi suficienţi bani. 
Trebuie să vă concentrați pe abundența banilor pentru a-i aduce spre dumneavoastră. 


Trebuie să emiteţi un nou semnal cu gândurile dumneavoastră, iar acele gânduri 
ar trebui să fie că acum aveţi destui bani. Trebuie cu adevărat să chemaţi în joc 
imaginaţia şi să credeţi că aveţi deja banii pe care îi doriţi. Şi e atât de nostim să 
faceţi acest lucru! Veţi observa, în timp ce veţi simula şi veţi juca roluri legate de 
bunăstare, că vă veţi simţi imediat mai bine în privinţa banilor şi, simţindu-vă mai 


2 Tradusă în româneşte la editura Amaltea, din Bucureşti, 1998 (n.tr.) 


> A 


bine, banii vor începe să „curgă” în viaţa dumneavoastră. 


Minunata poveste a lui Jack a inspirat Echipa Secretului să creeze un cec în alb, 
disponibil pentru descărcare gratuită de pe website-ul Secretului, www.thesecret.tv. 
Cecul în alb este pentru dumneavoastră şi este emis de Banca Universului. Vă 
completaţi numele, suma şi alte detalii şi îl puneţi într-un loc în care să-l puteţi vedea 
în fiecare zi. Când vă uitaţi la cec, trăiţi senzaţia că aveţi banii acum. Imaginaţi-vă 
cheltuind banii, închipuiţi-vă toate lucrurile pe care le veţi cumpăra şi pe care le veţi 
face. Simţiţi cât este de minunat! Să ştiţi că sunt ai dumneavoastră, fiindcă, atunci 
când cereţi, aveţi. Am primit sute de consemnări de la oameni care au atras către ei 
sume imense de bani, folosind cecul Secretului. Este un joc nostim care funcţionează! 


5.1. Atrageți belşugul 


Singurul motiv pentru care orice persoană nu are suficienţi bani este că blochează 
venirea banilor către sine prin propriile gânduri. Fiecare gând negativ, fiecare 
senzaţie, fiecare emoție blochează venirea bunurilor, inclusiv a banilor, către 
dumneavoastră. Şi nu pentru că banii ar fi opriţi de Univers să ajungă la 
dumneavoastră, fiindcă toţi banii de care aveţi nevoie există acum în lumea invizibilă. 
Dacă nu aveţi destui bani, e din cauză că opriţi fluxul banilor către dumneavoastră şi 
faceţi asta cu propriile gânduri. Trebuie să mutaţi „indicatorul balanței gândurilor” de 
la lipsa banilor spre „bani mai mult decât suficienţi”. Căutaţi să aveţi mai multe 
gânduri de belşug decât de lipsă şi veţi schimba indicatorul balanței. 


Atunci când aveţi nevoie de bani, este un sentiment puternic înlăuntrul 
dumneavoastră şi, fireşte, prin legea atracției, veţi continua să atrageţi nevoia de 
bani. 


Pot să vorbesc din experienţă despre bani, deoarece exact înainte de a descoperi 
Secretul, contabilii mei mi-au spus că, în acel an, compania mea suferise o pierdere 
majoră şi peste trei luni „ar putea deveni istorie”. După zece ani de trudă, compania 
era aproape să-mi alunece printre degete. Şi cum aveam nevoie de mai mulţi bani să- 
mi salvez compania, lucrurile tocmai se înrăutăţeau. Se părea că nu exista cale de 
ieşire. 

Atunci am descoperit Secretul şi totul în viaţa mea - inclusiv situaţia companiei - s- 
a transformat complet, fiindcă mi-am schimbat modul în care gândeam. În timp ce 
contabilii mei continuau să fie preocupaţi de cifre şi se concentrau pe asta, eu mi-am 
focalizat mintea pe abundență şi pe senzaţia că totul merge bine. Stiam prin fiecare 
fibră a fiinţei mele că Universul îmi va da ceea ce îi ceream şi a făcut-o, în moduri pe 
care nu mi le puteam imagina. Am avut clipe de îndoială, dar când apărea îndoiala, 
îmi schimbam imediat gândurile spre rezultatul a ceea ce doream. Mulţumeam şi mă 
bucuram şi credeam! 


Vreau să vă împărtăşesc un secret către Secret. Calea cea mai scurtă pentru 
realizarea oricărui lucru pe care îl doriţi în viaţă este să FIŢI şi să vă SIMŢIŢI fericiţi 
acum! Este cea mai rapidă cale de a aduce banii şi orice altceva în viaţa 
dumneavoastră. Concentraţi-vă pe emiterea în Univers a acelor sentimente de 
bucurie şi fericire. Când faceţi asta, veţi atrage spre dumneavoastră toate lucrurile 
care aduc bucurie şi fericire, care nu vor cuprinde doar bani din belşug, ci şi orice 


altceva doriţi. Trebuie să emiteţi semnalul că aveţi deja ceea ce doriţi. În timp ce 
emiteţi acele sentimente de fericire, ele vor fi retrimise la dumneavoastră ca imagini 
şi ca experienţe de viaţă. Legea atracției va reflecta cele mai profunde gânduri şi 
sentimente pe care le trăiţi sub înfăţişarea propriei vieţi. 


5.2. Concentraţi-vă pe prosperitate 


DR. JOE VITALE 

Pot să-mi imaginez ce gândesc mulţi oameni: „Cum aş putea să 
atrag mai mulți bani în viata mea? Cum aş putea să am mai multă 
bunăstare şi prosperitate. Cum aş putea, fiindcă îmi place munca pe 
care o fac, să mă descurc cu datoria de pe cardul de credit şi să 
înțeleg că există un plafon al banilor care intră în cont, căci provin din 
munca mea? Cum aş putea să obțin mai mulţi bani?” Puneţi-vă în gând 
acest obiectiv! 


Acest lucru ne duce înapoi la unul din lucrurile despre care am 
vorbit de-a lungul întregii lucrări. Sarcina dumneavoastră este să 
declarați ce v-ar plăcea să aveți din catalogul Universului. Dacă doriți 
bani gheață, spuneți câţi aţi dori să aveți. „Aş vrea să am douăzeci şi 
cinci de mii de dolari, venit neaşteptat, în următoarele treizeci de zile”, 
indiferent ce s-ar întâmpla. Ar trebui să fie credibil pentru 
dumneavoastră. 


Dacă aţi gândit în trecut că munca este singura cale prin care banii pot veni către 
dumneavoastră, lăsaţi imediat acele gânduri să plece unde-or vrea. Puteţi aprecia că, 
dacă aţi continua să gândiţi astfel, asta trebuie să fie experienţa dumneavoastră de 
viaţă? Asemenea gânduri nu vă sunt de folos. 


Ajungeţi acum să înţelegeţi că poate exista abundență şi nu este necesar să vă 
ocupați de felul în care vor veni banii către dumneavoastră. Sarcina dumneavoastră 
este să cereţi, să credeţi că primiţi şi să fiţi fericiţi acum. Lăsaţi în seama Universului 
detaliile privind căile de împlinire a dorințelor. 


BOB PROCTOR 
Cei mai mulţi oameni au ca obiectiv să scape de datorii. Acest gând 
îi face să rămână mereu datori. Veţi atrage lucrurile la care vă gânditi. 
Veţi spune: „Dar e vorba de a scăpa de datorii.” Indiferent că vreți să 
scăpați ori să faceți datorii, dacă vă gândiţi la datorii, atrageţi datorii. 
Stabiliți-vă un program „automat” de returnare a datoriilor şi apoi 
începeți să vă concentrați pe prosperitate. 


Atunci când aveţi un teanc de facturi despre care nu aveţi nicio idee cum le veţi 
plăti, nu trebuie să vă concentrați pe acele facturi, fiindcă veţi continua să atrageţi 
mai multe facturi. Trebuie să găsiţi calea potrivită de a vă concentra pe prosperitate, 
în ciuda facturilor care vă asaltează. Trebuie să găsiţi o cale de a vă simţi bine şi 
astfel să atrageţi binele către dumneavoastră. 


JAMES RAY 
De foarte multe ori, oamenii îmi spun: „Mi-ar plăcea să-mi dublez 
veniturile în următorul an.” Dar apoi le urmărim acțiunile şi vedem că 
nu fac ceea ce ar trebui pentru ca acest lucru să se întâmple. Ei se vor 
răzgândi şi vor spune: „Nu-mi pot permite asta.” Şi ghiciţi ce se va 
întâmpla? „Dorinţa voastră este poruncă pentru mine.” 


Dacă vorbele „Nu-mi pot permite” v-au fost deja pe buze, mai aveţi chiar acum 
puterea de a le schimba. Schimbaţi-le cu: „Imi pot permite! Pot cumpăra acest lucru!” 
Spuneţi asta o dată şi încă o dată. Repetaţi-o ca un papagal. În următoarele treizeci 
de zile, stabiliţi-vă intenţia de a privi orice lucru vă place şi de a vă spune: „Imi pot 
permite. Pot cumpăra acest lucru!” Atunci când vedeţi automobilul visat trecând pe 
drum, spuneţi: „Imi pot permite.” Atunci când vedeţi îmbrăcămintea care vă place ori 
vă gândiţi la o vacanţă minunată, spuneţi: „Imi pot permite”. Făcând acest lucru, veţi 
începe să vă schimbaţi şi să vă simtiti mai bine în privinţa banilor. Veţi începe să vă 
convingeţi singur că vă permiteţi acele lucruri şi astfel imaginile vieţii dumneavoastră 
se vor schimba. 


LISA NICHOLS 

Atunci când vă concentrați pe lipsă, pe insuficienţă şi pe ceea ce nu 
aveţi, vă agitati fără rost în legătura cu asta împreună cu familia, 
discutati cu prietenii, spuneţi copiilor că nu aveţi destul - „Nu avem 
destul din asta, nu ne putem permite asta”, atunci nu veți fi niciodată 
în stare să vă permiteti, deoarece începeți să atrageţi din ce în ce mai 
mult ceea ce nu aveti. Dacă vreți abundență, dacă vreti prosperitate, 
atunci concentrați-vă pe abundență, pe prosperitate. 


„Substanţa spirituală din care provine toată bunăstarea vizibilă 
nu se epuizează niciodată. Este cu voi tot timpul şi răspunde 
credinței voastre în ea şi solicitărilor voastre” 

Charles Fillmore (1854-1948) 


Acum, că ştiţi Secretul, când vedeţi pe cineva înstărit, veţi şti că acea persoană 
are gânduri predominante de bunăstare şi nu de lipsă ori insuficienţă şi că a atras 
bunăstarea către ea - conştient sau inconştient. El (sau ea) s-a concentrat asupra 
gândurilor de bunăstare, iar Universul a mobilizat oameni, circumstanţe şi 
evenimente pentru a-i aduce bunăstarea. 


Bunăstarea pe care o au alţi oameni, o aveţi şi dumneavoastră. Singura diferenţă 
dintre ei şi dumneavoastră este că ei au gânduri care le aduc bunăstarea, în timp ce 
bunăstarea dumneavoastră vă aşteaptă în lumea invizibilă şi, pentru a o aduce în 
lumea vizibilă, gândiţi-vă la bunăstare! 


DAVID SCHIRMER 
Atunci când am înțeles prima dată Secretul, în fiecare zi primeam 
un teanc de facturi în cutia de scrisori. Mă gândeam: „Cum o să scap 


de asta?” Legea atracției spune că vom atrage lucrurile asupra cărora 
ne concentrăm, aşa că am luat un formular bancar, am şters suma 
totală veche şi am trecut una noua. Am trecut exact suma pe care 
doream să o am în bancă. Astfel m-am gândit: „Ce-ar fi dacă aş 
vizualiza cecurile venind în cutia mea de scrisori?” Şi doar am 
vizualizat un teanc de cecuri venind în cutia de scrisori. In doar o lună, 
lucrurile au început să se schimbe. Este uimitor; astăzi primesc cecuri 
în cutia de scrisori. Primesc mai puține facturi şi mai multe cecuri. 


De la lansarea filmului Secretul, am primit sute şi sute de scrisori de la oameni 
care spuneau că, după vizionarea filmului, au primit cecuri neaşteptate în cutia de 
scrisori. Şi acest lucru s-a întâmplat fiindcă ei s-au concentrat şi au acordat atenţie 
relatării lui David şi au atras cecurile către ei. 


Un joc pe care l-am creat pentru a-mi schimba senzațiile legate de mulţimea 
facturilor era să pretind că facturile erau de fapt cecuri. Aveam să sar de bucurie în 
timp ce deschideam plicurile şi să spun: „Alţi bani pentru mine! Mulţumesc. 
Mulţumesc.” Luam fiecare factură, îmi imaginam că era un cec, apoi măream suma cu 
un zero, în gând. Luam un carnet şi scriam în partea de sus a paginii: „Am primit” şi 
apoi treceam toate sumele din facturi, la care adăugam un zero. In dreptul fiecărei 
sume, scriam: „Mulţumesc” şi trăiam sentimentul de recunoştinţă pentru primirea ei - 
până aproape să-mi dea lacrimile. Apoi luam fiecare factură, care părea foarte mică în 
comparaţie cu ceea ce primisem şi o plăteam cu recunoştinţă! 


Nu am deschis niciodată plicurile cu facturi până când nu am trăit senzaţia că erau 
cecuri. Dacă aş fi deschis facturile înainte de a mă convinge că erau cecuri, aş fi avut 
probleme cu stomacul. Ştiam că emoţiile care îmi provocau probleme cu stomacul ar 
fi determinat sosirea altor facturi. Ştiam că trebuia să elimin acea senzaţie şi să o 
înlocuiesc cu sentimente de bucurie, aducând astfel mai mulţi bani în viaţa mea. In 
faţa unui teanc de facturi, acest joc a funcţionat pentru mine şi mi-a schimbat viaţa. 
Sunt atât de multe jocuri pe care le-aţi putea crea şi veţi şti care anume vi se 
potriveşte mai bine după felul în care vă veţi simţi. Atunci când vă imaginati, 
rezultatele apar foarte repede! 


LORAL LANGEMEIER - specialist în strategii financiare, conferenţiar, instructor 
pentru persoane şi corporaţii 
Am fost crescut cu ideea: „Trebuie să munceşti din greu pentru 
bani”. Şi eu am înlocuit-o cu: „Banii vin uşor şi frecvent”. Acum, la 
început, pare o minciună, nu-i aşa? O parte a creierului dumneavoastră 
va spune: „O, mincinosule, este tare greu.” Şi trebuie să ştiţi că o 
vreme va mai continua acest „meci de tenis”. 


Dacă aveţi gânduri de felul: „Trebuie să muncesc din greu şi să lupt pentru a avea 
bani”, lăsaţi-le imediat să plece în voia lor. Având acele gânduri, emiteţi frecvenţa 
corespunzătoare şi ele devin imaginile propriei experienţe de viaţă. Preluaţi sfatul lui 
Langemeier şi înlocuiţi acele gânduri cu: „Banii vin uşor şi frecvent.” 


DAVID SCHIRMER 


Când e vorba să creăm bunăstare, bunăstarea este o atitudine 
mentală. Este vorba de felul în care gândim. 


LORAL LANGEMEIER 
Aş spune că 80% din activitatea de instruire pe care o desfăşor cu 
oamenii este consacrată psihologiei lor şi modului lor de a gândi. Ştiu 
când oamenii spun: „O, dumneavoastră puteți, dar eu nu pot.” 
Oamenii au capacitatea de a-şi schimba relația internă şi „conversaţia“ 
cu banii. 


„Vestea bună este că, în momentul în care ați hotărât că ceea ce 
ştiţi este mai important decât ceea ce ati fost învăţaţi să credeți, 
veţi „schimba macazul” în căutarea abundenței. Succesul vine din 
interior, nu din exterior.” 


Ralph Waldo Emerson (1803-1882) 


Trebuie să vă simtiti bine în privinţa banilor pentru a atrage mai mulţi bani către 
dumneavoastră. Este uşor de înţeles că, atunci când oamenii nu au destui bani, nu se 
simt bine în această privinţă, fiindcă nu au cât le trebuie. Însă acele gânduri negative 
despre bani împiedică alţi bani să vină spre dumneavoastră! Trebuie să opriţi acest 
cerc vicios şi îl opriţi începând să vă simţiţi bine în privinţa banilor şi fiind 
recunoscători pentru ceea ce aveţi. Începeţi prin a spune şi a simţi: „Am mai mult 
decât suficient”. „Am bani din belşug şi banii continuă să vină spre mine.” „Sunt un 
magnet al banilor.” „Imi plac banii şi banii mă plac pe mine.” „Primesc bani în fiecare 
zi.” „Mulţumesc. Mulţumesc. Mulţumesc.” 


5.3. Dăruiți bani pentru a obține alţi bani 


A dărui este o acţiune puternică pentru a aduce mai mulţi bani în viaţa 
dumneavoastră, pentru că atunci când dăruiţi spuneţi: „Am din belşug.” Nu va fi o 
surpriză să aflaţi că cei mai înstăriți oameni de pe planetă sunt cei mai mari filantropi. 
Ei dăruiesc sume imense de bani şi, pe măsură ce dau altora, prin legea atracției, 
Universul se deschide şi sume şi mai mari de bani se întorc tot la ei - multiplicate! 


Dacă obişnuiţi să gândiţi: „Nu am destui bani ca să dăruiesc”, bingo! Acum ştiţi de 
ce nu aveţi destui bani! Atunci când gândiţi că nu aveţi destui bani, începeţi să 
dăruiţi. Pe măsură ce dovediţi credinţă în a dărui, legea atracției trebuie să vă dea 
mai mult pentru a dărui. 


Este o mare deosebire între a dărui şi a sacrifica. Atunci când dăruieşti din inimă 
ceea ce ai din belşug, te simţi foarte bine. Atunci când sacrifici, nu te simţi bine. Nu 
confundați cele două acţiuni - ele sunt diametral opuse. Atunci când sacrificăm, 
emitem semnalul de lipsă şi nu ne simţim bine, iar atunci când dăruim emitem sem- 
nalul de mai mult decât suficient şi ne simţim bine. Sacrificiul va duce în cele din 
urmă la resentiment. Darul făcut din inimă este unul din lucrurile cele mai pline de 
bucurie pe care le puteţi face şi legea atracției va prelua imediat acel semnal şi va 
revărsa mai multe bunuri în viaţa dumneavoastră. Puteţi simți diferenţa. 


JAMES RAY 

Întâlnesc atât de mulţi oameni care obțin sume colosale de bani, 
însă relațiile lor nu miros bine. Şi asta nu înseamnă bunăstare. Puteţi 
alerga după bani şi aţi putea să vă îmbogătțiţi, dar acest lucru nu 
garantează că veți avea bunăstare. Nu vreau să sugerez că banii nu ar 
fi o componentă a bunăstării, fiindcă ei sunt desigur. Dar e vorba 
numai de o componentă. Şi mai întâlnesc o mulțime de oameni care 
sunt „spirituali“, dar sunt tot timpul bolnavi, epuizați şi lefteri. Nici asta 
nu înseamnă sănătate. Viaţa înseamnă abundență sub toate aspectele. 


Dacă aţi fost crescuţi în credinţa că nu e spiritual sa fii înstărit, atunci vă recomand 
cu multă căldură să citiţi seria de lucrări „Milionarii Bibliei”, de Catherine Ponder. În 
aceste cărţi minunate veţi descoperi că Abraham, Isaac, Josif, Moise şi lisus nu au fost 
doar propovăduitori ai prosperității, ci au fost ei înşişi milionari având vieţile mult mai 
îmbelşugate decât ar putea concepe mulţi dintre milionarii de astăzi. 


Sunteţi moştenitorii regatului. Prosperitatea este dreptul dumneavoastră din 
naştere şi deţineţi cheia unei prosperităţi şi mai mari decât vă puteţi imagina - în 
orice domeniu al vieţii. Meritaţi orice lucru bun pe care îl doriţi, iar Universul vă va da 
orice lucru bun pe care îl doriţi, însă trebuie să-l chemaţi în viaţa dumneavoastră. 
Acum ştiţi Secretul. Aveţi cheia. Cheia o constituie gândurile şi sentimentele şi aţi 
avut această cheie în mână toată viaţa. 


MARCI SHIMOFF 

Mulţi oameni din cadrul culturii occidentale se străduiesc să aibă 
succes. Ei vor să aibă casa visată, vor ca afacerile să le meargă bine, 
vor toate aceste lucruri exterioare. Dar am constatat, în cursul 
cercetării noastre, că aceste lucruri exterioare nu garantează în mod 
obligatoriu că putem obţine ceea ce dorim în mod real, adică fericirea. 
Prin urmare, alergăm după acele lucruri crezând că ne vor aduce 
fericirea, dar ea se află în altă direcţie. Trebuie să căutați bucuria 
interioară, pacea interioara, viziunea interioară, în primul rând, şi apoi 
vor apărea toate acele lucruri exterioare. 


Orice doriţi se realizează printr-o muncă interioară! Lumea exterioară este lumea 
efectelor; este doar rezultatul gândurilor. Reglaţi-vă gândurile şi frecvenţa pe fericire. 
Radiaţi senzațiile de fericire şi de bucurie din lăuntrul vostru şi transmiteţi-le 
Universului cu toată puterea şi veţi trăi adevăratul rai pe pământ. 


5.4. Secretul pe scurt 


e Pentru a atrage banii, concentraţi-vă pe bunăstare. Este imposibil să aduceți 
mai mulți bani în viața dumneavoastră, atunci când vă concentrați pe lipsa 
banilor. 


e Este util să vă folosiţi imaginația şi să simulati ca ati primit deja banii pe care 
îi doriţi. Practicaţi jocuri în care trăiţi bunăstarea şi vă veți simţi mai bine în 


privința banilor; pe măsură ce vă veti simţi mai bine în privinţa lor, se vor revărsa 
mai multi bani în viata dumneavoastră. 


e Cea mai rapidă cale de a aduce banii în viata dumneavoastră este să vă 
simtiti bine acum. 


e Stabiliți-vă intenţia de a privi orice lucru care vă place şi de a spune: „Îmi pot 
permite acest lucru. Pot cumpăra acest lucru.” Vă veti schimba modul de gândire 
şi vă veti simţi mai bine în privinţa banilor. 

e Donaţi bani pentru a primi mai mulţi bani în propria viață. Atunci când 
sunteţi generoşi cu banii şi vă simtiti bine când îi donați altora, spuneți: „Am 
destui bani.” 

e Vizualizaţi cecuri în cutia poştală. 


e Fixaţi-vă echilibrul gândurilor pe bunăstare. Gândiţi bunăstarea. 


6. Secretul folosit pentru 
optimizarea relaţiilor 


MARIE DIAMOND - consultant Feng Shui, profesor şi conferenţiar 
Secretul înseamnă că noi suntem creatorii Universului nostru şi că 
orice dorință pe care vrem să o împlinim se va manifesta în viețile 
noastre. Prin urmare, dorințele, gândurile şi sentimentele noastre sunt 
foarte importante, deoarece ele se vor manifesta. 


Într-o zi, m-am dus acasă la un regizor, un foarte cunoscut 
producător de film. In fiecare colț de cameră avea aceeaşi imagine 
frumoasă a unei femei goale cu un „veşmânt” tricotat, întorcând capul 
ca şi cum ar spune: „Nu vă văd.” l-am spus: „Cred că s-ar putea să 
aveţi probleme în domeniul sentimental.” El mi-a spus: „Sunteţi 
clarvăzătoare?” „Nu, dar uitaţi, în şapte locuri din casă, aveţi exact 
aceeaşi femeie.” El a spus: „Dar îmi place acest fel de pictură. O pictez 
singur.” l-am spus: „E şi mai rău, pentru că vă investiţi în ea întreaga 
creație şi creativitate.” 


Era un bărbat frumos, înconjurat de multe actrițe, fiindcă asta era 
munca lui, şi nu avea o viața sentimentală stabilă. L-am întrebat: „Ce 
doriți?” „Vreau să mă întâlnesc cu trei femei pe săptămână.” l-am 
spus: „Bine, pictați asta. Pictaţi-vă împreună cu trei femei şi agățați 
tabloul în fiecare colț al locuinţei.” 


Peste şase luni l-am văzut şi l-am întrebat: „Cum stati cu viaţa 
sentimentală?” „Minunat! Femeile îmi telefonează şi vor să mă 
întâlnească.” „Fiindcă asta vă este dorința”, i-am spus eu. El a 
răspuns: „Mă simt grozav. Vreau să spun că de foarte mulţi ani nu 
aveam nicio întâlnire şi acum am trei întâlniri pe săptămână. Se bat pe 
mine.” „Bravo”, i-am spus. Atunci mi-a spus: „Chiar vreau să am o 
relație stabilă. Vreau să mă căsătoresc acum, vreau să am o mare 
iubire.” l-am răspuns: „Bine, pictaţi asta.” El a pictat o frumoasă scenă 
de dragoste, iar peste un an s-a căsătorit şi acum este foarte fericit. 


Acest lucru s-a petrecut fiindcă el şi-a exprimat o altă dorinţă. 
Dorinţa lui profundă nu se împlinise pentru că nu se putea manifesta. 
Nivelul exterior al sinelui - casa lui - îi contrazicea permanent dorinţa. 
Dacă înțelegeți această cunoaştere, puteţi începe să o folosiți. 


Relatarea Mariei Diamond despre clientul ei este o demonstraţie perfectă a felului 
în care recomandările Feng Shui reflectă învăţăturile Secretului. Ea ilustrează felul în 
care gândurile noastre pot crea cu mare putere, atunci când le punem în acţiune. 
Orice acţiune pe care o întreprindem trebuie să fie precedată de un gând. Gândurile 
creează cuvintele pe care le spunem, senzațiile pe care le trăim şi acţiunile sau 
faptele noastre. Acţiunile sunt deosebit de puternice, pentru că sunt gânduri care ne- 


au determinat să acţionăm. 


S-ar putea ca nici măcar să nu ne dăm seama care sunt gândurile noastre cele mai 
profunde, dar putem vedea ce am gândit privind acţiunile pe care le-am întreprins. În 
povestea producătorului de film, cele mai profunde gânduri ale sale se reflectau în 
acţiunile sale şi în mediul său de viaţă. El pictase multe femei, toate întorcând faţa de 
la el. Puteţi vedea care erau gândurile lui cele mai profunde? Chiar dacă vorbele sale 
spuneau că dorea să întâlnească mai multe femei, gândurile lui cele mai profunde nu 
reflectau acest lucru în picturile sale. Alegând în mod deliberat să-şi schimbe 
acţiunile, el a reuşit să-şi concentreze întreaga sa gândire pe ceea ce dorea. Cu o 
schimbare atât de simplă, el a fost capabil „să-şi picteze” viaţa şi să-şi împlinească 
dorinţa prin legea atracției. 


Atunci când vreţi să atrageţi ceva în propria viaţă, asiguraţi-vă că acţiunile 
dumneavoastră nu vă contrazic dorinţele. Unul din exemplele cele mai minunate în 
acest sens ne este oferit de Mike Dooley, unul din învățătorii Secretului, în cursul său 
audio intitulat Să folosim pârghiile Universului şi să mobilizăm puterile magice 
(Leveraging the Universe and Engaging the Magic). Este povestea unei femei care 
dorea să atragă în viaţa ei partenerul perfect. Făcuse tot ce trebuia să facă: îşi făcuse 
o imagine clară despre felul în care voia să arate, făcuse o listă amănunţită a 
calităţilor acestuia şi îl vizualizase în viaţa ei. În ciuda acestor lucruri, nu erau semne 
că va apărea. 

Apoi, într-o zi, în timp ce sosea acasă şi îşi parca maşina în mijlocul garajului, a 
rămas uimită când şi-a dat seama că acţiunile sale îi contraziceau dorinţa. Dacă 
maşina ei era în mijlocul garajului, nu mai era loc pentru maşina partenerului ei 
perfect! Acţiunile sale spuneau cu putere Universului că nu avea încredere că va primi 
ceea ce ceruse. Prin urmare, a făcut imediat curăţenie în garaj şi apoi a parcat maşina 
într-o parte, lăsând loc pentru maşina partenerului ei perfect în cealaltă parte. S-a dus 
apoi în dormitor şi a deschis şifonierul, care era supraaglomerat cu îmbrăcămintea ei. 
Nu mai era loc pentru hainele partenerului perfect. Aşa că a mutat o parte din haine 
pentru a-i face loc. De asemenea, ea se culca în mijlocul patului şi a început să 
doarmă pe partea „ei”, lăsând loc partenerului. 

Acea femeie îi povestea întâmplarea lui Mike Dooley, în timpul unui dineu, iar 
partenerul perfect stătea chiar alături de ea la aceeaşi masă. După ce întreprinsese 
toate acele acţiuni puternice şi acţionase ca şi cum ar fi primit deja partenerul 
perfect, acesta a apărut în viaţa sa şi împreună au acum o căsătorie fericită. 


Alt exemplu simplu în care cineva „a acţionat ca şi cum” dorinţa i s-a împlinit deja 
este întâmplarea surorii mele Glenda, care este managerul de producţie al filmului 
Secretul. Ea trăia şi lucra în Australia şi dorea să se mute în Statele Unite şi să lucreze 
împreună cu mine la biroul nostru din SUA. Glenda cunoştea foarte bine Secretul şi 
făcea toate lucrurile potrivite pentru împlinirea dorinţei, dar trecuseră luni de zile şi 
ea era tot în Australia. 

Glenda şi-a analizat acţiunile şi a observat că nu „acţiona ca şi cum” ar fi primit 
deja ceea ce ceruse. A început să întreprindă unele acţiuni puternice. Şi-a organizat în 
detaliu toate aspectele vieţii personale pentru plecare. Şi-a încheiat obligaţiile faţă de 
comunitate, a dăruit lucrurile de care nu mai avea nevoie, şi-a scos valizele şi le-a 
pregătit. În mai puţin de patru săptămâni, Glenda a ajuns în Statele Unite şi lucrează 
la biroul nostru de aici. 


Gândiţi-vă la ceea ce aţi cerut şi asiguraţi-vă că acţiunile dumneavoastră reflectă 
ceea ce vă aşteptaţi să primiţi şi nu contrazic ceea ce aţi cerut. Acţionaţi ca şi cum aţi 
primi. Faceţi exact ce aţi face dacă aţi primi astăzi ce aţi cerut şi întreprindeţi acţiuni 
care să reflecte acele aşteptări puternice. Faceţi loc pentru împlinirea dorințelor şi, pe 
măsură ce acţionaţi astfel, emiteţi acel semnal puternic al aşteptărilor. 


6.1. Munca sunteţi dumneavoastră 


LISA NICHOLS 
Relațiile „interne” sunt importante pentru a înțelege mai întâi cine 
intră în relaţie, şi nu numai partenerul. Trebuie să vă înțelegeţi mai 
întâi pe dumneavoastră Înşivă. 


JAMES RAY 
Cum vă puteți aştepta ca altcineva să se bucure de compania 
dumneavoastră, dacă nu vă bucurati singur de ea? Şi din nou, legea 
atracției sau Secretul înseamnă să aduceți ceea ce doriţi în propria 
viață. Trebuie să fie foarte, foarte clar. lată întrebarea pe care v-aş 
ruga să v-o puneţi: Vă purtaţi cu propria ființă aşa cum aţi dori să se 
poarte ceilalți cu dumneavoastră? 


Atunci când nu vă trataţi dumneavoastră înşivă aşa cum aţi dori să vă trateze 
ceilalţi, nu veţi putea niciodată să schimbaţi felul în care merg lucrurile. Mijloacele 
puternice de acţiune sunt propriile gânduri; deci, dacă nu vă trataţi cu iubire şi cu 
respect, emiteţi un semnal care spune că nu sunteţi destul de importanţi, destul de 
valoroşi sau destul de vrednici. Acel semnal va continua să fie emis şi veţi trece prin 
mai multe situaţii în care oamenii nu vă tratează cum ar trebui. Oamenii şi 
comportamentul lor sunt doar efectul. Cauza o constituie gândurile dumneavoastră. 
Trebuie să începeţi să vă trataţi cu iubire şi cu respect, să emiteţi semnalul potrivit şi 
să intraţi pe frecvenţa corespunzătoare. Atunci legea atracției va mobiliza întregul 
Univers, iar viaţa dumneavoastră va fi plină de oameni care vă iubesc şi vă respectă. 


Mulţi oameni s-au sacrificat pe ei înşişi pentru ceilalţi, gândind că, sacrificându-se 
pe sine, sunt oameni buni. Ceea ce este complet greşit. Sacrificiul de sine ne poate 
trece prin gând doar în condiţii de lipsă absolută, fiindcă se poate spune: „Nu avem 
suficient pentru fiecare, deci eu voi renunţa.” Acele gânduri ne fac să nu ne simţim 
bine şi vor duce în cele din urmă la resentimente. Există bunuri din belşug pentru 
fiecare şi este răspunderea fiecăruia să-şi formuleze propriile dorinţe. Nu puteţi 
„porunci” pentru altă persoană, fiindcă nu puteţi gândi şi simţi în locul altui om. 
Munca pe care o aveţi de făcut sunteţi chiar dumneavoastră. Atunci când faceţi din 
propria stare de bine o prioritate, acea minunată frecvenţă va radia şi îi va atinge pe 
toţi cei care vă înconjoară. 


DR. JOHN GRAY 
Deveniti propria soluție pentru dumneavoastră. Nu arătaţi spre 
altcineva spunând: „Acum îmi eşti dator şi trebuie să-mi dai mai mult.” 


În schimb, dăruiți-vă mai mult dumneavoastră înşivă. Faceţi-vă timp 
pentru dumneavoastră şi căutaţi să atingeti senzația împlinirii de sine, 
în sensul în care acum prisosiţi în generozitate. 


„Pentru a dobândi iubirea... umpleţi-vă de ea până deveniți un 
magnet.” 
Charles Haanel 


Mulţi dintre noi am fost învăţaţi să ne punem pe noi înşine mai la urmă şi, ca o 
consecință, ajungem să trăim cu sentimentul că nu merităm, că nu suntem vrednici. 
Pe măsură ce acele sentimente pătrund şi se înrădăcinează în adâncul ființei noastre, 
noi continuăm să atragem mai multe situaţii de viaţă care ne fac să ne simţim mai 
nevrednici. Putem schimba acest mod de gândire. 


„Fără îndoială că, pentru unii oameni, ideea de a-şi dărui mai 
multă dragoste va părea foarte rece, dură şi fără milă. Şi totuşi, 
lucrurile pot fi văzute în cu totul altă lumină, atunci când ne dăm 
seama că, „dorind să ajungem întotdeauna pe primul loc”, călăuziţi 
de Infinit, în realitate căutăm să ajungem pe locul al doilea, şi este 
într-adevăr singura cale de a beneficia de locul al doilea.” 

Prentice Mulford 


Dacă nu vă împliniţi mai întâi pe dumneavoastră înşivă, nu aveţi nimic de dăruit 
nimănui. Aşadar, este absolut obligatoriu să contribuiţi la propria împlinire. Ingrijiţi-vă 
mai întâi de propria stare de bine. Oamenii sunt responsabili de propria lor bucurie. 
Atunci când vă îngrijiţi de propria bucurie şi faceţi ceea ce vă dă senzaţia de bine, 
sunteţi o adevărată bucurie pentru cei din jur şi un exemplu strălucit pentru fiecare 
copil şi pentru fiecare persoană din viaţa dumneavoastră. Când simţiţi bucurie, nici 
măcar nu mai trebuie să vă gândiţi pentru a dărui. Prisosul devine ceva firesc. 


LISA NICHOLS 

Am avut mai multe relaţii sentimentale, aşteptându-mă ca 
partenerul meu să-mi arate frumuseţea, fiindcă nu o vedeam eu 
însămi. Când eram mică, eroii mei sau eroinele mele erau Femeia 
Bionică, Femeia Minune şi Ingerii lui Charles. Şi fiindcă ele erau 
minunate, nu semănau cu mine. Abia când m-am îndrăgostit de Lisa - 
m-am îndrăgostit de pielea mea cafenie, de buzele mele mari, de 
şoldurile mele plinute, de zulufii părului meu negru - abia atunci când 
s-a întâmplat asta, restul lumii a putut să se îndrăgostească de mine. 


Motivul pentru care trebuie să vă iubiţi este că e imposibil să vă simţiţi bine dacă 
nu Vă iubiţi. Atunci când nu vă simţiţi bine în ceea ce vă priveşte, blocaţi toată 
dragostea şi tot binele pe care Universul le are pentru dumneavoastră. 


Atunci când vă simţiţi rău în propria piele aveţi senzaţia că vă „sugeţi” propria 
viaţă, fiindcă tot ce e mai bun în dumneavoastră, în orice domeniu - inclusiv în 
privinţa sănătăţii, bunăstării şi iubirii - este pe frecvenţa bucuriei şi a stării de bine. 
Când nu vă simţiţi bine, sunteţi pe o frecvenţă care atrage mai mulţi oameni, mai 


multe situaţii şi circumstanţe care vor continua să vă facă să vă simţiţi rău în propria 
piele. 


Trebuie să vă schimbaţi concentrarea şi să începeţi să vă gândiţi la toate lucrurile 
minunate în legătură cu Dumneavoastră. Căutaţi aspectele pozitive ale propriei 
personalităţii. Pe măsură ce vă concentrați asupra acestor lucruri, legea atracției vă 
va arăta mai multe lucruri minunate despre Dumneavoastră. Atrageţi lucrurile la care 
vă gândiţi. Tot ce aveţi de făcut este să începeţi cu un gând „prelungit” despre un 
aspect bun al personalităţii dumneavoastră, iar legea atracției va răspunde dăruindu- 
Vă mai multe gânduri asemănătoare. Căutaţi lucrurile bune în propria fiinţă. Căutaţi 
şi veţi găsi! 


BOB PROCTOR 
E ceva atât de măreț în privința dumneavoastră. Eu m-am studiat 
timp de patruzeci şi patru de ani. Vreau să mă sărut uneori! Fiindcă 
veți ajunge şi dumneavoastră să vă iubiţi. Nu mă refer la orgoliu, la 
mândrie. E vorba de un respect sănătos faţă de propria ființă. Şi atunci 
când vă veti iubi, îi veti iubi în mod automat şi pe ceilalţi. 


MARCI SHIMOFF 

În relaţiile noastre, suntem atât de obişnuiţi să ne plângem în 
legătură cu alţi oameni. De exemplu: „Colegii mei de muncă sunt 
leneşi, soțul mă înnebuneşte, copiii mei sunt atât de obositori.” Dar 
pentru ca relațiile să funcţioneze într-adevăr, trebuie să ne 
concentrăm asupra lucrurilor pe care le apreciem la celelalte 
persoane, nu asupra celor de care ne plângem. Atunci când ne 
concentrăm asupra unor astfel de lucruri, primim doar mai multe 
lucruri asemănătoare. 


Chiar dacă treceţi printr-o perioadă cu adevărat grea într-o anumită 
relație - lucrurile nu merg, nu vă mai simtiti trup şi suflet, vă stă 
cineva în cale - încă mai puteţi restabili acea relaţie. Luaţi o coală de 
hârtie, luați loc şi scrieți, pentru următoarele treizeci de zile, toate 
lucrurile pe care le apreciaţi în legătură cu acea persoană. Gândiţi-vă 
la toate motivele pentru care o iubiți. li apreciați simţul umorului, vă 
place că este săritoare. Şi veți descoperi că, atunci când vă concentrați 
pe aprecierea şi recunoaşterea punctelor sale tari, veți avea parte de 
mai multe manifestări asemănătoare şi problemele vor dispărea. 


LISA NICHOLS 

Adesea dați altora ocazia să contribuie la fericirea dumneavoastră 
şi, de multe ori, ei nu reuşesc să o creeze aşa cum ati dori. De ce? 
Fiindcă doar o singură persoană poartă răspunderea pentru bucuria şi 
fericirea dumneavoastră - e vorba de dumneavoastră. Deci, fie că e 
vorba de un părinte, de un copil sau de un soț (o soție), niciunul dintre 
ei nu vă poate crea fericirea. Ei au pur şi simplu ocazia să vă 
împărtăşească fericirea. Bucuria proprie stă numai în puterea 


dumneavoastră. 


Toată bucuria dumneavoastră este pe frecvenţa iubirii - cea mai înaltă şi cea mai 
puternică frecvenţă dintre toate cele cunoscute. Nu puteţi ţine iubirea în mână. O 
puteţi doar simți în inima dumneavoastră. Este o stare de spirit. Puteţi vedea dovezile 
de dragoste exprimate de oameni, însă dragostea este un sentiment şi sunteţi singura 
persoană care poate radia şi emite sentimentul de dragoste. Capacitatea de a genera 
sentimente de dragoste este nelimitată şi, atunci când iubiţi, sunteţi în cea mai 
deplină şi mai perfectă armonie cu Universul. lubiţi tot ce puteţi. lubiţi pe oricine 
puteţi. Concentraţi-vă numai asupra lucrurilor care vă plac şi asupra persoanelor pe 
care le iubiţi şi veţi vedea cum dragostea şi bucuria se vor întoarce la dumneavoastră 
multiplicate. Legea atracției vă va trimite înapoi mai multe lucruri care vă plac. În 
timp ce radiaţi iubire, vi se va părea că întregul Univers face totul pentru 
dumneavoastră, mobilizând toate lucrurile generatoare de bucurie şi toate persoanele 
benefice de care aveţi nevoie. Într-adevăr, aşa este. 


6.2. Secretul pe scurt 


e Atunci când vreţi să „atrageți” o relatie, asigurați-vă că atât gândurile, 
cuvintele şi acțiunile dumneavoastră, cât şi condiţiile din mediul înconjurător nu 
vă contrazic dorințele. 


e „Munca” dumneavoastră sunteți chiar dumneavoastră. Dacă nu vă „umpleți” 
mai întâi propria fiinţă, nu aveți nimic de dăruit nimănui. 

e Trataţi-vă cu iubire şi cu respect şi veţi atrage oameni care vă vor arăta 
iubire şi respect. 


e Atunci când nu vă simtiti bine în propria piele, blocați iubirea şi veti atrage în 
schimb mai mulți oameni şi mai multe situaţii care vor continua să perpetueze 
aceeaşi senzație. 


e Concentraţi-vă asupra calităților pe care le apreciați la dumneavoastră şi 
legea atracției vă va arăta mai multe lucruri minunate despre propria persoană. 


e Pentru a face ca o relație să fie aşa cum doriți, concentraţi-vă pe ceea ce 
apreciaţi la cealaltă persoană şi nu pe lucrurile de care aţi putea să vă plângeți. 
Atunci când vă concentrați asupra punctelor tari, veti avea de-a face cu mai 
multe manifestări asemănătoare. 


7. Secretul în slujba sănătăţii 


DR. JOHN HAGELIN - expert în fizică cuantică şi în politici publice 
Trupul nostru este într-adevăr produsul gândurilor noastre. Incepem 
să înțelegem, în ştiinţa medicală, gradul în care natura gândurilor şi 
emoțiilor determină în realitate componența fizică, structura şi modul 
de funcționare a trupurilor noastre. 


DR. JOHN DEMARTINI 
Cunoaştem în artele vindecării un efect placebo. Este numit placebo 
acel element care se presupune că nu are niciun impact şi niciun efect 
asupra corpului, cum ar fi o tabletă din zahăr. 


Spuneți pacientului că este eficient şi adeseori se întâmplă ca 
elementul placebo să aibă acelaşi efect, dacă nu chiar mai bun decât 
medicamentul propriu-zis indicat în afectiunea respectivă. S-a 
constatat că mintea umană este cel mai important factor în artele 
vindecării, uneori mai important decât medicamentele. 


Pe măsură ce veţi conştientiza importanța deosebită a Secretului, veți începe să 
vedeţi mai clar adevărul profund al anumitor întâmplări şi evenimente din istoria 
omenirii, inclusiv în domeniul sănătății. Efectul placebo este un fenomen extrem de 
puternic. Atunci când pacienţii gândesc şi cred cu adevărat că tableta primită este 
medicamentul indicat, vor primi ceea ce cred şi se vor vindeca. 


DR. JOHN DEMARTINI 
Dacă cineva este bolnav şi are o alternativă de a încerca să explo- 
reze ce anume din mintea sa a „creat” boala, în loc să folosească 
medicamente, dacă este o afecțiune acută care poate provoca 
moartea, atunci evident că este mai înțelept să folosim medicamentele 
potrivite. Deci nu căutați să negati valoarea medicamentelor. Fiecare 
formă de vindecare îşi are locul şi rostul său. 


Vindecarea prin puterea minţii poate acţiona în armonie cu medicamentele. Dacă 
afecțiunea implică senzaţia de durere, atunci medicamentele pot ajuta la eliminarea 
durerii, ceea ce permite persoanei să se concentreze cu mai multă forţă asupra stării 
sale de sănătate. „Să ne gândim la sănătatea perfectă” este un exerciţiu pe care 
fiecare din noi îl poate practica pentru sine, indiferent de ceea ce se întâmplă în jurul 
nostru. 


LISA NICHOLS 
Universul este o capodoperă a abundenței, a belşugului. Atunci 
când vă deschideţi ființa pentru a simţi abundența Universului, veti trăi 
minunea, bucuria, fericirea şi toate lucrurile deosebite pe care 
Universul le are pentru dumneavoastră - sănătate deplină, bunăstare, 


generozitate, caracter. Însă atunci când vă închideţi în propria ființă cu 
gânduri negative, veți simţi disconfort, veţi suferi de dureri acute sau 
surde şi veţi avea senzaţia că fiecare zi este greu de trăit. 


DR. BEN JOHNSON - medic, scriitor şi expert în vindecare energetică 
Avem mii de diagnostice şi de boli diferite. Ele constituie doar veriga 
slabă. Sunt rezultatul unui singur factor: stresul, presiunea. Dacă 
puneti suficientă presiune pe un lanț şi puneti suficientă presiune pe 
sistem, veriga slabă cedează, se rupe. 


Orice stres începe cu un gând negativ. Un gând care a trecut neobservat şi apoi 
vin din ce în ce mai multe gânduri asemănătoare, până când stresul devine manifest. 
Efectul este stresul, dar cauza a fost gândirea negativă şi totul a început cu un 
neînsemnat gând negativ. Indiferent de ceea ce s-a manifestat deja, puteţi schimba 
situaţia... cu un neînsemnat gând pozitiv şi apoi cu altul... 


DR. JOHN DEMARTINI 

Fiziologia noastră creează boala pentru a ne înştiința, prin 
„feedback”, de perspectiva unui dezechilibru sau de faptul că nu 
suntem suficient de iubitori şi de recunoscători. Deci trupul ne 
semnalează situaţia şi simptomele nu sunt ceva înspăimântător. 


Dr. Demartini ne spune că dragostea şi recunoştinţa vor dizolva orice negativitate 
din vieţile noastre, indiferent de forma pe care ar putea-o avea. Dragostea şi 
recunoştinţa pot despărţi mările, pot muta munţii şi pot face minuni. Dragostea şi 
recunoştinţa pot dizolva orice boală. 


MICHAEL BERNARD BECKWITH 
Întrebarea frecvent pusă este: „Atunci când o persoană manifestă o 
boală în templul trupului sau un anumit fel de disconfort în viața sa, 
situația poate fi oare inversată prin puterea «gândurilor potrivite»? Şi 
răspunsul este categoric: da. 


7,1. Râsul este cel mai bun medicament 


CATHY GOODMAN, O ÎNTÂMPLARE PERSONALĂ 

Fusesem diagnosticată cu cancer la sân. Am crezut din tot sufletul, 
cu o credință puternică, că eram deja vindecată. In fiecare zi, 
spuneam: „Mulţumesc pentru vindecarea mea.” Şi repetam mereu: 
„Mulţumesc pentru vindecarea mea.” Am crezut din tot sufletul şi m- 
am vindecat. Mă vizualizam ca şi cum cancerul nu ar fi fost niciodată în 
trupul meu. 

Unul din lucrurile pe care le-am făcut pentru a mă vindeca a fost să 
urmărim filme foarte distractive. Tot ce aveam de făcut era sa râdem, 
să râdem şi iar să râdem. Nu ne puteam permite niciun stres în viată, 
fiindcă ştiam că stresul este unul din cele mai periculoase lucruri 


atunci când încercăm să ne vindecăm. 
Din momentul în care am fost diagnosticată până la vindecare au 
trecut în jur de trei luni. Şi asta fără radioterapie sau chimioterapie. 


Această întâmplare frumoasă şi însufleţitoare, relatată de Cathy Goodman, 
demonstrează acţiunea a trei puteri minunate: puterea de vindecare a recunoştinţei, 
puterea de a primi a credinţei şi puterea râsului şi bucuriei de a dizolva boala din 
trupurile noastre. 

Cathy a fost inspirată să includă râsul ca factor al vindecării sale, după ce a auzit 
întâmplarea lui Norman Cousins. 


Norman fusese diagnosticat cu o boală „incurabilă”. Doctorii i-au spus că mai avea 
doar câteva luni de trăit. Norman a hotărât să se vindece singur. Timp de trei luni, el 
nu a făcut altceva decât să urmărească filme distractive şi să râdă, să râdă şi iar să 
râdă. Boala i-a părăsit trupul în acele trei luni, iar doctorii au considerat vindecarea sa 
o minune. 

În timp ce râdea, Norman a eliberat toată negativitatea şi a eliminat în cele din 
urmă boala. Râsul este într-adevăr cel mai bun medicament. 


DR. BEN JOHNSON 
Noi toţi venim pe lume cu un program „Înnăscut” fundamental. Este 
numit „auto-vindecare”. Dacă aveti o rană, ea se vindecă. Dacă aveti o 
infecție bacteriană, sistemul imunitar intervine, se ocupă de acele 
bacterii şi are loc vindecarea. Sistemul imunitar este conceput să se 
vindece. 


BOB PROCTOR 
Boala nu poate trăi într-un corp aflat într-o stare emoţională 
sănătoasă. Trupul dumneavoastră elimină milioane de celule în fiecare 
secundă şi, de asemenea, creează milioane de celule în acelaşi timp. 


DR. JOHN HAGELIN 
De fapt, anumite părti din corpul nostru sunt pur şi simplu înlocuite 
în fiecare zi. Alte părţi rezistă câteva luni, iar altele câţiva ani. Însă în 
decurs de câţiva ani, noi avem un trup fizic complet nou. 


Dacă trupurile noastre sunt înlocuite complet în câţiva ani, aşa cum au dovedit 
cercetările ştiinţifice, atunci cum se poate ca acea degenerare sau boală să rămână în 
trupurile noastre cu anii? Poate fi păstrată doar prin intermediul gândului, prin 
„Supravegherea” bolii şi prin atenţia acordată bolii. 


7.2. Generaţi gânduri de perfecţiune 


Căutaţi să aveţi gânduri de perfecţiune. Boala nu poate exista într-un trup care are 
gânduri armonioase. Ştiţi că este doar perfecţiune şi, în timp ce observați 
perfecțiunea, trebuie să o chemaţi către dumneavoastră. Gândurile imperfecte 
constituie cauza tuturor relelor omenirii, incluzând aici bolile, sărăcia şi toate 


nenorocirile. Atunci când avem gânduri negative, ne tăiem singuri legăturile cu 
moştenirea cuvenită nouă. Declaraţi şi fixaţi-vă intenţia: „Am gânduri perfecte. Văd 
numai perfecţiune. Sunt perfecţiune.” 


Am eliminat orice rigiditate sau lipsă de flexibilitate din trupul meu. M-am 
concentrat vizualizându-mi trupul la fel de flexibil şi de perfect ca al unui copil, iar 
orice anchilozare sau durere a dispărut din toate încheieturile. Am reuşit pur şi simplu 
de azi pe mâine. 


Puteţi vedea că toate concepţiile privind vârsta se găsesc în mintea noastră. 
Ştiinţa ne explică faptul că avem un trup complet nou într-un interval de timp relativ 
scurt. Imbătrânirea înseamnă gândire limitată, deci eliberaţi acele gânduri din 
conştiinţă şi reţineţi că trupul dumneavoastră are o vârstă de numai câteva luni, 
indiferent câte zile de naştere aţi însemnat „pe răbojul minţii”. La următoarea zi de 
naştere, faceţi-vă o favoare şi sărbătoriţi-vă prima zi de naştere! Nu mai puneţi pe 
tort şaizeci de lumânări, dacă nu doriţi să invitaţi şi îmbătrânirea. Din nefericire, 
societatea occidentală a devenit fixată pe vârstă şi, de fapt, aşa ceva nu există. 


Puteţi gândi propria cale spre starea de sănătate perfectă, spre corpul perfect, 
greutatea ideală şi tinereţea fără bătrâneţe. Puteţi realiza acest lucru, îl puteţi 
transforma în realitate, gândind perfecțiunea în mod consistent şi consecvent. 


BOB PROCTOR 
Dacă aveţi o boală, vă concentrați asupra ei şi vorbind cu oamenii 
despre ea, veți crea mai multe celule bolnave. Vizualizaţi-vă trăind 
într-un trup perfect sănătos. Lăsaţi-l pe doctor să se ocupe de boală. 


Unul dintre lucrurile pe care oamenii le fac atunci când au o boală este să 
vorbească despre ea tot timpul. Asta se întâmplă din cauză că se gândesc tot timpul 
la boală şi îşi transpun, prin urmare, gândurile în cuvinte. Dacă vă simţiţi mai puţin 
bine, nu vorbiţi despre această senzaţie, dacă nu vreţi să o agravaţi. Ştiţi că doar 
gândurile dumneavoastră sunt răspunzătoare, deci repetaţi cât puteţi mai des: „Mă 
simt minunat. Mă simt atât de bine” şi trăiţi într-adevăr acea senzaţie. Dacă nu vă 
simţiţi grozav şi cineva vă întreabă cum vă simţiţi, fiţi recunoscători că acea persoană 
vă aminteşte că trebuie să vă gândiţi doar la starea de bine. Exprimaţi în cuvinte 
numai ceea ce doriţi. 


Nu puteţi obţine nimic dacă nu credeţi că puteţi, şi gândind că puteţi, duce la 
realizarea dorinţei cu ajutorul gândului. De asemenea, invitaţi boala dacă ascultați 
oamenii care vorbesc despre boala lor. În timp ce ascultați, vă îndreptaţi toate 
gândurile către ea şi vă concentrați asupra bolii, iar atunci când vă îndreptaţi toate 
gândurile spre un anumit lucru, solicitaţi „venirea” lui. Şi fireşte, nu o ajutaţi şi nu vă 
ajutaţi în vreun fel. Eventual adăugaţi energie bolii. Dacă vreţi într-adevăr să ajutaţi 
acea persoană, schimbaţi discuţia către lucruri şi gânduri bune dacă puteţi, sau, dacă 
nu puteţi, vedeţi-vă de drum. Pe măsură ce vă depărtaţi, concentraţi-vă cu putere 
gândurile şi sentimentele pentru a vizualiza acea persoană ca fiind sănătoasă şi 
fericită şi aveţi încredere în ceea ce se va întâmpla. 


LISA NICHOLS 
Să zicem că avem doi oameni, amândoi fiind afectaţi de o anumită 


boală, însă unul alege să se concentreze pe bucurie, optând să 
trăiască cu speranță şi încredere şi să caute toate motivele pentru 
care ar trebui să fie vesel şi recunoscător. Cealaltă persoană, cu 
acelaşi diagnostic, alege să se concentreze asupra bolii, asupra durerii, 
şi spune tot timpul: „Vai de mine. “ 


BOB DOYLE 
Atunci când oamenii se concentrează pe deplin asupra stării de rău 
și asupra simptomelor respective, ei vor perpetua acea stare. 
Vindecarea nu va avea loc, până când nu-şi vor muta atenţia de la 
starea de boală la starea de sănătate. Fiindcă astfel acţionează legea 
atracției. 


„Să ne amintim, pe cât putem, că fiecare gând neplăcut este pur 
şi simplu ceva rău pătruns în trup.” 
Prentice Mulford 


DR. JOHN HAGELIN 
Gândurile fericite determină în esență o biochimie fericită. Un trup 
mai fericit, mai sănătos. Gândurile negative şi stresul s-a dovedit că 
afectează serios trupul şi funcționarea creierului, deoarece gândurile şi 
emoțiile noastre sunt cele care ne reasamblează, ne reorganizează şi 
ne re-creează în mod continuu trupul. 


Indiferent ce anume aţi „manifestat” în privinţa trupului dumneavoastră, puteţi 
schimba situaţia - în interior şi în exterior. Începeţi să aveţi gânduri fericite şi începeţi 
să fiți fericiţi. Fericirea este o stare de spirit trăită ca o senzație. Aveţi degetul pe 
butonul „simţiţi-vă fericiţi.” Apăsaţi-l acum şi ţineţi degetul bine apăsat pe el, indife- 
rent ce s-ar întâmpla în jurul dumneavoastră. 


DR. BEN JOHNSON 
Inlăturați stresul fiziologic din corp şi corpul va îndeplini activitățile 
pentru care a fost conceput. El se vindecă singur. 


Nu trebuie să luptaţi pentru a scăpa de o boală. Simplul proces de a lăsa gândurile 
negative să treacă va permite stării naturale de sănătate să iasă din nou la lumină în 
fiinţa dumneavoastră. lar trupul se va vindeca singur. 


MICHAEL BERNARD BECKWITH 
Am văzut rinichi regenerați. Am văzut cancer dispărut. Am văzut 
cum se îmbunătăţeşte şi cum revine vederea. 


Am purtat ochelari pentru citit timp de trei ani, înainte de a descoperi Secretul. 
Într-o seară, în timp ce urmăream cunoaşterea Secretului de-a lungul secolelor, m-am 
trezit întinzând mâna după ochelari pentru a vedea ce citeam. Şi deodată m-am oprit. 
Mi-am dat seama de ceea ce făcusem, fiind uimit ca de o străfulgerare. 

Ascultasem mesajul societăţii care susţinea că vederea slăbeşte odată cu vârsta. 


Văzusem oameni întinzându-şi braţele pentru a depărta textul şi a putea să citească 
ceva. Reflectasem la problema vederii odată cu vârsta şi o probasem în cazul meu. N- 
o făcusem deliberat, dar o făcusem. Ştiam că puteam schimba ceea ce generasem 
prin gândurile mele, astfel încât m-am imaginat imediat văzând la fel de bine ca la 
vârsta de douăzeci şi unu de ani. M-am vizualizat în restaurante întunecate, în 
avioane, în faţa computerului, citind clar şi fără efort. Şi am spus de nenumărate ori: 
„Pot să să văd clar, pot să văd bine.” Am avut sentimente de recunoştinţă şi de 
exaltare pentru că vedeam clar. În trei zile, vederea mi se restabilise şi acum nu mai 
port ochelari. Pot să văd foarte clar. 


Atunci când i-am spus doctorului Ben Johnson, unul din „învăţătorii”, din filmul 
Secretul, despre ceea ce făcusem, el mi-a spus: „Vă daţi, seama ce trebuie să se fi 
întâmplat cu ochii dumneavoastră, dacă aţi rezolvat situaţia în trei zile?” Am răspuns: 
„Nu, şi mulţumesc lui Dumnezeu că nu ştiu, deci nici nu m-am gândit la aşa ceva! Ştiu 
doar că am reuşit să o fac şi am putut să o fac repede.” (Uneori e mai bine să ai mai 
puţine informaţii!). 

Dr. Johnson eliminase din corpul său o boală „incurabilă”, astfel încât restabilirea 
vederii mele nu mi s-a părut prea importantă, comparativ cu povestea propriei sale 
minuni. De fapt, mă aşteptam ca vederea să-mi revină la normal peste noapte, prin 
urmare cele trei zile nu au constituit o minune în mintea mea. Amintiţi-vă că timpul şi 
mărimea, dimensiunile în general, nu există în Univers. Este la fel de uşor să vindeci 
un coş sau o boală. Procesul este identic: diferenţa este în mintea noastră. Prin 
urmare, dacă aţi atras vreo suferinţă, reduceţi-o mintal la dimensiunile unui coş, lăsaţi 
să treacă toate gândurile negative şi apoi concentraţi-vă asupra sănătăţii perfecte, 
asupra perfecțiunii sănătăţii. 


7.3. Nimic nu este incurabil 


DR. JOHN DEMARTINI 
Intotdeauna spun că incurabil înseamnă „vindecabil din interior”. 


Cred şi ştiu că nimic nu este incurabil. Într-un anumit moment, orice boală aşa-zis 
incurabilă s-a vindecat. În mintea mea şi în lumea pe care o creez, nu există 
„incurabil”. Există loc suficient în această lume, deci alăturaţi-vă mie şi tuturor celor 
care suntem în ea. Este lumea în care „minunile” sunt întâmplări de fiecare zi. Este o 
lume în care abundenta deplină se revarsă, în care toate lucrurile bune există acum, 
în interiorul dumneavoastră. Sună de parcă am fi în ceruri, nu-i aşa? Chiar aşa este. 


MICHAEL BERNARD BECKWITH 
Vă puteți schimba viața şi vă puteți vindeca singuri. 


MORRIS GOODMAN - scriitor şi conferenţiar internaţional 
Povestea mea a început la 10 martie 1981. Acea zi mi-a schimbat 
într-adevăr întreaga viaţă. A fost o zi pe care nu o voi uita niciodată. M- 
am prăbuşit cu un avion. Am ajuns la spital, complet paralizat. Măduva 
spinării era zdrobită, prima şi a doua vertebră cervicală erau 
fracturate, reflexul de înghiţire era blocat si nu puteam să mănânc şi 
să beau; diafragma era distrusă şi nu puteam să respir. Nu puteam 


decât să clipesc. Doctorii, fireşte, au spus că voi fi o legumă tot restul 
vieții. Tot ce puteam să fac era să Clipesc. Asta era imaginea lor 
despre mine, dar nu conta ce gândeau ei. Principalul era ce gândeam 
eu. M-am vizualizat ca fiind din nou o persoană normală, plecând pe 
picioarele mele din acel spital. 


Singurul lucru asupra căruia a trebuit să lucrez a fost mintea mea, şi 
odată ce ai mintea disponibilă, poţi restabili toate celelalte lucruri. 


Am fost conectat la un aparat de respiraţie artificială şi medicii 
spuneau că nu voi mai respira vreodată singur, fiindcă diafragma mea 
era distrusă. Dar o voce îmi tot spunea: „Respiră adânc, respiră 
adânc.” Şi în cele din urmă am fost „înțărcat” de la aparat. Nu aveau o 
explicație. Nu-mi permiteam să las în mintea mea niciun gând care m- 
ar fi putut distrage de la scopul sau de la viziunea mea. 


Îmi pusesem în gând să plec pe picioarele mele din spital înainte de 
Crăciun. Şi aşa am făcut. Am plecat din spital mergând cu cele două 
picioare ale mele. Ei spuneau că aşa ceva nu se poate. N-o să uit 
niciodată ziua aceea. 


Pentru oamenii care suferă şi au dureri în acest moment, dacă ar fi 
să-mi rezum viaţa şi să le spun ce pot face în viață, aş spune pe scurt 
în cinci cuvinte: „Omul devine ceea ce gândeşte”. 


Morris Goodman este cunoscut drept Omul Minune. Întâmplarea sa a fost aleasă 
pentru filmul Secretul, deoarece demonstrează puterea inimaginabilă şi potenţialul 
nelimitat al minţii omeneşti. Morris cunoştea puterea din lăuntrul său pentru a realiza 
ceea ce a ales să gândească. Totul este posibil. Povestea lui Morris Goodman a 
inspirat mii de oameni să gândească, să-şi imagineze şi să-şi trăiască senzaţia de 
repunere în stare de sănătate. El a transformat cea mai mare provocare a vieţii sale 
în cel mai mare dar. 


Din momentul lansării filmului Secretul, am fost copleșiți de întâmplări 
miraculoase cu toate tipurile de boli eliminate din trupurile oamenilor, după ce aceştia 
au urmărit filmul. Toate lucrurile sunt posibile atunci când crezi. 


În privinţa sănătăţii, aş dori să rămâneţi cu aceste cuvinte însufleţitoare ale 
doctorului Ben Johnson: „Intrăm acum în epoca medicinii energetice. Totul în Univers 
are o frecvenţă şi tot ce aveţi de făcut este să schimbaţi frecvenţa ori să creaţi o 
frecvenţă opusă. lată cât este de uşor să schimbi orice în lume, fie că e vorba de 
probleme legate de boală sau de emoţii, fie de orice alt lucru. Este ceva extraordinar. 
Este cel mai important lucru pe care l-am descoperit vreodată.” 


7.4. Secretul pe scurt 


e Efectul placebo este un exemplu al legii atracției în acţiune. Atunci când un 
pacient crede cu adevărat că tableta este leacul, el primeşte ceea ce crede şi se 
vindecă. 


e „Concentrarea pe sănătatea perfectă” este ceva ce putem face toţi în 
profunzimea ființei noastre, în ciuda tuturor lucrurilor care se pot întâmpla în 
afara noastră. 


e Râsul atrage bucuria, elimină negativitatea şi duce la vindecări miraculoase. 


° Boala este ținută în corp de gând, prin observarea bolii şi prin atenția 
acordată stării de boală. Dacă se întâmplă să nu vă simtiti bine, nu vorbiti despre 
asta, altfel situația se va agrava. Dacă ascultați oamenii vorbind despre boala lor, 
adăugaţi energie bolii. Mai bine, schimbaţi discuția către lucruri bune şi trimiteţi 
gânduri puternice, vizualizându-i pe acei oameni în stare de sănătate deplină. 

e Credinţele privind îmbătrânirea sunt doar în minţile noastre, deci să 


eliminăm acele gânduri din conştiinţa noastră. Să ne concentrăm pe sănătatea 
perfectă şi pe tinereţea fără bătrâneţe. 


e Nu ascultați mesajele societății privind bolile şi îmbătrânirea. Mesajele 
negative nu vă folosesc. 


8. Secretul în slujba lumii 


LISA NICHOLS 

Oamenii au tendința să privească lucrurile pe care le vor şi să 
spună: „Da, îmi place acest lucru, îl vreau.” Totuşi, ei privesc lucrurile 
pe care nu le vor şi le acordă la fel de multă energie, dacă nu chiar mai 
multă, cu ideea că le pot înlătura, le pot elimina, le pot uita. in 
societatea noastră, ne mulțumim să luptăm cu asemenea lucruri. 
Luptăm împotriva cancerului, împotriva sărăciei, împotriva războiului, 
împotriva drogurilor, împotriva terorismului, împotriva violenței. Avem 
tendința să luptăm împotriva oricărui lucru pe care nu-l dorim, care dă 
naştere de fapt mai mult decât unei lupte. 


HALE DWOSKIN - profesor şi autor al lucrării Metoda Sedona 
Noi creăm orice lucru asupra căruia ne concentrăm. Prin urmare, 
dacă suntem furioşi, de exemplu, din cauza unui război care continuă, 
din cauza unei dispute sau a unei suferințe, noi adăugăm energia 
noastră fenomenului respectiv. Ne străduim, şi doar acest lucru 
creează rezistenţă. 


„Lucrurile cărora le rezistați persistă.” 
Carl (Gustav) Jung (1875-1961) 


BOB DOYLE 
Motivul pentru care lucrurile cărora le rezistați persistă este că, 
dacă opuneți rezistență unui lucru, spuneți: „Nu, nu vreau acest lucru, 
fiindcă mă face să mă simt în felul ăsta - felul în care mă simt acum.” 
Prin urmare, manifestati o emoție puternică: „Nu-mi place deloc 
senzația asta”, şi atunci situaţia se întoarce împotriva dumneavoastră. 


Rezistenţa faţă de un anumit lucru este ca şi cum am încerca să schimbăm 
imaginile exterioare după ce au fost emise. Este o încercare inutilă, zadarnică. 
Trebuie să pornim din interior şi să emitem un nou semnal cu gândurile şi 
sentimentele noastre, pentru a crea noile imagini. 


Atunci când rezistaţi lucrurilor care au apărut, adăugaţi mai multă energie şi mai 
multă putere acelor imagini care nu vă plac şi atrageţi mai multe astfel de imagini cu 
mare viteză. Evenimentul sau circumstanţele se pot doar amplifica, pentru că asta 
este legea Universului. 


JACK CANFIELD 
Mişcările împotriva războiului generează mai multe războaie. 
Mişcările împotriva drogurilor creează în realitate mai multe droguri. 
Fiindcă ne concentrăm asupra lucrurilor pe care nu le vrem - drogurile! 


LISA NICHOLS 
Oamenii cred că, dacă dorim cu adevărat să eliminăm ceva, trebuie 
să ne concentrăm asupra acelui lucru. Ce rost are să acordăm toată 
energia unei anumite probleme, în loc să ne concentrăm asupra 
încrederii, iubirii, vieţii în belşug, educației sau păcii? 


JACK CANFIELD 
Maica Teresa era genială. Ea spunea: „Nu voi participa niciodată la 
o adunare populară împotriva războiului. Dacă organizați o adunare 
populară pentru pace, invitaţi-mă.” Ea ştia. Ea înțelegea Secretul. 
Uitaţi-vă ce a manifestat ea în lume. 


HALE DWOSKIN 

Prin urmare, dacă sunteți impotriva războiului, mai bine manifestati- 
vă pentru pace. Dacă luptaţi împotriva foametei, luptați ca oamenii să 
aibă hrană mai mult decât suficientă. Dacă sunteți împotriva unui 
anumit politician, manifestaţi-vă în favoarea oponentului său. Adesea 
alegerile tind să încline în favoarea unei persoane împotriva căreia 
oamenii se manifestă cu adevărat, fiindcă acea persoană reuşeşte să 
mobilizeze toată energia, concentrarea şi interesul. 


Toate lucrurile din această lume încep cu un gând. Lucrurile mari şi importante 
devin mai mari şi mai importante pentru că mai mulţi oameni le consacră gândurile, 
după ce au apărut. Apoi acele gânduri şi emoţii păstrează evenimentul în existenţa 
noastră şi îl amplifică. Dacă ne deconectăm mintea de la acel eveniment şi ne 
concentrăm în schimb asupra dragostei, el ar putea să nu mai existe. Ar putea să se 
evapore şi să dispară. 


„Amintiți-vă, şi aceasta este una din cele mai dificile, dar şi din 
cele mai minunate afirmaţii pe care le puteți face. Amintiţi-vă că, 
indiferent cât este de greu, indiferent unde este, indiferent cine este 
afectat, nu aveți alt pacient în afară de dumneavoastră; nu aveți 
altceva de făcut decât să vă convingeti de adevărul pe care doriţi 
să-l vedeţi manifestat.” 

Charles Haanel 


JACK CANFIELD 
Este foarte bine să observați ceea ce nu vă place, fiindcă vă permite 
să spuneţi prin opoziţie: „Asta doresc.” Dar de fapt, cu cât vorbiţi mai 
mult despre ceea ce nu vreți, sau despre cât de rău este, citiţi tot 
timpul despre acel fenomen şi apoi spuneţi cât de groaznic este - ei 
bine, creați condiţii pentru amplificarea fenomenului. 


Nu puteţi ajuta lumea să fie mai bună concentrându-vă asupra lucrurilor negative. 
In timp ce vă îndreptaţi atenţia către evenimentele negative din lume, nu numai că le 
alimentaţi, dar mai şi aduceţi, în acelaşi timp, lucruri negative în propria viaţă. 


Atunci când au apărut imaginile unui lucru pe care nu îl doriţi, rolul dumneavoastră 
este să vă schimbaţi modul de gândire şi să emiteţi un nou semnal. Dacă este vorba 
de o situaţie la nivel mondial, nu înseamnă că sunteţi lipsiţi de putere. Aveţi întreaga 
putere. Concentraţi-vă pe bucuria fiecărei fiinţe. Concentraţi-vă pe o abundență de 
hrană. Generaţi gânduri puternice privind ceea ce doriţi. Aveţi capacitatea să dăruiţi 
atât de mult lumii emițând sentimente de dragoste şi senzaţii de bine, în ciuda celor 
întâmplate în jurul dumneavoastră. 


JAMES RAY 
De foarte multe ori, oamenii îmi spun: „Ei bine, James, trebuie să fiu 
informat.” Poate că trebuie să fiti informaţi, însă nu trebuie să fiţi 
inunaați, copleşiți. 


Atunci când am descoperit Secretul, am luat hotărârea să nu mai urmăresc deloc 
ştirile şi să nu mai citesc ziarele, fiindcă nu mă fac să mă simt bine. Agenţiile de ştiri, 
emisiunile de ştiri de la radio şi televiziune şi ziarele nu trebuie învinovăţite pentru că 
transmit „veşti proaste”. Fiind o comunitate globală, noi suntem răspunzători pentru 
această situaţie. Cumpărăm mai multe ziare atunci când o catastrofă, o dramă 
colectivă uriaşă apare pe prima pagină. Audienţa posturilor de ştiri creşte vertiginos 
când are loc un dezastru la nivel naţional sau internaţional. Prin urmare, ziarele şi 
agenţiile de ştiri ne furnizează mai multe ştiri negative, fiindcă noi, ca societate, asta 
spunem că vrem. Media constituie numai efectul, cauza suntem noi. Este doar legea 
atracției în acţiune! 


Agenţiile şi redacţiile de ştiri şi ziarele vor schimba ceea ce ne oferă atunci când 
vom emite un nou semnal şi ne vom concentra asupra lucrurilor pe care le dorim. 


MICHAEL BERNARD BECKWITH 
Invătati să deveniți calmi şi îndepărtaţi-vă atenția de la ceea ce nu 
doriţi şi de la toată încărcătura emoțională respectivă, îndreptați-vă în 
schimb atenția asupra lucrurilor pe care doriți să le trăiţi... Energia 
„curge” acolo unde ne îndreptăm atenția. 


„Gândiţi cu adevărat şi gândurile voastre vor potoli foamea 
lumii.” 
Horatius Bonar (1808-1889) 


Aţi început să vedeţi puterea fenomenală pe care o aveţi în această lume, doar 
prin simpla dumneavoastră existenţă? Pe măsură ce vă concentrați asupra lucrurilor 
bune, vă simţiţi bine, şi veţi face ca mai multe lucruri bune să se întâmple în lume. În 
acelaşi timp, veţi atrage mai multe lucruri bune în propria viaţă. Atunci când vă simţiţi 
bine, contribuiţi la elevarea propriei vieţi, dar şi a lumii întregi! 


Legea este perfecțiunea în acţiune. 
DR. JOHN DEMARTINI 


Întotdeauna spun: atunci când vocea şi viziunea din interior devin 
mai profunde, mai clare şi mai puternice decât opiniile din afară, 


sunteţi stăpânii propriei vieți! 


LISA NICHOLS 
Nu aveţi sarcina să schimbaţi lumea şi oamenii din jurul 
dumneavoastră. Sarcina dumneavoastră este să urmați curentul din 
miezul Universului şi să-l sărbătoriţi în interiorul lumii existente. 


Sunteţi stăpânul propriei vieţi, iar Universul răspunde la fiecare „poruncă” a 
dumneavoastră. Nu vă lăsaţi fermecaţi de imaginile care au apărut, dacă nu sunt 
ceea ce doriţi. Asumaţi-vă răspunderea pentru ele, nu le luaţi însă prea în serios dacă 
puteţi, şi lăsaţi-le să se ducă. Apoi generaţi gânduri noi despre ceea ce doriţi, trăiţi 
senzațiile corespunzătoare şi fiţi recunoscători pentru acest lucru. 


8.1. Universul este îmbelşugat 


DR. JOE VITALE 
Una din întrebările care mi se pune tot timpul este următoarea: 
Dacă fiecare om foloseşte Secretul şi toți tratează Universul ca pe un 
catalog, nu vom ajunge să epuizăm „mărfurile”? Oare nu va da fiecare 
năvală, iar banca va ajunge să dea faliment? 


MICHAEL BERNARD BECKWITH 
Frumuseţea în legătură cu învățătura Secretului este că avem mai 
mult decât suficient pentru fiecare. 


Există o minciună care acționează ca un virus în mințile oamenilor. 
Și această minciună este următoarea: „Nu există destule bunuri pentru 
toți. Sunt lipsuri, avem limitări şi asta pentru că nu avem suficiente 
bunuri.” lar această minciună îi face pe oameni să trăiască cu teamă, 
să fie lacomi, să fie zgârciţi. Şi aceste gânduri de teamă, de lăcomie, 
de zgârcenie şi de sărăcie devin experienţa lor de viaţă. Prin urmare, 
omenirea a înghiţit o pilulă de coşmar. 


Adevărul este că avem bunuri mai mult decât suficiente. Avem idei 
creatoare mai multe decât ne trebuie. Avem putere mai mult decât 
suficientă. Avem iubire mai mult decât suficientă. Avem bucurie mai 
mult decât suficientă. Toate acestea încep să apară atunci când 
mintea devine conştientă de natura sa infinită. 


Pentru a gândi nu este de ajuns să privim imaginile exterioare şi să credem că 
totul vine din exterior. Atunci când procedaţi aşa, veţi vedea mai mult ca sigur lipsuri 
şi limitări. Acum ştiţi că nimic nu apare din exterior şi că orice lucru vine mai întâi din 
ceea ce gândim şi simţim în lăuntrul nostru. Mintea este puterea creatoare a tuturor 
lucrurilor. Deci cum ar putea să lipsească ceva? Este imposibil. Capacitatea gândirii 
este nelimitată, iar lucrurile pe care le puteţi crea prin gândire sunt nelimitate. Şi e 
valabil pentru fiecare dintre noi. Când știți cu adevărat acest lucru, gândiţi cu o minte 
conştientă de natura sa infinită. 


JAMES RAY 
Orice mare învățător care a călcat vreodată pe această planetă v-a 
spus că viaţa a fost creată pentru belşug. 


„Esența acestei legi este că trebuie să gândiţi abundența, să 
vedeți abundența, să trăiţi senzația de abundență, să credeti în 
abundență. Nu lăsaţi niciun gând de limitare să vă pătrundă în 
minte.” 

Robert Collier 


JOHN ASSARAF 
Și chiar atunci când credem că resursele se împuținează, găsim 
resurse noi cu care putem realiza aceleaşi lucruri. 


Povestea adevărată a unei echipe de petrolişti din Belize este un exemplu plin de 
inspiraţie privind puterea minţii omeneşti de a aduce la lumină noi resurse. Directorii 
de la Belize Natural Energy Limited au fost instruiți de eminentul Dr. Tony Quinn, 
specialist în fiziologie umanistă. Având pregătirea mentală modelată de Dr. Quinn, 
directorii aveau încredere că imaginea lor mentală de a transforma Belize într-o ţară 
producătoare de petrol va deveni realitate. Au făcut un pas curajos înainte atunci 
când au efectuat foraje în zona numită Priveliştea Spaniolă şi, în mai puţin de un an, 
visul şi viziunea lor au devenit realitate. Belize Natural Energy Limited a descoperit 
petrol de cea mai bună calitate şi în cantitate foarte mare, acolo unde alte cincizeci 
de companii nu reuşiseră să găsească nimic. Belize a devenit o ţară producătoare de 
petrol deoarece o echipă de oameni extraordinari a avut încredere în puterea 
nelimitată a minţii lor. 


Nimic nu este limitat - nici resursele, nici orice altceva. Există limite doar în mintea 
omenească. Atunci când ne deschidem minţile către puterea creatoare nelimitată, 
putem genera abundență şi putem vedea şi experimenta o lume complet nouă. 


DR. JOHN DEMARTINI 
Chiar dacă spunem că ducem lipsă de ceva, o facem pentru că nu 
avem o viziune suficient de deschisă şi nu vedem ce se află în jurul 
nostru. 


DR. JOE VITALE 
Ştiţi că atunci când oamenii încep să trăiască „din inimă” şi fac ceea 
ce doresc, ei nu năzuiesc la aceleaşi lucruri. Asta este frumusețea. Nu 
toți dorim să avem automobile BMW. Nu dorim toți aceeaşi persoană. 
Nu dorim toți aceleaşi experiențe. Nu dorim toți aceleaşi haine. Nu 
dorim toți... (completaţi dumneavoastră spațiul liber). 


Sunteţi aici, pe această planetă minunată, înzestrați cu această putere 
extraordinară de a vă crea propria viaţă! Nu există limite în privinţa propriei creaţii, 
deoarece capacitatea de a gândi este nelimitată! Însă nu puteţi crea vieţile altora în 
locul lor. Nu puteţi gândi pentru ei, iar dacă încercaţi să impuneţi altora propriile 


păreri nu veţi atrage către dumneavoastră decât forţe de acelaşi fel. Prin urmare, 
lăsaţi-i pe toţi ceilalţi să-şi creeze viaţa pe care şi-o doresc. 


MICHAEL BERNARD BECKWITH 
Există destule bunuri pentru fiecare. Dacă credeţi acest adevăr, 
dacă îl puteți vedea, dacă actionati din perspectiva lui, vi se va arăta. 
Acesta este adevărul. 


„Dacă resimţiți vreo lipsă, dacă aţi căzut pradă sărăciei sau bolii, 
înseamnă că nu credeti sau că nu înțelegeţți puterea pe care o 
detineti. Nu e o problemă ca Universul să vă dăruiască. El oferă 
orice oricui - nu există favoritism.” 

Robert Collier 


Universul oferă toate lucrurile tuturor oamenilor, prin legea atracției. Aveţi 
capacitatea de a alege ceea ce doriţi să experimentați. Vreţi să fie suficiente bunuri 
pentru dumneavoastră şi pentru fiecare din ceilalţi? Atunci alegeţi acest gând şi ştiţi: 
„Toate sunt din belşug.” „Există provizii nelimitate.” „Este atâta măreție.” Fiecare 
dintre noi are capacitatea de a se bucura de proviziile nelimitate şi nevăzute, prin 
gândurile şi sentimentele noastre şi le putem aduce în viaţa noastră. Aşadar, alegeţi 
pentru Dumneavoastră, fiindcă sunteţi singura persoană care poate face acest lucru. 


LISA NICHOLS 

Orice doriți - toată bucuria, iubirea, belșugul, prosperitatea, fericirea 
- se află acolo, pregătite să puteți lua o parte din ele. Şi să fiti însetaţi 
de ele şi să le doriţi. lar atunci când doriţi şi vă manifestati cu ardoare, 
Universul vă va pune la dispoziţie orice lucru doriţi. Recunoasteti 
lucrurile frumoase şi minunate din jurul dumneavoastră, binecuvântați- 
le şi prețuiţi-le. Pe de altă parte, nu vă cheltuiţi energia să găsiți 
vinovății ori să vă plângeți de lucrurile care nu merg aşa cum ați dori. 
Primiti cu bucurie tot ce doriţi pentru a putea să primiţi şi mai mult. 


Cuvintele înțelepte ale Lisei, „să preţuiţi şi să binecuvântaţi” lucrurile din jurul 
dumneavoastră, valorează cât greutatea lor în aur. Preţuiţi şi binecuvântaţi orice lucru 
din viaţa dumneavoastră! Atunci când preţuiţi sau binecuvântaţi, sunteţi pe cea mai 
înaltă frecvenţă a iubirii. În Biblie, evreii obişnuiau să binecuvânteze pentru 
dobândirea sănătăţii, bunăstării şi fericirii. Ei cunoşteau puterea binecuvântării. 
Pentru mulţi oameni, singurul moment în care ei obişnuiesc să binecuvânteze este 
atunci când cineva strănută,? astfel încât nu au folosit una din cele mai mari puteri în 
avantajul lor, pe deplin. Dicţionarul defineşte binecuvântarea drept „invocarea graţiei 
divine pentru a primi bunăstare şi prosperitate”. Incepeţi deci chiar acum să invocaţi 
puterea binecuvântării în viaţa dumneavoastră şi binecuvântaţi orice şi pe oricine. La 
fel cu prețuirea, fiindcă atunci când preţuiţi pe cineva sau ceva, dăruiţi iubire şi, în 
timp ce emiteţi acea frecvenţă minunată, ea se va întoarce multiplicată de sute de 
ori. 


3 În limba engleză, God Bless You = Dumnezeu să vă binecuvânteze (n. tr.) 


Preţuirea şi binecuvântarea anihilează orice negativitate; prin urmare, preţuiţi-vă 
şi binecuvântaţi-vă duşmanii. Dacă vă blestemaţi duşmanii, blestemul se va întoarce 
şi vă va afecta pe dumneavoastră. Dacă îi preţuiţi şi îi binecuvântaţi, veţi anihila 
orice negativitate şi orice neînțelegere, iar „iubirea” preţuirii şi binecuvântării se va 
întoarce amplificată. Preţuind şi binecuvântând, veţi simţi că treceţi pe o nouă 
frecvenţă, primind ca feedback numai senzaţii de bine. 


DR. DENIS WAITLEY 
Cei mai mulţi dintre conducătorii din trecut au pierdut o importantă 
componentă a Secretului, care însemna delegarea şi împărțirea 
autorității şi puterii cu alţii. 
Aceasta este cea mai bună perioadă din istorie în care merită să 
trăim. Este pentru prima dată când avem puterea de a avea 
cunoaşterea „la degetul mic”. 


Cu această cunoaştere, deveniți conştienţi de adevărul lumii şi de dumneavoastră 
înşivă. Cele mai importante înţelegeri intuitive privind lumea, facilitate de 
cunoaşterea Secretului, au provenit din învăţăturile lui Robert Collier, Prentice 
Mulford, Charles Haanel şi Michael Bernard Beckwith. Odată cu înţelegerea, vine 
libertatea deplină. Sper cu adevărat că puteţi să ajungeţi la această libertate. Dacă 
puteţi, atunci prin propria existenţă şi prin puterea gândurilor dumneavoastră veţi 
aduce cel mai mare bine acestei lumi şi viitorului omenirii. 


8.2. Secretul pe scurt 


e Atrageți lucrurile cărora le rezistaţi, fiindcă sunteţi puternic concentrați 
asupra lor din punct de vedere emoțional. Pentru a schimba ceva, emiteţi un nou 
semnal în armonie cu gândurile şi trăirile dumneavoastră lăuntrice. 


e Nu puteţi ajuta lumea concentrându-vă asupra lucrurilor negative. În timp ce 
vă concentrați asupra evenimentelor negative, nu numai că le furnizaţi energie, 
dar aduceţi şi mai multe lucruri negative în viata dumneavoastră. 


e În loc să vă concentrati pe problemele lumii, acordați atenţie şi energie 
încrederii, iubirii, belşugului, educației şi păcii. 

e Nu vom epuiza niciodată lucrurile bune, fiindcă sunt mai mult decât 
suficiente pentru fiecare. Viaţa presupune abundență. 


e Aveţi capacitatea de a accesa aceste provizii nelimitate, prin gândurile şi 
sentimentele dumneavoastră, şi de a le aduce în propria viață. 


e Prețuiţi şi binecuvântați toate lucrurile din lume şi veţi anihila negativitatea 
şi neînțelegerile, trecând astfel pe cea mai înaltă frecvenţă - cea a iubirii. 


9. Secretul în slujba 
dumneavoastră 


DR. JOHN HAGELIN 
Atunci când privim în jurul nostru, chiar la propriile noastre corpuri, 
ceea ce vedem este doar vârful aisbergului. 


BOB PROCTOR 
Gândiţi-vă la asta o clipă. Priviţi-vă mâna. Pare solidă, dar nu este 
cu adevărat. Dacă aţi pune-o la un microscop puternic, ati vedea o 
masă de energie vibrâna. 


JOHN ASSARAF 
Toate sunt făcute din exact acelaşi lucru, fie că e vorba de mâna 
dumneavoastră, de ocean sau de o stea. 


DR. BEN JOHNSON 

Totul este energie şi permiteţi-mi să vă ajut să înțelegeţi asta doar 
un pic. E Universul, galaxia noastră, planeta noastră, apoi ființele 
individuale, iar în interiorul corpurilor lor sunt sisteme de organe, 
organe, celule, molecule, atomi. Şi apoi este energia. Deci există o 
mulțime de nivele la care să ne gândim, dar totul în Univers este 
energie. 


Atunci când am descoperit Secretul, voiam să ştiu ce înţelege ştiinţa, şi mai ales 
fizica, în privinţa acestei cunoaşteri. Ceea ce am descoperit a fost absolut uluitor. 
Unul din lucrurile cele mai palpitante pentru cei care trăiesc în vremea noastră este 
că descoperirile din fizica cuantică şi noua ştiinţă sunt în deplină armonie cu 
învăţăturile Secretului şi cu ceea ce au ştiut toţi marii învăţători de-a lungul istoriei. 


Nu am studiat niciodată ştiinţele sau fizica la şcoală şi totuşi, atunci când am citit 
unele cărţi complicate despre fizica cuantică, le-am înţeles perfect, fiindcă doream să 
le înţeleg. Studierea fizicii cuantice m-a ajutat să dobândesc o înţelegere mai 
profundă a Secretului, la nivel energetic. Pentru mulţi oameni, credinţa lor este 
întărită atunci când văd corelaţia perfectă dintre cunoaşterea Secretului şi teoriile noii 
ştiinţe. 


Permiteţi-mi să vă explic cum sunteţi cel mai puternic turn de transmisie din 
Univers. În cuvinte simple, orice energie vibrează pe o anumită frecvenţă. Fiind 
constituiți din energie, şi dumneavoastră vibraţi la o anumită frecvenţă, iar frecvenţa 
este determinată în orice moment de ceea ce gândiţi şi simţiţi. Toate lucrurile pe care 
le doriţi sunt făcute din energie şi ele vibrează. Totul este energie. 


lată factorul ieşit din comun. Atunci când vă gândiţi la ceea ce doriţi şi emiteţi 
acea frecvenţă, faceţi astfel încât energia lucrului dorit să vibreze la acea frecvenţă şi 
să vi-l aducă! In timp ce vă concentrați pe ceea ce vreţi, schimbaţi vibrația atomilor 


acelui lucru şi îi faceţi să vibreze pentru Dumneavoastră. Motivul pentru care sunteţi 
cel mai puternic turn de transmisie din Univers este că v-a fost dată puterea de a vă 
concentra energia prin propriile gânduri şi de a schimba vibraţiile lucrurilor asupra 
cărora vă concentrați, atrăgând în mod magic acel lucru către dumneavoastră. 


Când vă gândiţi şi simţiţi acele lucruri bune pe care le doriţi, vă acordaţi imediat la 
acea frecvenţă, care, la rândul ei, face ca energia tuturor acelor lucruri să vibreze 
pentru dumneavoastră şi să apară în viaţa dumneavoastră. Legea atracției afirmă că 
lucrurile asemănătoare se atrag. Sunteţi un magnet de energie, astfel încât energizaţi 
totul către propria viaţă şi, de asemenea, vă energizaţi către lucrurile pe care le doriţi. 
Fiinţele umane îşi gestionează propria energie magnetică, fiindcă nimeni în afara lor 
nu poate gândi sau simţi în locul lor, iar gândurile şi sentimentele sunt cele care 
generează frecvențele. 


Cu aproape o sută de ani în urmă, fără să beneficieze de toate descoperirile 
ştiinţifice din ultimul secol, Charles Haanel ştia cum funcţionează Universul. 


„Spiritul Universal nu este doar inteligență, ci şi substanţă, iar 
această substanţă este forța de atracţie care face ca electronii, prin 
legea atracției, să formeze atomi; la rândul lor, prin aceeaşi lege, 
atomii sunt făcuţi să formeze molecule; moleculele iau forma 
obiectelor şi descoperim astfel că legea este forța creatoare care se 
află în spatele oricărei manifestări, nu doar a atomilor, ci şi a 
cuvintelor, a Universului, a oricărei forme pe care imaginaţia o 
poate concepe.” 

Charles Haanel 


BOB PROCTOR 
Indiferent în ce oraş locuiti, aveti destulă putere în propriul corp, 
putere potenţială pentru a ilumina întregul oraş timp de aproape o 
săptămână. 


„Pentru a conştientiza această putere, trebuie să deveniți un „fir 
viu”. Universul este firul viu. El transportă putere suficientă pentru a 
face faţă oricărei situații din viața fiecărei ființe individuale. Atunci 
când mintea individuală atinge Mintea Universală, ea primeşte toată 
puterea acesteia.” 

Charles Haanel 


JAMES RAY 

Majoritatea oamenilor se definesc prin acest corp finit, dar nu 
sunteți un corp finit. Chiar şi priviți la microscop, sunteţi un câmp de 
energie. Ceea ce ştim despre energie este că: Vă duceti la un 
specialist în fizică cuantică şi îl întrebaţi: „Ce creează lumea?” lar el 
sau ea vă va răspunde: „Energia.“ Ei bine, descrieţi energia. „Ea nu 
poate fi creată sau distrusă, a existat dintotdeauna, tot ce a existat 
vreodată există întotdeauna, îşi schimbă doar forma, prin formă şi în 
afara formei.” Vă duceti la un teolog şi îi puneti întrebarea: „Ce a creat 


Universul?” lar el sau ea vă va spune: „Dumnezeu. ” Ei bine, descrieţi-l 
pe Dumnezeu. „A existat dintotdeauna, nu poate fi creat sau distrus, 
tot ce a existat vreodată va exista întotdeauna, trecând mereu dintr-o 
formă în alta, prin formă sau în afara formei.” Vedeţi, este aceeaşi 
descriere, doar terminologia este diferită. 


Prin urmare, dacă credeţi că sunteți acest „trup de carne” care se 
deplasează, mai gândliţi-vă. Sunteţi o ființă spirituală! Sunteţi un câmp 
de energie, care funcţionează într-un câmp de energie mai amplu. 


Cum fac toate astea din dumneavoastră o fiinţă spirituală? Pentru mine, răspunsul 
la această întrebare este una din cele mai extraordinare părţi din învăţăturile 
Secretului. Sunteţi energie şi energia nu poate fi creată sau distrusă. Energia îşi 
schimbă doar forma. Asta înseamnă că şi Dumneavoastră sunteţi o formă! Adevărata 
esenţă a Dumneavoastră, energia pură a Dumneavoastră, a existat dintotdeauna şi 
va exista întotdeauna. Niciodată nu veţi putea să nu existaţi. 


La nivel profund, ştiţi acest lucru. Vă puteţi imagina neexistând? În ciuda tuturor 
lucrurilor pe care le-aţi văzut şi le-aţi trăit în viaţă, vă puteţi imagina neexistând? Nu 
vă puteţi imagina, fiindcă este imposibil. Sunteţi energie eternă. 


9.1. Unica minte universală 


DR. JOHN HAGELIN 

Mecanica cuantică o confirmă. Cosmologia cuantică confirmă că 
Universul apare în esență din gând şi că toată materia din jurul nostru 
nu este decât gândire precipitată, materializată. În ultimă instanţă, noi 
suntem sursa Universului, şi atunci când înțelegem această putere 
direct din experiență, putem începe să ne exercităm autoritatea, şi să 
realizăm din ce în ce mai mult. Creati orice. Cunoaşteţi orice din 
interiorul câmpului propriei conştiinţe, care în cele din urmă este 
conştiinţa Universală ce face Universul să funcţioneze. 


Aşadar, în funcție de felul în care folosim această putere, pozitiv sau 
negativ, noi creăm starea de sănătate a trupului şi a mediului în care 
trăim. Deci noi suntem creatorii, nu numai ai propriului destin, ci, în 
ultimă instanță, ai destinului Universal. Noi suntem creatorii 
Universului. Prin urmare, într-adevăr, nu există limită pentru 
potențialul uman. Depinde doar de gradul în care recunoaştem acea 
dinamică profundă şi o exersăm, de gradul în care ne utilizăm puterea. 
Și asta, din nou, depinde cu adevărat de nivelul la care gândim. 


Unii dintre cei mai mari învăţători şi unele din entităţile întrupate au descris 
Universul în acelaşi fel ca Dr. Hagelin, spunând că tot ce există este Unica Minte 
Universală şi nu putem găsi nici un loc în care Unica Minte să nu existe. Există în orice 
lucru. Unica Minte este numai inteligenţă, numai înţelepciune, numai perfecţiune şi 
este orice şi oriunde în acelaşi timp. Dacă totul este Unica Minte Universală şi există 
pe deplin oriunde, atunci ea se află în totalitate în Dumneavoastră! 


Permiteţi-mi să vă ajut să înţelegeţi ce înseamnă acest lucru pentru 
dumneavoastră. Înseamnă că orice posibilitate există deja. Toată cunoaşterea, toate 
descoperirile şi toate invențiile viitorului se află în Mintea Universală ca posibilităţi, 
aşteptând ca mintea omenească să le aducă la lumină. Orice creaţie şi orice invenţie 
din istorie a fost extrasă din Mintea Universală, inventatorul fiind sau nu conştient de 
acest lucru. 


Şi cum se extrage? Prin conştientizare şi prin folosirea imaginaţiei extraordinare. 
Priviţi în jur la nevoile care aşteaptă să fie satisfăcute. Imaginaţi-vă că aţi avea o 
mare invenţie, care ar putea face asta, apoi imaginaţi-vă şi gândiţi-vă la realizarea ei. 
Nu trebuie să realizaţi descoperirea sau invenţia. Mintea Supremă reţine această 
posibilitate. Tot ce trebuie să faceţi este să păstraţi în minte rezultatul final şi să vă 
închipuiţi satisfacerea acelei nevoi şi veţi contribui la împlinirea ei. Pe măsură ce veţi 
cere, veţi trăi senzaţia şi veţi crede, veţi primi. Există o rezervă nelimitată de idei care 
aşteaptă să le captaţi şi să le aduceţi la lumină. Deţineţi totul în propria conştiinţă. 


„Mintea Divină este unica şi singura realitate.” 
Charles Fillmore 


JOHN ASSARAF 
Noi toţi suntem interconectați. Doar că nu vedem asta. Nu există „în 
afară” şi „înăuntru”. Toate lucrurile şi fenomenele din Univers sunt 
interconectate. Există doar un câmp de energie. 


Aşadar, oricum l-am privi, rezultatul rămâne acelaşi. Toţi suntem Unu. Sunteţi cu 
toţii conectaţi şi suntem toţi parte din Unicul Câmp ele Energie sau Unica Minte 
Supremă, sau Conştiinţa Unică, sau Unica Sursă Creatoare. Numiţi cum vreţi această 
situaţie, dar toţi suntem Unu. 


Dacă vă gândiţi la legea atracției acum, în condiţiile în care toţi suntem Unu, îi veţi 
vedea perfecțiunea absolută. Veţi înţelege de ce gândurile dumneavoastră negative 
despre altcineva se vor întoarce afectându-vă doar pe Dumneavoastră. Noi suntem 
Unu! Nu puteţi fi vătămaţi decât dacă chemaţi răul prin emiterea unor gânduri şi 
sentimente negative. Liberul arbitru v-a fost dat pentru a alege, dar atunci când 
generaţi gânduri şi sentimente negative, vă separați singuri de Unicul şi Preabunul. 
Gândiţi-vă la orice emoție negativă pe care aţi trăit-o şi veţi descoperi că oricare din 
ele porneşte din teamă. Ele provin din gândurile de separare şi din faptul că vă 
vizualizaţi separați de ceilalţi. 


Competiţia este un exemplu de separare. În primul rând, atunci când vă gândiţi la 
competiţie, asta vine dintr-o mentalitate de sărăcie, de lipsă, ca şi cum aţi spune că 
există rezerve limitate. Spuneţi că nu există suficiente bunuri pentru fiecare, prin 
urmare trebuie să ne luăm la întrecere şi să luptăm pentru a dobândi lucrurile pe care 
le dorim sau de care avem nevoie. Atunci când ne luăm la întrecere, nu putem câştiga 
niciodată, chiar dacă putem crede că învingem. Prin legea atracției, în timp ce vă luaţi 
la întrecere, veţi atrage mai mulţi oameni şi mai multe circumstanţe care vor intra în 
competiţie împotriva dumneavoastră, în orice aspect al vieţii, iar în cele din urmă veţi 
pierde. Toţi suntem Unu, deci atunci când vă luaţi la întrecere, intraţi în competiţie 
împotriva Dumneavoastră. Trebuie să eliminaţi competiţia din mintea dumneavoastră 


şi să deveniți o minte creatoare. Concentraţi-vă doar asupra visurilor şi viziunilor 
dumneavoastră şi scoateţi din ecuaţie orice gând de competiţie. 


Universul este rezerva Universală şi furnizorul oricărui lucru. Orice lucru vine din 
Univers şi vă este furnizat prin oameni, circumstanţe şi evenimente, în conformitate 
cu legea atracției. Gândiţi-vă la legea atracției ca fiind legea furnizării bunurilor. Este 
legea care vă permite să aveţi acces la rezervele infinite. Atunci când emiteţi frec- 
venţa perfectă a ceea ce doriţi, oamenii perfecţi, circumstanţele şi evenimentele 
necesare vor fi atrase spre dumneavoastră şi bunurile dorite vă vor fi livrate! 


Nu oamenii vă dau lucrurile pe care le doriţi. Dacă aveţi această falsă credinţă, 
veţi trăi în lipsuri, fiindcă priviţi lumea exterioară şi oamenii ca rezerve, ca furnizori. 
Adevărata rezervă este câmpul invizibil, indiferent că îl numiţi Univers, Mintea 
Supremă, Dumnezeu, Inteligența Infinită, sau în orice alt fel. Ori de câte ori primiţi 
ceva, amintiţi-vă că aţi atras acel bun prin legea atracției şi intrând pe frecvenţa şi în 
armonie cu Rezerva Universală. Inteligența Universală, care guvernează totul, 
mobilizează oameni, circumstanţe şi evenimente pentru a vă dărui acel lucru, pentru 
că aceasta e legea. 


LISA NICHOLS 
Adeseori ne frământăm mintea cu ceea ce numim trupul nostru şi 
ființa noastră fizică. Trupul doar vă găzduieşte spiritul. lar spiritul 
dumneavoastră este atât de mare încât umple un spațiu. Sunteţi viață 
eternă. Sunteţi Dumnezeu manifestat în formă omenească, făcuți 
pentru perfecțiune. 


MICHAEL BERNARD BECKWITH 
Bazându-ne pe Sfânta Scriptură, am putea spune că suntem făcuți 
după chipul şi asemănarea lui Dumnezeu, Am putea spune că suntem 
o altă cale prin care Universul devine conştient de sine. Am putea 
spune că suntem câmpul infinit al posibilităţii dezvăluite. Toate 
acestea ar fi adevărate. 


„Nouăzeci şi nouă la sută din cine sunteți şi din ce sunteţi este 
invizibil şi de neatins.” 
Richard Buckminster Fuller (1895-1983) 


Sunteţi Dumnezeu într-un trup fizic. Sunteţi spirit în trup. Sunteţi Viaţă Eternă, care 
se exprimă pe sine prin dumneavoastră. Sunteţi o existenţă cosmică. Sunteţi numai 
putere. Sunteţi numai înţelepciune. Sunteţi numai inteligenţă. Sunteţi perfecţiune. 
Sunteţi măreție. Sunteţi creatorul şi făuriţi creaţia dumneavoastră pe această planetă. 


JAMES RAY 
Fiecare tradiție v-a spus că ați fost creați după chipul şi asemănarea 
sursei creatoare. Asta înseamnă că aveți potențialul şi puterea lui 
Dumnezeu de a vă crea lumea şi v-o creați. 


Poate că ati creat lucruri astfel încât ele sunt minunate şi prețioase 


pentru dumneavoastră, sau poate că nu. Întrebarea pe care v-aş pune- 
o este: „Sunt rezultatele pe care le aveti în viață ceea ce doriţi cu 
adevărat. Şi corespund demnităţii dumneavoastră? Dacă nu 
corespund, atunci n-ar trebui chiar acum să schimbaţi situaţia? Fiindcă 
aveți puterea să o faceți.” 


„Toată puterea este din interior şi este deci sub controlul nostru.” 
Robert Collier 


9.2. Nu sunteţi propriul trecut 


JACK CANFIELD 
Mulţi oameni se simt ca şi cum ar fi victime în viaţă şi ei vor arăta 
adesea cu degetul la evenimente din trecut, poate la faptul că au 
crescut cu un părinte abuziv ori într-o familie cu probleme. Majoritatea 
psihologilor cred că aproape 85 la sută dintre familii sunt 
disfuncționale, aşadar deodată nu mai sunteţi un caz unic. 


Părinții mei erau alcoolici. Tatăl meu mă abuza. Mama a divorțat de 
tata când eu aveam şase ani... Vreau să spun că e aproape povestea 
fiecăruia într-o formă sau alta. Problema reală este ce veţi face acum? 
Ce veţi alege să faceţi acum? Fiindcă puteți fie să vă concentrați pe 
acest lucru, fie să vă concentrați pe ceea ce doriţi. lar atunci când 
oamenii încep să se concentreze pe ceea ce doresc, ceea ce nu doresc 
este lăsat deoparte, pe când ceea ce vor se extinde, iar cealaltă parte 
dispare. 


„O persoană care îşi fixează mintea pe latura întunecată a vieții, 
care retrăieşte mereu nefericiri şi dezamăgiri din trecut, se roagă 
pentru nefericiri şi dezamăgiri în viitor. Dacă nu vedeți altceva decât 
nenoroc în viitor, vă rugați pentru un astfel de nenoroc şi îl veţi avea 
cu siguranţă.” 

Prentice Mulford 


Dacă vă treceţi în revistă viaţa şi vă concentrați asupra greutăților din trecut, nu 
veţi face decât să aduceţi mai multe circumstanţe dificile către dumneavoastră acum. 
Lăsaţi deoparte lucrurile din trecut, indiferent despre ce e vorba. Faceţi-o pentru 
dumneavoastră. Dacă păstraţi ranchiună sau daţi vina pe ceva din trecut, vă veţi face 
rău doar dumneavoastră înşivă. Sunteţi sigura persoană care poate crea viaţa pe care 
o meritaţi. Pe măsură ce vă veţi concentra în mod deliberat asupra lucrurilor pe care 
le doriţi, pe măsură ce începeţi să radiaţi senzaţii bune, legea atracției va răspunde. 
Tot ce aveţi de făcut este să începeţi, şi în timp ce faceţi acest lucru, veţi dezlănţui 
forţele magice. 


LISA NICHOLS 
Sunteţi proiectantul propriului destin. Dumneavoastră sunteți 


autorul. Dumneavoastră scrieți povestea. Stiloul este în mâna 
dumneavoastră şi rezultatul este orice alegeți să faceți. 


MICHAEL BERNARD BECKWITH 
Frumusețea privind legea atracției este că puteți începe de unde 
sunteți, puteți începe să gândiţi „gânduri reale” şi puteţi începe să 
generati în interiorul dumneavoastră o nuanţă senzorială de armonie şi 
fericire. Legea va începe să răspundă corespunzător. 


DR. JOE VITALE 
Prin urmare, puteți începe să aveti diferite credințe, cum ar fi: 
„Există în Univers lucruri mai mult decât suficiente.” Ori să aveți 
credința că: „Nu îmbătrânesc, întineresc.” Putem crea aşa cum dorim, 
folosind legea atracției. 


MICHAEL BERNARD BECKWITH 
Și vă puteți elibera de tiparele moştenite, de codurile culturale, de 
credințele sociale şi puteţi dovedi o dată pentru totdeauna că puterea 
din interiorul dumneavoastră este mai mare decât puterea din 
„interiorul“ lumii. 


DR. FRED ALAN WOLF 
S-ar putea să gândiţi: „Ei bine, e foarte drăguţ, dar eu nu pot face 
asta.” Sau: „Ea n-o să mă lase să fac asta!” Sau: „EI n-o să mă lase 
vreodată să fac asta.” Sau: „Nu am destui bani să fac asta.” Sau: „Nu 
sunt destul de puternic să fac asta.” Sau: „Nu sunt destul de bogat să 
fac asta.” Sau: „Nu fac, nu fac, nu fac, nu fac...” 
Fiecare „Nu” luat separat este o creație! 


Este o idee bună să deveniți conştienţi atunci când spuneţi „Nu fac” şi să vă 
gândiţi la ceea ce creaţi atunci când spuneţi „Nu fac”. O observaţie intuitivă 
puternică, împărtăşită de Dr. Wolf a fost la fel de bine pusă în evidenţă de toţi marii 
învăţători cu puterea cuvintelor Eu (fac). Atunci când spuneţi „Eu (fac)”, cuvintele 
care urmează poruncesc cu o forţă uriaşă, fiindcă declaraţi că faceţi. Afirmaţi cu 
certitudine. Prin urmare, imediat ce spuneţi: „Sunt obosit” sau „Sunt frânt” sau „Sunt 
bolnav” sau „Am întârziat” sau „Sunt suprapondera!” sau „Sunt bătrân”, Duhul spune: 
„Dorinţa voastră este poruncă pentru mine.” 


Cunoscând aceste lucruri, n-ar fi o idee bună să începeţi să folosiţi cele mai 
puternice două cuvinte, EU (FAC), spre avantajul dumneavoastră? Ce-aţi zice de: 
„PRIMESC orice lucru bun. SUNT fericit. MA BUCUR de belşug. SUNT sănătos. SUNT 
mereu la timp. SUNT mereu tânăr. SUNT plin de energie în fiecare zi.” 


În cartea sa Sistemul maestrului, Charles Haanel susţine că există o afirmaţie 
care încorporează orice lucru pe care orice fiinţă umană şi l-ar putea dori, iar acea 
afirmaţie va aduce condiţii armonioase tuturor lucrurilor. El adaugă: „Motivul este că 
această afirmaţie corespunde strict Adevărului, iar atunci când Adevărul apare, orice 
formă de eroare sau de discordie va dispărea în mod necesar.” 


Afirmația este aceasta: „Sunt întreg, perfect, tare, puternic, iubitor, armonios şi 
fericit.” 


Dacă vi se pare că e ca şi cum aţi trage din lumea invizibilă în cea vizibilă ceea ce 
doriţi, încercaţi această scurtătură: vedeţi ceea ce doriţi ca fapt absolut. Această 
perspectivă va manifesta ceea ce doriţi cu viteza luminii. În secunda în care cereţi, 
acest lucru devine fapt în câmpul spiritual Universal, iar acest câmp este tot ce 
există. Atunci când concepeţi ceva în mintea dumneavoastră, să ştiţi că este un fapt, 
şi nu se poate pune în discuţie manifestarea faptului conceput. 


„Nu există limită în ceea ce poate face legea pentru 
dumneavoastră, îndrăzniţi să credeţi în idealul propriu; gândiţi-vă la 
ideal ca şi cum ar fi fost deja un fapt realizat.” 

Charles Haanel 


Atunci când Henry Ford aducea în lumea noastră viziunea vehiculului cu motor, 
oamenii din jurul său l-au ridiculizat şi s-au gândit că înnebunise, fiindcă urmărea să 
realizeze o astfel de viziune „sălbatică”. Henry Ford ştia mult mai multe decât 
oamenii care l-au ridiculizat. El cunoştea Secretul şi cunoştea legea Universului. 


„Atunci când credeți fie că puteți, fie că nu puteți, în ambele 
situații aveți dreptate.” 
Henry Ford (1863-1947) 


Credeţi că puteţi? Puteţi împlini şi face orice doriţi cu această cunoaştere. În trecut 
s-ar fi putut să subestimaţi cât de strălucit sunteţi. Ei bine, acum ştiţi că sunteţi 
Mintea Supremă şi că puteţi atrage tot ceea ce doriţi din Unica Minte Supremă. Orice 
invenţie, orice inspiraţie, orice răspuns, orice lucru. Puteţi face orice doriţi. Sunteţi un 
geniu de nedescris, deci începeţi să vă spuneţi acest lucru şi conştientizaţi cine 
sunteţi în realitate. 


MICHAEL BERNARD BECKWITH 
Există vreo limită? Categoric nu. Suntem fiinţe nelimitate. Nu avem 
plafon. Capacităţile şi talentele, darurile şi puterea din interiorul unui 
singur lucru individual de pe planetă sunt nelimitate. 


9.3. Fiţi conştienţi de gândurile dumneavoastră 


Toată puterea se află în conştiinţa acestei puteri şi depinde de păstrarea acestei 
puteri în conştiinţa dumneavoastră. 


Mintea dumneavoastră poate fi asemenea unui tren de mare viteză, dacă îi 
permiteţi. Vă poate duce la gândurile din trecut şi apoi la gândurile din viitor, luând 
evenimentele rele din trecut şi proiectându-le în viitor. Şi aceste gânduri scăpate de 
sub control creează. Când sunteţi conştienţi, sunteţi în prezent şi ştiţi ce gândiţi. Aţi 
dobândit controlul gândurilor şi aici se află toată puterea dumneavoastră. 


Prin urmare, cum deveniți mai conştienţi? O cale este să vă opriţi şi să vă întrebaţi: 


„Ce gândesc eu acum? Ce simt eu acum?” În clipa în care vă întrebaţi, sunteţi 
conştienţi, pentru că „v-aţi adus mintea înapoi” la momentul prezent. 


Oricând vă gândiţi la asta, reveniţi la conştiinţa prezentului. Faceţi-o de sute de ori 
în fiecare zi, fiindcă, ţineţi minte, toată puterea constă în conştiinţa puterii 
dumneavoastră. Michael Bernard Bechwith rezumă conştiinţa acestei puteri atunci 
când spune: „Amintiţi-vă să vă amintiţi!” Aceste cuvinte au devenit melodia de fundal 
a vieţii mele. 


Pentru a mă ajuta să devin mai conştient, deci să-mi amintesc să-mi amintesc, 
am cerut Universului să-mi dea un ghiont blând pentru a mă readuce în prezent, ori 
de câte ori mintea mea o ia razna şi se distrează pe seama mea. Acest ghiont blând 
se întâmplă să-l simt atunci când mă lovesc sau scap ceva din mână, ori aud un 
zgomot puternic, o sirenă sau o alarmă. Toate acestea sunt semnale că mintea mea 
„a decolat” şi trebuie să o readuc în prezent. Atunci când primesc aceste semnale, 
mă opresc imediat şi mă întreb: „Ce gândesc? Ce simt? Sunt conştient?” Şi fireşte, în 
momentul în care fac asta, sunt conştient. Exact în momentul în care vă întrebaţi 
dacă sunteţi conştienţi, reveniţi în prezent. Şi sunteţi conştienţi. 


„Adevăratul secret al puterii este conştiinţa puterii.” 
Charles Haanel 


Pe măsură ce deveniți conştienţi de puterea Secretului şi începeţi să-l folosiţi, veţi 
primi răspuns la toate întrebările dumneavoastră. Începând să aveţi o înţelegere mai 
profundă a legii atracției, puteţi începe să vă faceţi un obicei din a vă pune întrebări, 
şi în timp ce faceţi asta, veţi primi răspunsuri la fiecare din ele. Puteţi începe să 
folosiţi această carte chiar în acest scop. Dacă urmăriţi să primiţi un răspuns sau o 
îndrumare privind un anumit lucru din viaţa dumneavoastră, puneţi întrebarea, 
credeţi că veţi primi răspuns şi apoi deschideţi această carte la întâmplare. Exact la 
pagina la care se va întâmpla să se deschidă cartea, veţi găsi îndrumarea şi răspunsul 
pe care-l căutaţi. 


Adevărul este că Universul v-a dat răspunsuri de-a lungul întregii vieţi, însă nu 
puteţi primi răspunsurile dacă nu sunteţi conştienţi. Fiţi conştienţi de orice lucru din 
jurul dumneavoastră, fiindcă primiţi răspunsuri la întrebările puse în orice moment al 
zilei. Canalele sau căile prin care vin aceste răspunsuri sunt nelimitate. Ele pot fi 
furnizate sub forma unui titlu de ziar care vă atrage atenţia, sau prin auzirea 
neaşteptată a unei persoane care vorbeşte, prin auzirea unui cântec la radio, prin 
observarea unui camion care trece prin apropiere, ori prin primirea unei inspiraţii 
neaşteptate. Amintiţi-vă să vă amintiţi şi deveniți conştienţi! 


Am descoperit în propria mea viaţă şi în vieţile altora că noi nu gândim bine 
despre noi înşine sau nu ne iubim pe deplin pe noi înşine. Dacă nu ne iubim pe noi 
înşine punem ţine departe de noi ceea ce dorim. Atunci când nu ne iubim pe noi 
înşine, pur şi simplu împingem lucrurile departe de noi. Tot ceea ce dorim, orice ar 
putea fi, este motivat de iubire. Trebuie să trăim sentimente de iubire pentru a avea 
aceste lucruri - tinereţe, bani, persoana perfectă, muncă, trup ori sănătate. Pentru a 
atrage lucrurile care ne plac, trebuie să transmitem iubire, iar acele lucruri vor apărea 
imediat. 


Pentru a putea să transmitem pe cea mai înaltă frecvenţă a iubirii, „stratagema” 
este că trebuie să ne iubim pe noi înşine, şi acest lucru poate fi dificil pentru mulţi. 
Dacă vă concentrați asupra aspectelor exterioare şi asupra a ceea ce vedeţi acum, sS- 
ar putea să fiţi surprinşi pentru că ceea ce vedeţi şi simţiţi despre dumneavoastră 
acum este rezultatul a ceea ce obișnuiați să gândiţi în trecut. Dacă nu vă iubiţi, 
persoana pe care o vedeţi acum ar putea să pară plină de defectele pe care le-aţi 
găsit în propria dumneavoastră personalitate. 


Pentru a vă iubi pe deplin, trebuie să vă concentrați asupra noii dimensiuni a 
Dumneavoastră. Trebuie să vă concentrați asupra prezenței vieţii din interiorul 
Dumneavoastră. În timp ce vă concentrați pe prezenţa din interior, ea va începe să vi 
se dezvăluie. Este un sentiment de dragoste, de bucurie şi de perfecţiune. Prezența 
este perfecțiunea Dumneavoastră. Acea prezență este personalitatea 
Dumneavoastră reală. În timp ce vă concentrați asupra acelei prezenţe, simţiţi, iubiţi 
şi apreciaţi acea prezenţă, vă veţi iubi deplin, foarte posibil pentru prima dată în viaţa 
dumneavoastră. 


De fiecare dată când vă priviţi cu ochi critic, comutaţi-vă imediat concentrarea 
asupra prezenței interioare şi perfecțiunea ei vi se va dezvălui. În timp ce faceţi acest 
lucru, toate imperfecţiunile care s-au manifestat în viaţa dumneavoastră se vor 
dizolva, fiindcă imperfecţiunile nu pot exista în lumina acestei prezenţe. Fie că doriţi 
să vă recăpătaţi vederea perfectă, să înlăturați boala şi să vă restabiliţi starea de 
bine, să transformați sărăcia în belşug, să opriţi îmbătrânirea şi tendinţele de 
degenerare, fie că vreţi să înlăturați orice negativitate, să vă concentrați pe şi să iubiţi 
prezenţa interioară, şi perfecțiunea se va manifesta. 


„Adevărul absolut este că „Eul“ este perfect şi complet; 
adevăratul „Eu” este spiritual şi nu poate fi vreodată mai puţin 
decât perfect; el nu poate avea vreodată o lipsă, o limitare sau o 
boală.” 

Charles Haanel 


9.4. Secretul pe scurt 


e Totul este energie. Sunteţi un magnet de energie, astfel încât energizați 
„electric” totul către dumneavoastră şi vă energizați electric pe dumneavoastră 
către orice doriți. 


e Sunteţi o fiinţă spirituală. Sunteţi energie şi energia nu poate fi creată sau 
distrusă - îşi schimbă doar forma. Prin urmare, esența dumneavoastră pură a 
existat dintotdeauna şi va exista întotdeauna. 


e Universul apare prin intermediul gândului. Noi suntem creatorii nu numai ai 
propriului nostru destin, ci şi ai Universului. 


e Avem la dispoziţie o rezervă nelimitată de idei. Întreaga cunoaştere, toate 
descoperirile şi toate invențiile se află în Mintea Universală ca posibilități, 
aşteptând ca mintea omenească să le scoată la lumină. Păstrați totul în propria 
conştiinţă. 


e Suntem cu toții interconectați şi toți suntem Unu. 


e Daţi la o parte dificultățile din trecut, codurile culturale şi credințele sociale. 
Sunteţi singura persoană care vă poate crea viaţa pe care o meritați. 


+ O cale mai scurtă de manifestare a dorințelor este sa vedeţi ceea ce doriți ca 
un fapt absolut. 


e Puterea se află în gândurile dumneavoastră, deci rămâneţi în stare de trezie. 
Cu alte cuvinte, „Amintiţi-vă să vă amintiţi. ” 


10. Secretul în slujba vieţii 


NEALE DONALD WALSCH - autor, conferenţiar internaţional şi mesager 
spiritual. 

Nu există nicio tablă în ceruri pe care Dumnezeu să fi scris scopul, 
misiunea dumneavoastră în viaţă. Nu există nicio tablă în ceruri pe 
care să scrie: „Neale Donald Walsch. Băiat frumos, care trăieşte în 
prima parte a secolului douăzeci şi unu, care...” Şi apoi un spațiu alb. 
Și tot ce am de făcut pentru a înțelege într-adevăr ce fac aici, de ce 
sunt aici, este să găsesc acea tablă şi să aflu ce are Dumnezeu în gând 
pentru mine. Insă tabla nu există. 


Prin urmare, scopul dumneavoastră este ceea ce spuneţi că este. 
Misiunea dumneavoastră este cea pe care v-o acordati singuri. Viaţa 
proprie va fi cea pe care o creați dumneavoastră şi nimeni nu va putea 
să vă judece, acum sau altădată. 


Puteţi să umpleţi tabla vieţii cu orice doriţi. Dacă aţi umplut-o cu lucruri din trecut, 
ştergeţi-o. Ştergeţi orice lucru din trecut care nu vă este de folos şi fiţi recunoscători 
că v-a adus până aici, pentru un nou început. Aveţi o tablă curată şi puteţi să o luaţi 
de la capăt - chiar acum şi aici. Găsiţi-vă bucuria şi trăiţi-o! 


JACK CANFIELD 
Mi-au trebuit mulţi ani să înțeleg acest lucru, fiindcă am fost crescut 
cu această idee că era ceva ce ar fi trebuit să fac şi, dacă nu aş fi făcut 
ce trebuia, Dumnezeu nu ar fi fost fericit în privința mea. Atunci când 
am înțeles într-adevăr că rostul meu primordial era să simt şi să 
trăiesc bucuria, am început să fac doar acele lucruri care îmi aduceau 
bucurie. Am o vorbă: „Dacă nu e ceva vesel, nu-l face!” 


NEALE DONALD WALSCH 
Bucurie, iubire, libertate, fericire, râs. Astea sunt importante. şi 
dacă vă bucurati doar stând aşezaţi acolo, meditând timp de o oră, 
după cum vă place, aşa faceţi. Dacă trăiţi bucuria de a mânca un 
sandwich cu salam, atunci aşa faceți! 


JACK CANFIELD 
Când Îmi mângâi pisica, mă aflu într-o stare de bucurie. Când mă 
plimb în mijlocul naturii, sunt într-o stare de bucurie. Prin urmare, 
vreau să fiu mereu în această stare şi atunci când fac acest lucru, tot 
ce am de făcut este să am intenţia de a face ceea ce doresc, iar ceea 
ce doresc se împlineşte. 


Faceţi lucrurile care vă plac şi care vă aduc bucurie. Dacă nu ştiţi ce vă aduce 


bucurie, puneţi-vă întrebarea: „Ce anume îmi produce bucurie?” Şi atunci când aflaţi 
şi vreţi să vă bucuraţi, legea atracției va aduce o avalanşă de lucruri, oameni, 
circumstanţe, evenimente şi ocazii pentru a vă bucura, şi toate acestea pentru că 
radiaţi bucurie. 


DR. JOHN HAGELIN 
Deci fericirea interioară este de fapt „combustibilul“ succesului. 


Fiţi fericiţi acum. Simţiţi-vă bine acum. Este singurul lucru pe care îl aveţi de făcut. 
lar dacă acesta este singurul lucru pe care îl reţineţi după citirea acestei cărţi, atunci 
aţi primit deja cea mai importantă parte a Secretului. 


DR. JOHN GRAY 

Orice lucru care vă face să vă simtiti bine o să atragă întotdeauna 
mai multe lucruri care creează o stare de bine. 

Citiţi această carte chiar acum. Dumneavoastră aţi atras-o în 
propria viaţă şi aveți de ales dacă doriți să o luați şi să o folosiţi, 
fiindcă vă face să vă simtiti bine. Dacă nu vă face să vă simtiti bine, 
atunci lăsaţi-o deoparte. Găsiţi ceva care vă face să vă simtiti bine, 
care rezonează cu sufletul, cu inima dumneavoastră. 


Cunoaşterea Secretului vă este încredinţată şi ceea ce faceţi cu ea depinde în 
întregime de dumneavoastră. Orice aţi alege pentru Dumneavoastră este bine, este 
corect. Fie că alegeţi să o folosiţi fie că alegeţi să nu o folosiţi, aveţi o opţiune. 
Libertatea alegerii vă aparţine. 


„Căutați-vă fericirea şi Universul va deschide porţi pentru 
dumneavoastră acolo unde sunt numai ziduri.” 
Joseph Campbell 


LISA NICHOLS 
Atunci când vă urmăriţi fericirea, trăiţi permanent într-o lume a 
bucuriei. Vă deschideţi către abundența Universului. Sunteti 
nerăbdători să vă împărtăşiţi viata cu cei pe care-i iubiți, iar dorinţa, 
pasiunea şi fericirea dumneavoastră devin contagioase. 


DR. JOE VITALE 
lată ce fac aproape tot timpul - îmi urmez dorința, pasiunea, 
entuziasmul - şi o fac de-a lungul întregii zile. 


BOB PROCTOR 
Bucuraţi-vă de viață, fiindcă viaţa este fenomenală! Este o călătorie 
minunată! 


MARIE DIAMOND 
Veţi trăi într-o realitate diferită, o viată diferită. Şi oamenii vă vor 
privi şi vor spune: „Ce faceti altfel decât mine?” Ei bine, singurul lucru 


diferit este că dumneavoastră lucraţi cu Secretul. 


MORRIS GOODMAN 
Și atunci puteți face, puteţi avea şi puteți fi ceea ce oamenii 
spuneau cândva că este imposibil să faceți, să aveți şi să fiti. 


DR. FRED ALAN WOLF 
Într-adevăr intrăm acum într-o nouă epocă. Este epoca în care 
ultima frontieră nu mai este spațiul, cum ar spune personajele din 
„Star Trek”, ci o să fie Mintea, Spiritul. 


DR. JOHN HAGELIN 
Văd un viitor cu un potențial nelimitat, cu posibilități nelimitate. Să 
ne amintim că folosim cel mult 5 la sută din potențialul minţii 
omeneşti. Potenţialul uman sută la sută este rezultatul unei educații 
adecvate. Imaginați-vă o lume în care oamenii şi-ar folosi întregul lor 
potențial mintal şi emoțional. Am putea face orice. Am putea realiza 
orice lucru. 


Această perioadă constituie cea mai palpitantă epocă din istoria minunatei noastre 
planete. Vom vedea şi vom trăi clipa în care imposibilul devine posibil, în orice 
domeniu al eforturilor umane şi în orice privinţă. Pe măsură ce renunţăm la orice gând 
de limitare şi ştim că suntem nelimitaţi, vom experimenta măreţia fără margini a 
omenirii, exprimată prin sport, sănătate, artă, tehnologie, ştiinţă şi în orice domeniu al 
creaţiei. 


10.1. Primiti cu bucurie propria măreție 


BOB PROCTOR 

Vizualizaţi-vă cu bunul pe care îl doriţi. Orice carte religioasă ne 
spune asta, orice carte importantă de filozofie, orice mare conducător, 
toate ființele întrupate care au trăit vreodată pe pământ. Mergeti în 
trecut şi studiati învăţăturile înțelepților. Multe din ele v-au fost 
prezentate în această carte. Toţi acei înţelepţi au înțeles un lucru. Au 
înțeles Secretul. Acum îl înțelegeți şi dumneavoastră. Şi cu cât îl veti 
folosi mai mult, cu atât îl veţi înțelege mai mult. 


Secretul este înlăuntrul dumneavoastră. Cu cât folosiţi mai mult puterea din 
interiorul dumneavoastră, cu atât veţi atrage mai multă putere. Veţi ajunge la un 
nivel la care nu va mai fi nevoie să practicaţi, fiindcă veţi fi puterea, veţi fi 
perfecțiunea, veţi fi înţelepciunea, veţi fi inteligenţa, veţi fi iubirea, veţi fi bucuria. 


LISA NICHOLS 
Ati ajuns la acest moment important din viață, pur şi simplu pentru 
că ceva din interiorul dumneavoastră continuă să spună: „Meritaţi să 
fiți fericiţi.” V-aţi născut să contribuiţi cu ceva, să adăugați valoare 


acestei lumi. Să fiți astăzi mai buni şi mai desăvârşiți decât ați fost ieri. 
Orice lucru pe care l-aţi realizat, orice clipă pe care ati petrecut-o, 
toate v-au pregătit momentul de față. Imaginaţi-vă ce puteți face 
începând din această zi, folosind ceea ce ştiţi acum. Pentru că acum 
ați aflat că sunteți creatorul propriului destin. Deci cu cât veţi face mai 
mult? Cu cât veti fi mai mult? Cu cât veti face mai mulţi oameni fericiţi, 
pur şi simplu pentru că existaţi? Ce veţi face cu clipa prezentă? Cum 
veți trăi clipa? Nimeni altcineva nu poate să danseze dansul 
dumneavoastră, să cânte cântecul dumneavoastră, să scrie povestea 
dumneavoastră. Cine sunteţi, ce faceți, abia acum începe! 


MICHAEL BERNARD BECKWITH 

Cred că sunteţi minunati, că este ceva măreț în privința 
dumneavoastră. Indiferent de ceea ce vi s-a întâmplat în viaţă. 
Indiferent cât de tineri sau de bătrâni credeti că aţi putea să fiţi. Clipa 
în care începeţți să „gândiţi cum trebuie”, acel ceva din interiorul 
dumneavoastră, acea putere interioară care este mai mare decât 
lumea, va începe să apară. Vă va domina viața. Vă va hrăni. Vă va 
îmbrăca. Vă va călăuzi, vă va proteja, vă va orienta, vă va susține 
existența. Dacă îi daţi voie, dacă îi permiteti. Şi sunt sigur de asta. 


Pământul se roteşte pe orbita sa pentru Dumneavoastră. Oceanele au flux şi reflux 
pentru Dumneavoastră. Păsările cântă pentru Dumneavoastră. Soarele răsare şi 
apune pentru Dumneavoastră. Stelele apar pentru Dumneavoastră. Orice lucru 
frumos de privit, orice experienţă minunată, aşteaptă acolo pentru Dumneavoastră. 
Aruncaţi o privire în jur. Nimic nu ar exista fără Dumneavoastră. Indiferent cine aţi 
crezut că eraţi, acum ştiţi Adevărul despre Cine Sunteţi cu Adevărat. Sunteţi stăpânul 
Universului. Sunteţi moştenitorii regatului. Sunteţi perfecțiunea Vieţii. Şi acum ştiţi 
Secretul. 

Fie ca bucuria să vă însoţească! 


„Secretul este răspunsul la tot ce a existat, tot ce există şi tot ce 
va exista vreodată.” 
Ralph Waldo Emerson 


10.2. Secretul pe scurt 


e Trebuie să umpleţi tabla propriei vieţi cu orice doriți. 
e Singurul lucru pe care trebuie să-l faceți este să vă simţiţi bine acum. 


e Cu cât folosiți mai mult puterea din interiorul dumneavoastră, cu atât veti 
atrage mai multă putere către dumneavoastră. 


e Acum e momentul să primiţi cu bucurie propria măreție. 


e Trăim în miezul unei epoci minunate. Pe măsură ce lăsăm să plece gândurile 
de limitare, vom trăi adevărata măreție a omenirii, în orice domeniu al creației. 


e Faceţi ceea ce vă place. Dacă nu ştiţi ce vă aduce bucurie, întrebaţi-vă: „Ce 
îmi produce bucurie?” In timp ce căutaţi bucuria, veţi atrage o avalanşă de lucruri 
pline de bucurie, fiindcă radiati bucurie. 


e Acum, pentru că ati dobândit cunoaşterea Secretului, ce veti face cu această 
cunoaştere depinde de dumneavoastră. Orice veţi alege e bine, e corect. Puterea 
vă aparține în totalitate. 


